text:
Tuesday, 22 January 2008
LG GSA-E60L + Canon PowerShot A570 IS
尋晚當我將 d 通過非法下載得來o既電影 burn 落碟o既時候, 部電腦個 dvd-rom 突然瓜o左. 不過部電腦都已經買o左差唔多四年, 以我 burn 咁多碟o黎計, 算係壽終正寢, 百年歸老, 我都應該節哀順變. 所以拿拿臨上 futureshop.ca 個網睇下有冇 dvd writer 減價. 最終買o左部 LG o既 external dvd writer, 百二蚊減到八十, 比起 internal 貴多廿皮. 因為我唔識開部電腦自己裝, 所以早就打算要買 external, 佢減價就正好. 部機好易用, 就咁插電, 同埋插落部電腦個 usb 度, 就已經可以用, 乜都唔使 install.
講開又講, 上個月我部舊相機 Canon A70 都壞o左, 影唔到相, 已經用好幾年, 都算係死得其所. 見有部 Canon A570 IS 之前減廿皮, 賣百七蚊, 就買o左. 我都知道價錢算正常, 唔係特別平, 但係因為當年我買部 A70 o個時, 部機只有而家呢部一半, 又重甸甸, LCD 又細, 都要成三百幾, 所以而家呢部我心理上覺得好平.
Posted by Howtindog at 08:01
Labels: 生活
0 comments:
Subscribe to: Post Comments (Atom)


c: text/html

text:
( 23-SEP-2013 MON )
估唔到隻天兔都幾勁 尋晚 6 點 40 分掛到今朝 9 點 20 分先改發 3 號風球 實在太感恩啦 尋晚瞓得勁差 今朝瞓多個幾鐘 精神好多喇 ~
其實我都預咗番工架喇 教 7 點半起身 不過起身當然第一時間開電視睇啦 見到 10 點前會改發 3 號 咁我都瞓喇 9 點 20 分落波呢 家姐就即打黎叫我地起身番工 幾咁有效率呀 哈 ~
去金姆指食早餐 因為里奧大人尋日已經想食芝蛋治 不過無去到 今朝居然可以補番 太感恩喇 ~
番到屋企抖陣就沖涼 之後番工喇 ~
雖然打咗風 但係超級焗呀 行到去地鐵站成臉汗呀 慘 ~
11 點番到菇場 坐多陣又食 lunch box 如果日日 d 時間都過得咁快就好 lu 呵呵 ~
放工即走喇 去街市買魚蛋同菜 好多檔都無開呀 本來想買埋後晚嘅瓜菜 最後都唔買 因為仲係好貴 ~
去埋惠康買 C+ 同薯片就番屋企 放低嘢就即浸菜 之後就開機洗衫同抹柜 差唔多 7 點半就自己食飯先 因為里奧大人 8 點半先放工 我一定唔等啦 太夜喇 ~
是日懶餐 - 咖哩魚蛋 + 菜心
咖哩魚蛋 - 尋晚食剩好多咖哩汁同紅蘿蔔 所以今晚加咗 $10 魚蛋 我懶到就咁加落去燜咋 所以一定唔會入味 諗住神不知鬼不覺 點知里奧大人食食下話 d 魚蛋無味嘅 比佢識穿咗添 哈 ~
菜心 - $12/斤 仲要係大大碌 所以要切開一半黎淥 咁樣快 d 熟嘛 ~
里奧大人食完又做公司嘢 我又打機啦 今晚又係差唔多 11 點半先瞓添 ~
( 22-SEP-2013 SUN )
今朝 9 點半起咗身 lu 里奧大人話我瞓到攣公蝦米咁 話幫我再冚多張被都無郁 問我係咪好凍 我又唔係好凍喎 不過我習慣唔係仰睡嘅 好似好無安全感 同埋唔鍾意望住天花 細個睇得恐怖戲多呀 哈 ~
又打風喇 今次呢個 "天兔" 嘅威力都好勁 直頭話係全球史上最強風暴添呀 ~
落街先知道落緊雨 又無帶遮 所以去大家樂食早餐 好耐係食 好有新鮮感 哈 ~
抖陣又番教會喇 崇拜完畢就去百佳買紅蘿蔔薯仔 因為打風 街市都會坐地起價 所以近近地去百佳算喇 最緊要里奧大人可以幫手攞呢 ~
2 點半去食 tea 睇到電視寫住黃昏前會掛 8 號 是但啦 反正假期 幾點都無咩所謂囉 ~
干炒豬扒公仔麵 - 今晚唔煮飯 所以留番大半碟聽日做 lunch box
干炒三絲意粉
今晚煮咖哩 所以番到屋企就要預備喇 之後再煲中藥就 hea 過喇 ~
7 點半開餐喇 唔想太夜食呢 ~
是日晚餐 - 咖哩薯仔雞翼 + 印度薄餅
咖哩薯仔雞翼 - 今次好有心機整啦 因為無煮燶呀 同埋我又煎埋 d 薯仔雞翼 唔駛成日煮到散哂 但里奧大人話有紅蘿蔔好怪 我話有咩怪啫 唔鍾意食就話怪 你先怪呀 ~
印度薄餅 - 里奧大人最鍾意食 不過又真係好味嘅 最緊要方便嘛 唔駛解凍同落油 就咁煎幾分鐘就搞掂 ~
早食早洗碗 搞掂哂都係 8 點幾 實在太開心喇 好多時間用咁 爽呀 ~
上湯焗波士頓龍蝦烏冬底 x 2
別不同果醋骨煲 x 2
魚香茄子海鮮煲 x 2
深海龍躉炒球 x 2
清蒸龍躉頭腩 x 2
海港醬燒雞 ( 半隻 ) x 2
新鮮自制狀元豆腐 x 2
濃湯銀杏鮮竹浸菜苗 x 2
楊洲炒飯 x 2
西瓜汁 x 2
芒果糯米糍 x 2
甜橙 x 2
( 21-SEP-2013 SAT )
今朝里奧大人真搞笑 佢 7 點半醒咗去廁所 之後問我點解唔起身 我話想瞓晏 d 所以 8 點先起身 我點會唔記得番工喎 呵呵 ~
個人仲係飽飽滯滯咁 早餐食奶油多算喇 ~
番到菇場 無人開 server 所以入唔到 system 但就可以上網 不過我無理由唔入 system 家嘛 之後又要熄機再開 run 順之後都差唔多 10 點 部腦快到呢 ~
今日無嘢做 實在太好喇 可以搬 blog 同上網 之後好快又放工 lu ~
等咗 15 分鐘巴士 星期六 d 車真係疏好多咁 ~
喺屋企 hea 到差唔多 2 點先食嘢 唔想食太飽 所以食車仔麵 依家細碗咗好多呀 唔怪得無咩人食啦 ~
食完又番屋企 hea 之後坐的士去大姑奶屋企 要執下 d 相簿同西裝 搞到 5 點幾 又坐的士去將中 因為約咗 6 點喺海港食飯做節呀 ~
食到差唔多 8 點 之後影下相又傾下計 差唔多 9 點先走呢 ~
搭地鐵番屋企 其實車程真係唔耐 不過我鐘意行上行落囉 ~
番到屋企就即煲中藥 之後沖涼 里奧大人就睇錄咗嘅電影 我就打機睇雜誌 又係 12 點先瞓呀 ~
牛什河 - 最鍾意多蔥
魚蛋魚片頭河 - 里奧大人話要清清地 但落辣椒油多過我喎 @.@
菜心
我覺得呢間香港仔魚蛋粉嘅燈好靚 因為唔係間間都係咁
雙皮燉奶 - 食完當堂飽到上喉嚨
薑汁燉鮮奶 - 咁我唔想兩碗都一樣 咁里奧大人又話會幫手食 點知又話呢碗薑汁唔好食 食到佢反胃喎 反胃咁大鑊 咁即係要我食哂囉 慘 @.@
( 20-SEP-2013 FRI )
嘩哈哈哈 放假好開心呀 今朝瞓到 10 點 40 分自然醒 但其實里奧大人好早已經醒咗 見我瞓到豬一隻咁先唔叫我咋 嘩哈 ~
尋晚同里奧大人講如果早起身就去 Delifrance 食早餐 依家唔駛啦 所以又去番金姆指喇 ~
食完就番屋企抖陣 沖埋涼就出發去坪洲喇 ~
感恩好快有 619 同 603 差唔多 1 點去到中環碼頭 但去坪洲要 1 點 40 分先有船 所以我地轉去南丫島喇 因為 1 點 30 分有船 其實都唔係差好耐 不過我覺得坪洲無咩嘢睇 純粹行山 但今日爆熱 所以一定唔行山 我仲有好多嘢未實現 所以想留番條命仔呀 所以即轉去南丫島 ~
BB 背脊塊墊係絨毛黎架 仲好厚身 我望見都熱呀 之後見到有個鬼婆仲勁 着乾濕褸呀 我勁想叫佢除咗去呀 哈
估唔到去南丫島好快喎 聽咗幾首歌就到咁嘅 一落船就影下相先啦 因為我覺得好熱 之後應該唔會點影相架喇 哈 ~
2 點 lu 其實都唔小人入南丫島架
釣完都唔敢食啦 @.@
望住個海真係好舒服
我唔會再行前影 因為好驚跌落海 所以里奧大人話我無鬼用 哈
我想坐埋去影架 里奧大人問我唔驚咩 ?! 我話唔驚 行到埋去就擰住頭同佢講 umm 我都幾驚 我都係唔坐喇 嘩哈哈
行行下有個女仔望住我 係好想同我打招呼果隻咁架 我覺得好奇怪 因為我真係唔識佢 原來佢係我會計部同事 PMS 個 frd 可能同事同佢講見到我 所以望住我 我覺得我最搞笑係反而望唔到我同事 之後傾咗幾句 我仲以為佢咁早就行完 但原來佢話有個 frd 唔舒服 所以行唔到山 要出番市區呢 ~
同里奧大人周圍行陣先 實在太太太太熱喇 所以買杯百香果珍珠 飲完舒服好多 ~
百香果珍珠 d 珍珠好煙韌呀
又見到
之後又行下 差唔多 2 點半就去食嘢喇 今次又去土耳奇餐廳 因為坐近門口 d 人出出入入好唔方便 咁里奧大人話轉位坐牆邊啦 點知焗到呢 反面門口有風扇吹到 所以里奧大人好內疚啦 因為知道我好焗唔太舒服 同埋唔知點解對眼好澀呀 超辛苦 ~
炸魚薯條 - 魚唔腥 脆漿唔厚 都唔錯喎
烤雞串燒卡巴 ( 配比得包 + 2 款土耳奇醬汁 ) - 想食好耐喇
土耳奇鮮制檸檬特飲 - 轉特飲要加 $15/杯 無冰嘅 同埋一陣洗潔精味道咁 之得要汽水好過 肯定夠凍嘛
做生意嘅地方多數有招豺貓
上次冬天黎食 我地坐出面 好舒服架 但今日爆熱 一定唔會坐 哈哈
食完又去買枝香茅茶 之後又行下喇 好感恩買到相機袋呀 細細個夠輕身 因為之前果個袋好重 所以佢成日都留意 d 相機袋 係佢見到咋 如果唔係佢又要再搵呢 ~
( 買飲品嘅地方就會好多人 因為今日實在爆熱喇 )
行行行 真係太熱 所以見到舖頭就入去過冷河喇 最後買埋包辣椒欖就走人 lu ~
呢度係喺間有機店入面影架 咁好多人都買雪條食 咁就可以坐喺入面食 嘆下冷氣 又可以坐出面食 吹吹海風 咁里奧大人係都想我食雪條 仲以為佢好想食 點知原來佢知我好熱 想我坐下抖下涼陣冷氣咁呢 不過最後我都無食 唔想一次過食咁多凍嘢
好多人都帶埋狗狗出街 呢兩隻坐到咁埋 我覺得好得意呀
坐 4 點半船 我地 4 點 05 分去到碼頭已經見到有船 之後等等等 碼頭開始超勁多人 又焗喎 最慘係唔開風扇 離哂大譜啦 同埋係 4 點半先開閘 唔係 4 點半開船囉 最搞嘢係架船去到中環碼頭 船一停就即刻熄哂冷氣 真係痴痴地 ~
里奧大人有備而戰 就係帶多件 tee 呀 所以去到 IFC 即換 tee ~
好口渴呀 所以勁想飲茶 我好小喺售賣機買嘢飲架 不過實在太口渴 所以點都要買黎飲 咁里奧大人話先按價錢後按飲品 但都唔得嘅 咁我又唔識嘛 仲以為佢搞錯 咁我亂按 d 飲品制啦 無啦啦跌咗罐奶茶落黎呀 唔怪得之頭先按錢按唔到啦 咁即係頭先有人按咗制不過唔識用 呵呵 有免費飲品真係好感恩呀 ~
( 原來我果罐仲係 last one 添 呵呵 )
里奧大人知我想買背囊 所以就搭地鐵出太子 因為我話聯合廣場可能有得買 好感恩真係有呀 買咗個牛皮背囊同斜揹袋 加埋都係 $1000 真係好在上次無心急買個背囊咋 ~
本來我想走 因為驚自己再買嘢 但里奧大人話反正到咗就行埋喎 又比我買到 2 條 1 pc 咁我話真係走喇 唔想再買嘢 ~
晏晝食咗薯條 里奧大人話今晚要食清 d 咁就去食粉麵啦 ~
食完去義順食雙皮奶 其實我好飽唔想食 不過齋坐唔食要比 $10 咁我就食啦 真係飽到甘喉嚨 慘 ~
今晚坐小巴番屋企 諗住去百佳買汽水 點知無 之後里奧大人記得我話對鞋着得舒服 想買多對 所以又再去買鞋 不過要訂 月尾先有得攞 ~
番到屋企第一時間沖涼呀 之後開機洗衫同煲中藥 差唔多煲完嘅時候 我聞到燶味 仲以為我煲燶藥添 但原來又唔係 因為都無痴底 同埋仲有成碗喺度 無耐有人勁按屋企門鐘 原來管理員黎架 問我係咪煲燶嘢 最搞笑里奧大人話係 之後我同佢講 唔係我地煲燶噃 佢開番門同管理員講話唔係 不過好奇怪就係未開門之前 d 燶味真係由我廚房傳出黎 但之後開咗門 d 燶味就喺出面傳出黎 最驚人喺後門燒嘢咋 好在差唔多半個鐘就後就無咗燶味呢 ~
難得聽日唔駛番工 所以里奧大人就睇番之前錄咗 d 電視劇 我就打機同睇雜誌 差唔多 12 點幾先瞓 如果我聽日唔駛番工就好啦 ~

robotstxt: allowed

filter: keep


text:
屋企其實有好多iberico Pork,想試Sous Vide好耐,今日終於得閒攪.
我買呢隻係最高級既Bellota,100% Pure 同埋Acorn Fed,所以理論上就算Medium Rare都無問題~
係邊度買到?Nijiya話有.不過唔係成日有.好似要同佢訂.不過印象中要成US$60/lb.我呢個係LasVegas Artisanal Food
買既.同買Foie Gras同一間鋪頭.佢地批發比餐廳兼零售.所以價錢都好平.不過好似我去一次加價一次.
唔知咩係iberico pork(伊比利亞豬)?呢度
有介紹~
解凍到室溫.
然後加鹽同胡椒粉.真空封口.
用Sous Vide Supreme 65C 煮左3個半鐘頭.話可以medium rare.我都係覺得安全d用65C.
開袋.抹乾水.再落鹽同胡椒粉.
放入pan煎每面1分鐘.(呢個係Mauviel既時間,LC Pan好似要耐少少~)
然後切塊上碟.淨番嘅肉汁我再加fig reserves 同Balsamic vinegar煮成汁上碟.
好肥美呢.
掛住食唔記得影.真係medium cook既粉紅架.
同場加映嘅三餸一湯.
今次試鹽麴雞槌.
首先開刀!
今次特別既用鹽麴粉!
腌佢過夜.
再用Airfryer表演一半炸一半唔炸.350F 15分鐘.(可以去呢度
重溫.)
上碟.
再黎個用LC 鑊炒個馬拉盞炒通菜.
馬拉盞點整?鬼識咩~當然係靠呢隻野啦!
仲有C6最鍾意嘅節瓜豬豬琵琶骨湯.


text:
我鍾意用KOSE嘅化妝品/護膚品!
自細唔算鍾意扮靚, 所以對化妝品/護膚品都冇乜深入了解, 亦都冇去留意邊隻牌子好! 不過記得有年同媽咪行街, SKII做promote, 未夠18歲就用SKII, 唔識用又唔啱年紀, 浪費了~~
早幾年細佬大學畢業, 為咗唔想影低自己個殘樣, 我就學人去買化妝品, 係眾多牌子中, 亂走地去了KOSE專櫃.對化妝一曉不通, 但出奇地很多人讚我化得幾好粉底亦好貼服, 自此我對KOSE有著不解的情誼結!
至於真正用佢嘅護膚品都係呢兩年嘅事, 早排皮膚好差好敏感生咗好多粒粒仔, 美容d人話我敏感喎, 叫我買佢地d中草藥成份嘅洗面同cream用, 用後都唔錯架, 至但係, 喺呢d美容院仔買, 我覺得冇保障, 今次用得好唔代表之後都好, 萬一有起事上嚟, 佢地一定唔會理我!
咁啱呢~~KOSE嘅產品全部都係由天然植物提煉, 減少敏感嘅機會先, 咁我又用開佢嘅化妝品, 連護膚品都用埋都幾make sense吖~~而且又可以儲分就有優惠都唔錯
上年佢地出咗一條新line叫 - INFINITY, 最啱我呢D中女用架喇~~今年又有新product出, 不過主要for化妝品嘅, 都有出淡斑精華, 不過$700/40ml好貴呀!
4月3日 KOSE攪咗個粉底分享會, 我都有去到, 不過今次會場唔比影相....新粉底真係好薄好透徹, 加埋佢嘅收歛水, 有效防溶妝, 我都有買咗一套優惠裝:- 收歛水, make up base, 粉底 (送粉盒同粉朴, 抵!)
仲有其他sample送添呀! 當中有我最鍾意佢嘅paper mask, 好貼面, 同埋佢嘅設計令到d精華鎖住咗, 焗住係塊面同塊mask之間, 好吸收, 好有效果, 而且價錢都唔算貴, 冇記錯好似係$440/6pcs


text:
2014年3月16日 星期日
八方雲集餃子專門店 @ 九龍灣 ( 16-MAR-2014 )
( 16-MAR-2014 SUN )
今朝里奧大人 9 點 45 分已經醒咗 不過我懶床 懶到 10 點 10 分先醒 之後即梳洗 但叫里奧大人落去搵定位先 咁我就唔駛咁趕呢 ~
番到屋企即沖涼洗頭 之後就番教會喇 ~
行咗陣商場就番屋企 抖到 2 點幾又食 tea 又行陣商場先番屋企呢 ~
瑞士汁干炒牛河
星洲炒米 - 同我煮嘅一樣 無味的
我食完就番屋企喇 里奧大人諗住去剪髮 不過要等 所以佢唔等 lu 又自己番番屋企 ~
因為我本護照差唔多到期 所以去快圖美影証件相 $65 有 8 張相 不過里奧大人要埋個 file 上網申請護照 咁就要 $95 喇 我覺得好貴呀 因為我真係好耐無影証件相咯 ~
我又唔知道唔可以帶有色髮夾 咁要即刻除啦 夾完 d 頭髮好怪家嘛 好在最後個髮型都正正常常 有個女仔好好人呀 話借過黑色髮夾比我 不過我當然唔要啦 咁貼身嘅嘢 我又唔識佢喎 所以唔會用呢 ~
搞掂哂就番屋企 之後我就熨衫 差唔多 5 點髮型師 whatsapp 里奧大人 話依家無客 叫佢落黎剪 咁里奧大人都即刻出門口喇 咁我熨完衫之後再抹書房同柜 原來已經 6 點半 里奧大人打黎問餓唔餓 我話唔每呀 所以佢番上黎屋企先 ~
7 點半出去食餃子 依家都唔駛點樣排隊等位 真係實在太好喇 ~
沖完涼再食生果 睇埋心計就瞓 lu 今晚 11 點瞓 其實唔眼瞓 但又唔想睇電視 所以都係入房瞓算喇 ~
4 則留言:


text:
我同另外兩位姊妹去到文化中心已經見到PatPat同佢老公影緊相,PatPat今日好靚呀,A-line婚紗,佢一向身型好fit,好靚,再加上身上o既鑽飾,真係好明艷照人呢!!!!
印像中我對上一次入註冊處已經係十幾年前表姨結婚時喇,所以都無乜印像,今日再入註冊處其實都覺得無乜特別,因為限時十五分鐘,時間好衝忙,新人親友眾多,只係就坐影合照都用唔少時間,所以成個儀式好快就完成,有點例行公事Feel!!!!
姊妹伴娘同新娘!!
又捉住靚仔影相,哈哈!! 新娘為新郎哥戴婚戒!!
註冊完畢去文化中心o既樓梯影大合照同影分組合照,由於組合眾多,我諗新人企o係樓梯影相都影o左最少九個字,雖然我只係企埋一邊等影相,但都完全感覺到新人都應該笑到硬o左,哈哈!!!
大約四點半去到酒樓,先食o左少少麥記打底,大約五點開始有賓客o黎就去Reception幫手!!!成六十幾圍呀,自上次珍妮的四十圍後真係有點怕,而且開始時仲發現Print唔到最Finalize o既賓客名單,真係嚇死,唯有拎住手寫o既睇住先,雖然我只負責睇女家名單,所以實質都係大約三十幾四十圍,但手寫o既始終唔太清楚,搵人名亦相當困難,好彩,後尾有人有notebook,開到最update個list先無事呢!!!!之後,每有賓客o黎就用電腦search,好快咁一睇就知佢坐邊圍,無上次咁亂呢!!!(所以我覺得之後搞婚宴都係電腦化方便d!!!)
九點開席喇,因為開席後都無乜節目,所以我可以坐定定食o野,好開心又可以同班小學同學傾計,特別係見到由英國飛番o黎飲o既Stephen同埋好耐無見o既Brian,總之就係好開心啦!!!!
散席喇,由於小學同學有車,所以我就癡車坐無幫手執o野就走喇,嘻,唔好意思呢,臨走時同方爸爸方媽媽握手講ByeBye,唔知點解好有感覺咁呢!!!!
聽日新人就去Honeymoon喇,祝佢o地新婚快樂,過一個Sweet Sweet Honeymoon!!!!


text:
直到今年終於可以順利完成行程,我真係好心滿意足啊!因為櫻花係受天氣影響,而且生命期短暫,未必每個諗住去睇櫻花嘅人都可以在遇期內睇到櫻花,但自己可以幸運地睇之餘,重要係咁多品種同咁靚嘅櫻花,所以今次嘅行程真係令我好興奮同難忘啊!
不過由於日元高企,而且香港而家好多地方都可以買到日本直接進口嘅貨品,價錢都差唔多,所以今次嘅旅程喺買嘢方面並唔係咁熱烈,再無以前嗰種雀躍發狂血拼嘅心態.除咗買咗啲香港無得賣嘅藥品同大路嘅食品做手信外,就只有買咗下面兩樣叫做當地嘅特產比自己做一個記念吧!反正京都都應該會有一段長時間唔會再去住啊!
京都‧清水燒 900円 老板話每一件都係人手做,所以每一件都係獨一無二,唔會有相同喎!
哩個係西陣織嘅散子包 500円,我見好多西陣織嘅產品都幾貴,但哩個散子包佢做緊「溵安」,即係特價,咁啱我個散子包又真係散散哋,所以就買咗佢囉!諗住自己用,我重叫老板娘婆婆唔使包,無謂嘥咗啲嘢,點知婆婆鬼咁惡鬧鬼呀!雖然我唔知佢噏嘜,但我見佢一邊哦一邊堅持咁繼續包,都應該係話我好叫佢唔好包囉!算吧!
而哩次行程其實令我最滿足嘅除咗係啲櫻花之外,就係我哩本旅遊手冊啊!佢除咗喺成個旅程幫到我之外,裡面亦載滿咗我哩個旅程嘅回憶啊!
用完嘅pass可以貼上去
每日嘅使費記好後,可以同團友返嚟算帳呀!
最後用一張多咗嘅明信片入住由日本寄返嚟嘅明信片,膠套就裝住一啲catalogue,真係perfect啊!
哩個難忘嘅旅程完成咗,又再期待下一次旅程嘅來臨啊!唔知幾時先儲夠錢再出發呢?
《完》


text:
>
738 Computer Center 1060-8888 Odlin Crescent, Richmond,BC Tel : 604-626-6481
如果你喜歡這些影片 請去我的youtube 訂閱我的 youtube channel 謝謝大家
冷眼旁觀.笑看風雲 (1)
計起嚟 除咗前年因為舅仔係美國 去過兩次探佢之外 己經有廿幾年 冇揸車過美國 雖然只係短短一個多鐘頭 我都唔願去 嗰陣時朋友都問我 揸個零鐘頭車去到美國買嘢 最少平20個percent 再加上加紙當時又高過美金 嗰陣時一部50吋嘅led電視 加拿大一千蚊 美國七百五十就可以買到 牛奶洗衣粉雜貨等 又平又多選擇 點解唔去?
第一 我最唔鍾意美國嘅海關同入境處 每次去到都黑口黑面 審犯咁審 扮曬魚蝦蟹 好似美國有金執咁 屌那星 我去俾錢你賺 仲要受你氣 你食屎啦
第二 我唔知啲人點諗 加拿大人口已經比美國少 所以做生意嘅人 入貨量一定唔及美國 因此成本會高 賣嘅價錢當然會比美國高啲. 但如果加拿大人因為咁樣去曬美國買嘢 加拿大呢邊嘅生意就會越嚟越差 就會越嚟越貴 生意就越嚟越冇得做 住喺加拿大嘅你 有啲乜嘢感想? 我喺加拿大搵錢 當然要幫返加拿大嘅生意 供献番加拿大 生生不息 加拿大嘅生意 先至有希望 點解要為左二三十個巴仙 彎低嗰身 送錢去比美國仲要畀佢窒頭窒髻? 老實講 係人都知道 美國西雅圖呢十年嚟 如果冇我哋加拿大人過去消費 佢一早摺埋好耐 所以我點解要貢獻俾佢仲要睇佢面口?
第三 我覺得最戇鳩嘅喺 啲人為咗你買少少嘢 慳嗰廿三個巴仙 揸車來回浪費4個小時 喺邊境又要等兩至三個小時 來回最少唔見咗七個小時 朝早五六點要起身開車 夜晚六七點先返到嚟 就係為左慳一二百蚊 辛苦到不得了 仲未計電油及汽車損耗 仲要為自己解釋 唔係為左慳二三百蚊 係順便過去玩 真係笑撚死人 西雅圖有乜好玩 又冇好野食 有冇好風景 樣樣都比溫哥華落後 而且揸車排隊都冇咗七個鐘 又要去買嘢 仲有乜時間玩? 攞嚟講.
你話我扮曬嘢都係咁話 第一 我嘅時間好值錢 要我咁辛苦曬七個鐘頭 冇可能 第二 我嘅錢係加拿大揾 我嘅日常所需一定要幫襯番加拿大. 第三 亦都係最重要嘅 我唔鍾意人哋畀面色我睇 頂你個肺我畀錢你賺重要睇你面口? 我冇咁賤
我本人自細係接受繁體字教育 很多人反對簡体字 我認為冇咁嘅需要 反而我覺得係有啲地方或時候係需要提倡簡體字 如果你留意一下 識繁體字嘅人 可以睇到簡體字嘅書 而識簡體字嘅嘢 亦大多可以睇到繁體字嘅書 但係某一種情形或地方下 譬如喺外國如美加的地方 主要係學及用外文為主的 如果要教小朋友認識中文字 或接受中文字. 簡體字係比繁體字有優勢 而當小朋友接受咗容易學的簡體中文字之後 佢哋就會自然認識及接受繁體字. 或者會有人反駁我 以前我哋細嘅時候 都係一學就學繁體字啦 我哋都係喺外國長大喎 冇問題㗎 同意 但唔好忘記 你幾十年前嘅生活條件同而家完全唔同 當時細過嘅你生活簡單 冇乜咁多可以做,玩及學嘅 喺你嘅生活上出現 所以多咗時間學嘢 及容易接受比較困難嘅學習 但而家嘅細路 實在太多外來嘅影響 有太多選擇嘅時候 學習嘅心態就會唔同 好簡單 如果你叫佢學寫一個繁體字個體字 或者學寫一個簡體字個体字. 嗰的幾歲大你外國生活嘅細路 一定會覺得繁體字好困難而產生唔想學嘅心態. 所以喺呢種情況下 首先教用簡體字 係有幫助兒童學習中文嘅優點


text:
話說碩鼠帶埋隻小鼠去遊行,行完晒都仲意猶未盡,跟埋班瞓街老鼠佔據馬路.從電視新聞片段見到,佢拖住隻老鼠仔喺鼠群中漫步,都不知幾寫意.點知樂極生悲,後來警察清場,喺混亂中隻老鼠仔中咗胡椒噴霧,喊到阿媽都唔認得.單經傳媒廣泛報導,碩鼠即刻成為眾矢之的.後來李笑光局長更高調評擊碩鼠嘅行為,話係利用細路做政治抗爭工具.
班鼠輩從來都只有佢地鬧人嘅啫,而家俾人批評,唔嬲就勢係假啦.碩鼠就即刻反擊,佢話表達意見有問題咩?!仲話帶埋個仔去班鼠輩嘅瞓街party,係俾佢上公民教育堂喎.
聽到碩鼠嘅高論,我又真係忍唔住要講兩句嘞.首先我認同動物都有表達意見嘅權利,就算對勁討厭嘅老鼠亦要一視同仁.但係喺文明社會,表達意見一定要用合法嘅方式進行.班鼠輩佔據咗條馬路,點睇都係違法啦,阻街或者非法集會,是但一條都隨時可以入罪.難為碩鼠仲話係公民教育,計我話係流氓教育就真!
就算唔理誰是誰非,做阿媽嘅亦都考慮個細路嘅安全.喺咁兵荒馬亂嘅環境,如果有乜依郁,條塞竇窿根本就保護唔到自己,真係踩都俾人踩死啦.我絕對相信警方唔係有心要噴隻老鼠仔,但係一隻小鼠混喺成班鼠輩當中,睇唔到都係好正常嘅事.總之閒事莫理,險地莫企,想條命仔長就唔好搞咁多.
不過我最睇唔順眼嘅都唔係以上呢,話我鼠身攻擊都要講架嘞,就係隻碩鼠實在太樣衰!本來生得醜唔係佢嘅錯,但係佢絕對唔應該咁高調搏出風頭.睇見佢講嗰副嘴臉就真係把幾火,如果係人類,我會用八婆嚟形容,但係對於呢隻碩鼠,都唔知應該講乜好.
等我又俾建議隻碩鼠,如果要俾個仔上公民教育堂,帶佢去參加瞓街party就真係太細眉細眼嘞.佢應該即刻買兩張機票,帶埋條塞竇窿飛去利比亞,見識吓人地嘅茉莉花革命,咁先至可以擴闊眼界架嘛!
本來碩鼠係指殘民以自肥嘅貪官,不過呢樣喺香港已經唔多見,反而高舉民主義旗嘅碩鼠係就越嚟越多.呢鼠輩將民主據為己有,只有佢地先有資格講民主,其他持不同意見嘅都被打成反動派.從呢個角度睇,班民主碩鼠又同詩經講嘅嗰有乜分別呢?!


text:
第二天
今日既目的地就係呢道啦
來到成都的第一個上午,天氣唔錯有個好開始,先係hostel對面既「鍾水餃」食早餐,呢間鍾水餃望落去好似好普通唔多顯眼,但人不可以貌相,睇落平平無奇 原來來頭唔細,「鍾水餃」係光緒時候已經創立,數返日子都有百幾年歷史,又拎左「中華老字號」﹑「中華名小吃」呢D稱號,比幾蚊就可以食到咁出名既老字號, 真係好
四川既野食真係好多油,第一日來到怕習慣,所以清淡D先
仲有當然要食抄手啦(抄手即係四川既雲吞),以前食過紅色抄手好正架,今日唔食住食普通既抄手先
一唔睇報紙一路歎美食,伯伯都好識享受
「鍾水餃」就係地鐵站出面,好方便;上年2011年去到成都時地鐵岩岩通車無耐只係得一條線,今年2012年已經有第二條線啦,不過去玩既話地鐵都仲係好多地方去唔到,多數都係要繼續坐巴士
成都好多地方都起緊地鐵,hostel對出都係一樣,以前行經出面既巴士全部唔見晒,咁就麻煩啦要慢慢搵個站出來,首先要搵巴士去新南門車站;一路行越行越遠,行左接近半個鐘終於搵到上車既地方,D巴士線改到好亂但好多地圖都冇update,只有靠自己四周圍留意下望下
新南門車站有去唔同地方既車,基本上所有四川諗到既地方呢就都可以去到
好彩今日人唔多,首先要買2日之後去九寨溝既車飛,九寨溝好多人去,唔預先買定既話就冇得去啦,成功買左7:45出發既車,¥147平過搭飛機好多,不過就要坐10個鐘先到,習慣坐長途車10個鐘唔算好長時間啦;坐車去九寨溝沿途可以欣賞到唔同既風景,所以都係坐車開心D
買完九寨溝車票之後就要諗下今日去邊好啦,既然已經來到車站就順便睇下有邊道好去先;見近近地不如就去洛帶古鎮,古鎮平時就去得多但四川既古鎮就未去過,就決定去睇睇啦
洛帶古鎮距離成唔係好遠,但部車係市區入面轉來轉去,坐左個幾鐘先到洛帶古鎮車站
出左車站其實仲未到古鎮,或者可以咁講跟本就唔知古鎮係邊,完全唔見有任何指示,只有一大堆三輪車等待水魚上釣!如果諗住開google map睇地圖既話就慘啦,google map上標示洛帶古鎮有錯誤,明明洛帶古鎮係汽車站南面,但地圖就顯示係汽車站既北面,好彩行左冇耐就發現呢個問題,都係問問當到人點去比較好;如果行岩路洛帶古鎮距離汽車站唔係好遠,慢行十分鐘就可以到達,由汽車站出來轉左轉右都可以,只要係分叉路轉向南行就可以去到真正既洛帶古鎮
去成都前都冇諗過去邊道邊道玩,機緣巧合之下來到洛帶古鎮呢個完全唔認識既地方,唔知有冇新奇好玩又有趣既野出現呢?
「洛帶古鎮有“天下客家第一鎮”的美譽,旅游資源十分豐富,文化底蘊非常厚重.洛帶景區主要包括洛帶古鎮核心保護區,金龍湖景區,寶勝原生態客家村三部分.鎮內千年老街,客家民居保存完好,老街呈“一街七巷子”格局,空間變化豐富;街道兩邊商舖林立,屬典型的明清建築風格.“一街”由上街和下街組成,寬約8米,長約1200米,東高西低,石板鑲嵌;街衢兩邊縱橫交錯著的“七巷”分別為北巷子,鳳儀巷,槐樹巷,江西會館巷,柴市巷,馬槽堰巷和糠市巷.」
如果唔講我都估唔到原來洛帶古鎮係一個客家古鎮,古鎮有「天下客家第一鎮」,「中國西部客家第一鎮」之稱,鎮上有2萬多客家人,佔全鎮人數9成,而且仲係講真正既廣東梅縣客家話;以前仲以為廣東呢邊先有客家人住,原來好耐以前清朝初年「湖廣填四川」事 件,好多廣東客家人已經千里迢迢搬到四川定居,將客家話客家文化帶入四川;以前返工既時候都接觸到好多講客家話既老人家,就咁聽落可能以為客家話同廣東話 有好大分別,但其實客家話廣東話都係由古漢語演變而成,兩者之間有好多相同既地方,如果慢慢了解一下客家話都唔難聽得明
洛帶古鎮既特色就係有條小河流過成個古鎮,沿流水向下行就可以去到古鎮另一邊出口,但點睇都覺得似坑渠多過似河
相比其他出名既古鎮,呢道唔算多人,因為冇咩旅行團會去呢道,更加唔會見到香港旅行團,可能呢道既特色唔及其他地方,又或者好多人會覺得呢道同其他古鎮都大同小異,不過呢道人少行起上來都舒服D,氣氛悠閒D;雖然話人唔多,話晒係距離成都最近既古鎮,人都唔係太少
好似中國其他古鎮一樣,每個古鎮都有呢D手信可以買,當然呢道唔例外
客家小食?唔知廣東既客家人有冇呢D小食既呢
就係因為以前有好多廣東人黎到呢道定居,所以有廣東會館既出現,比自己廣東人一個休閒,居住,做野既地方,更可以凝聚到一班同聲同氣既同鄉;洛帶除左有廣東會館,仲有湖南會館等等其他會館
廣東會館既建築都好有廣東特色,圓形耳仔形屋頂係廣東隨處可見,但係其他省份就好少有,係四川見到份外有親切感
好多廣東式建築
繼續行行左去出面一片空地,唔知點解無啦啦起個新土樓同一大堆新樓係道,完全係九唔搭八同古鎮完全唔夾,睇來又係想賺遊客錢既地方,心諗福建客家土樓同廣東 客家文化都唔同,除左用來賺錢都唔知佢想點;不過呢道都有一個值得去既地方,就係新既廁所,係古鎮入面好似真係唔見有公共廁所,有既都係一D要比¥1既私人廁所,而且質素就…我冇去所以唔知啦,但呢道個廁所點都好過出面D私人廁所小小(真係小小咋)
伯伯悠悠閒閒係道寫大字,正正就係四川悠閒既生活,好羨慕
E...呢道又有間傷心涼粉bor,頭先先見到有間阿婆涼粉,係咩黎既呢?
呢道仲有好多傷心涼粉,食完會傷心?
傷心涼粉係四川好出名,洛帶傷心涼粉就更出名,個名好似有D奇怪?點解食完會令人傷心既涼份都咁出名?原本我都唔係咁清楚,之前睇電視見到李純恩既介紹終於知道啦(好鐘意李純恩既節目,介紹好多當地特色野同文化,比起好多只係飲飲食食既旅遊節目like一萬倍),當中有兩個說法,第一:四川野食出名辣,而傷心涼粉都係一樣好辣好辣,所以就食到人好似喊咁流眼淚,其他人睇就以為你遇到D傷心事,所以就變成傷心涼粉;第二:當年好多廣東客家人來到四川,因為傷心 思念家鄉而做出呢個涼粉,所以就叫傷心涼粉;無論係邊個原因都好傷心涼粉都係洛帶古鎮既特色,街頭巷尾都可以見到傷心涼粉,去到一定要試試(我冇食到...cry...都唔知原來係咁出名,而且想試既時候又食得太飽冇試,希望有好心人話比我知係咩味道啦......)
好快就到左午餐時間,山長水遠去到四川就緊係要食四川菜啦,諗都唔洗諗叫個麻婆豆腐先,好耐都未食過正宗四川麻婆豆腐啦;呢個麻婆豆腐又唔係真係好辣,但就好麻好麻,食到成個口都麻晒,個名真係冇叫錯,人地叫麻婆豆腐又唔係辣婆豆腐當然係麻啦...總之就好正;四川既消費唔係好貴,平時係街食一碟麻婆豆腐只 係幾蚊,係呢D旅遊區食都係十幾蚊,物超所值
食飽繼續行,去到古鎮另一邊,有間好大既湖廣會館
有人帶住隻山羊行街,係放羊定想賣羊呢?
洛帶古鎮另一邊入口,門樓上刻有甑子場,我覺得有少少奇怪,門口係刻甑子場而唔係洛帶古鎮?而且我連「甑」字都係第一次見唔識讀...後來知道洛帶古鎮原名係甑子場,相傳三國時期劉禪係甑子場唔小心將玉帶趺左落井,從此甑子場就改名叫「落帶」,之後演變為「洛帶」
呢道有好多賣串燒既鋪頭,而且比起其他地方平好多,好多間都賣緊10蚊30串,有間仲10蚊32串,未見過有地方可以賣到咁平,但諗諗下都係覺得平得太過份,新聞都有講都唔知呢D係咩肉,都係唔為食Lu
傳說中「一根麵」,一根麵就係成碗麵裡面都只係有一條麵條,一條好好好長既麵條;見到¥10碗係四川黎講好似有少少貴,但睇佢拉麵都幾得意,好唔好食就唔知啦
古鎮唔係好大,主要就只係一條街,不過係道慢慢行下影下相食下野,唔經唔覺就過左幾個鐘,如果有時間去洛帶古鎮行下hea下都唔錯,冇時間就唔好專程去啦,相比其他大型古鎮呢道可能會令你失望
行完古鎮要去搭巴士返成都啦,如果過左時間冇車搭都唔知點算
返到新南門車站,又係因為起地鐵交通亂到七彩,慢慢沿路行去春熙路;春熙路可以話係成都最旺最多人既地方,食野買野全部都可以係呢道搵到
四川除左川菜出名,仲有咩出名呢?當然就係四川美女
網上好多攻略遊記都話春熙路多美女出沒,我都慕名而去,呢道真係男士們既天堂!完全係超出想像!非筆墨能夠形容!大家自己去探索一下啦!哈哈!!
春熙路「龍抄手」總店,呢間同「鍾水餃」一樣都係好出名既小食店,又係有「中華老字號」呢D稱號,而且更加出名人流更多,不過由上次去成都話想食,到今次都係冇食到,希望下次有機會食啦,唉...過門而不入
另一間四川特產「鄉村基」,成日都覺得佢好似KFC,心思思想試下但都係冇試
好快就行完街,迫巴士返hostel,呢個站真係好多人
巴士一到就成班人衝上車,好彩我唔急慢慢影完相都仲上到;係成都巴士上成日都見到一樣得意既事,好多人迫唔上前門都會係後門上車,而車上乘客都會好自動自覺幫手張八達通一個一個傳到車頭拍卡再傳返落去,呢種情況只係係成都見過,感覺上成都人比較老實,唔會貪少便宜,亦都會互相合作,而且公民意識好好,成都街頭好少見到好似其他地方咁滿街都垃圾
由朝行到晚,返到hostel好好享受一個豐富既晚餐,不過今次唔係四川菜,叫左個抄烏冬,食烏冬好似有少少奇怪,不過就可以襯返hostel既環境,仲要好好食架;我最鐘意呢間懶骨頭係因為呢道無論環境氣氛都令人好舒服,坐係道慢慢嘆真係好好既享受,而且D野食好平,同外面價錢差唔多,留係道慢慢食仲開心
食完烏冬,再一路食薯條一路上網,係呢道都唔知坐左幾耐
帶左新買既iPad,可以上下網查下資料,坐坐下原來已經好夜lu,又係時候休息啦,第二朝又可以去玩啦


text:
趁住天氣未熱,我o地又去o左行山.今次由城門水塘行去大埔,其中城門水塘到鉛礦凹係麥理浩徑第7段.其實呢段路都唔算太辛苦,係開頭上針山o果段要接住o甘上,跟住就係暗斜o甘上針山,之後都落落落,而且沿途大部份都係石屎路,所以都好好行呀!
呢段路我o地行o左5.5小時,行完之後,好攰,而且腳又痛.可能真係休息得太耐,呢一年太少去行山嘞!仲話想去行神山,睇番呢日,我o地仲未係狀態哩!假如真係要去行神山,真係要好似以前o甘,個個禮拜都去行山,密集式o甘操練o下先得嘞!
星期六8:30am起身,o係金家樂食o左個豐富早餐,就出發去城門水塘嘞!
去到城門水塘,已經11:30嘞!
11:55am,o黎到麥理浩徑第7段o既起點
一開始就係上上上嘞!
望番落城門水塘
望到城門隧道呀!
沿路o甘上,都見到呢D尖尖o既草,唔知係o米因為呢D草似一枝枝o既長針,所以呢個叫針山哩!
上呀上!!!
呢日有霧呀!
望到針山嘞!
下面係大圍
仲有一段路要上哩!
呢對國內夫婦都一直o係我o地前後,原來大家都係行同一段路,到最後行完,大家仲搭埋同一架Van仔添.
努力呀!
上到半路,望番轉頭
就快上到去嘞!
到o左532米o既針山山頂嘞!
o係山頂望落城門水塘同大圍
上次我o地行沙田郊遊徑,o黎過呢個大草坪哩!
1:15pm上到針山山頂,休息o左十幾分鐘,就向草山進發嘞!
1:30pm 左右由針山繼續開始行
回望針山
又繼續行
右邊去草山,左邊返城門水塘
3:00pm 到o左草山嘞!
3:30pm離開草山,向鉛礦坳出發嘞!
o係呢o度望落去,個感覺有DD o甘多似o係尼泊爾行山哩!
下面有好多牛牛呀!
落到一半,望番轉頭
好近D牛牛嘞!
不過我o地o係佢o地側邊行過行過,佢o地依然繼續食草,理都費事理我o地哩!
再行落D,又見到有牛牛
o黎到分叉路,右邊應該去番城門水塘
我o地行左邊
行前多少少,又見叉路,右邊o既又係去城門水塘
一直向前o果條路就係去鉛礦坳嘞!
望番轉頭
見到有個漁農處o既管理站
管理站前一D有個直昇機機坪
發現o左一朵兩色花,我o地不停o甘影,好似發現寶物o甘.後o黎睇真D,原來o係有人將白色花放入粉紅色花入面,不過第一眼望落去,真係似係天然呀!
o黎到鉛礦坳嘞!由草山行過o黎,只需要一個鐘左右時間.
有涼亭,有洗手間,我o地o係o度洗o左個面,休息o左陣先再出發
發現樹上有馬騮不停食樹葉哩!
呢o度之所以叫鉛礦坳(凹),係因為以前呢o度附近係出產鉛礦
呢o度有3條叉路,一直向前行呢條,已經唔記得係去邊添
另外有一條係上大帽山,即係麥理浩徑第八段
而我o地就係行洗手間左邊o既小徑
4:00pm o係鉛礦坳開始繼續行
5:00pm,行到落o黎呢個大草地,搭Van仔走嘞!
落番大埔食o野呀!


text:
放底o左行李,大概5:00pm就出去嘞!首先最重要就係去買車飛
先去名鐵巴士中心
我o地走後門,呢o度行樓梯上去就到嘞!
呢個係另一邊上名鐵巴士中心o既地方,有電梯,如果攞住行李,行呢邊會好D呀!
名鐵巴士中心售票處o係3樓
o係o度買o左“奥飛騨温泉郷乗り継ぎきっぷ”,JPY3,900,呢個套票包o左由名古屋去高山再去新穗高o既車費
跟住就去名古屋駅服務中心,職員唔係好識英文,好彩我Print定o西D資料出o黎,如果唔係都唔知點話佢知我o地想買咩嘞!
o係o度買o左“「上高地・奥飛騨」まるごと・バリューきっぷ",JPY4,400,套票主要包o左新穗高吊車來回費用,同埋平湯來回上高地車費
我o地買呢個套票o既時候,唔知點解職員又打去唔知邊o度問o野,又問我o地個行程,又查鐵路o既時刻表,唔肯定佢係唔清楚呢個套票,定係佢驚我o地買錯o野,再加上大家言語溝通又有D問題,所以搞o左都幾耐先買得成呀!可能職員對住我o地呢兩個香港人,佢又唔多識英文,感覺佢有D壓力,但係同時亦都覺得佢已經盡o左好大能力嘗試同我o地溝通,雖然我同老公都唔係好明佢想點樣,不過無論如何都要多謝呢位職員呀!
o係名古屋駅服務中心另外仲買o左"犬山城下町きっぷ" ,JPY1,300,主要包括來回名古屋到犬山市車票,同埋犬山城入場票
一o黎到名古屋就洗o左好多錢嘞!原本仲有白川鄉到金澤o既車票要買,呢張票係o係香港上網訂o左,o黎到日本o既便利店攞.不過由於仲有好多日先要用呢張車票,所以就諗住經開便利店先去買.o係名古屋駅服務中心買o左票,跟住就去食飯嘞!


text:
老火湯,好飲
原條人參唔係重點,重點係個湯唔係味精湯,真係老火湯
不過食埋抄飯就飽喇,唔使錢,2個Cheap精覺得唔錯
食咗飯冇耐,所以都係食點心為主
老公對甜品一般,冇食到,鍾意食嘅我就冇得食!
第一次坐飛機有免費Wi-Fi,Emirates呢方面好大方,雖然有限流量,但就算比錢都唔貴,好似1,2歐
可惜係⋯座位中間一排,全部都係強國人!重要喺度玩啤牌x_x"!佢哋有幾嘈,相信都唔使講!
剛上機時,空姐派熱毛巾,到收先巾時,中間的強國女人,飛條毛巾比空姐,但跌落地下,老公話見到空姐一臉無奈!
19:30又食
到派飛機餐,強國人在餐車自己攞橙汁,汽水⋯係一樽⋯一樽攞走!自己幾個人自斟自飲,成班人開Party咁,老公話Emirates咁多強國人坐,真係怕怕,重話呢班人千萬唔好同我哋一齊上船!
食完飛機餐,強國人又再玩啤牌!食完飯,大家都應該休息啦,咁嘈!其他唔使瞓咩!
前面一班玩啤牌!我前面呢位乘客向空姐投訴佢哋太嘈!(後尾知呢位乘客係同團船友,上船係同枱食飯)
空姐叫佢哋安靜D,呢班係另外一班人,坐我哋隔離,共2班人玩啤牌,可以想像有幾嘈!!!
空姐講完靜咗一輪,之後又嘈過!
落機時,從來空姐都會好好笑容,同乘客Bye-bye,今次⋯係第一次見到幾個空姐目無表情,唔好當我係強國人,我哋都係受害者啊!
零晨1點,派小食
杜拜機場,要等4個鐘轉機
上機前,香港Duty Free有8折,去到杜拜都一樣,但諗住回程先買,但回程時,我買的護膚品竟然⋯加價⋯鳴!!!
上機去米蘭
呢程唔係A380,飛7個鐘
出機場就買火車去米蘭中央車站Milano Centrale,落到月台,發現冇打飛,所以就上返去打飛,再落月台,問工作人員係咪呢架車,一堆意大利文,當係,但當時⋯同機乘客一個都唔見,以為我哋慢,其他乘客上咗上一班車走晒,坐到時間差唔多到,先發現坐錯車,去咗唔知咩站,可能係Milano Porta Garibaldi⋯ -_-",頭先有車長查飛,點解佢唔講,睇唔到?!
09:50 Milano Porta Garibaldi?
後尾同船友講返,大部份人都係坐巴士去中央車站,方便又平D,但老公覺得坐火車準時又安全,冇諗過坐巴士!
發覺坐錯車時,都差唔多到總站,就去到先算
落車問人,可以轉Metro去,有甩轆⋯冇大問題
酒店在Metro Repubbica站,其實去中央車站都要轉Metro,而家搭多幾個站,係用多好咗時間啫
10:38出Metro Repubbica站
都要行好幾分鐘先到酒店-Ibis Milano Centro,酒店要提早Check in要比€30,梗係寄行李算
洗個面,執一執嘢,就由酒店行去中央車站買天日火車飛去熱拿亞Genoa
如果頭先唔係上錯火車,會先去中央車站買飛,再去酒店寄行李,其實⋯都真係浪費咗唔少時間!
11:18 途中經過今晚食飯間餐廳-Osteria del Lazzaretto,但老公話唔想今晚限住時間返嚟,不如中午食咗先,好,買完火車飛回頭食
11:22經過一間教堂
要先排隊攞紙仔,排長龍,幾混亂吓
之後再等叫號碼,有自助機買飛,但怕買錯,而且冇乜人用自助機,都係算,等咗半個鐘有多先買到
其實之前可以喺網上買票,老公話唔確定天日幾點上火車,加上未買過,又怕買錯上唔到船,都係即場買好D
但之前網站見到係€18/2人,而家係€41/2人,差一半有多!回程火車飛一樣冇上網買定,老公話落船後,可能喺熱拿亞行吓,時間唔確定,唔好買定,最後來回火車飛加埋比多€46!
老公話安全最緊要喎(同枱食飯D船友全部都上網買平飛!)
中央車站入面
12:38 麵包熱辣辣,好食
炸魷魚,老公最鍾意食熱氣嘢
米蘭出名的米蘭燉飯,即Risotto,就咁淨飯
呢碟係海鮮意粉,上面D麵包都好食
都幾多料
Risotto相對失色,可能太清,但食晒其他,再食Risotto又幾好味,全部食晒,好飽
好抵食,網上話係華人開,所以好多華人遊客
食飯時遇到一對夫婦,都係香港人,一樣上MSC船,都係睇網上介紹,所以去同一間餐廳,不過上到船後反而好少撞到
老公話行去大教堂,可以沿途睇吓風景,天氣開始轉晴
夜晚著燈會幾靚
行到名店街
HERMES⋯唔敢入去睇
去Burberry買咗條頸巾,去Gucci幫細妹睇頸巾,但價錢好似加咗價,要再問細妹買唔買,所以當日冇買到
行入去就係艾曼妞二世拱廊


text:
2010‧10‧29
SUNNY DAY
萬聖節中一個活動係Art jamming呀
好耐之前我地都想報畫班嚟玩
經過今堂之後 tima決定比阿ti年尾報畫班喇
因為見佢真係畫得有板有眼
上面好多人畫緊
今次我地係friend搭friend上到嚟
通常weedend好多人畫 要booking先可以有得畫呢
全間畫室都充滿art嘅色彩
希望阿ti畫一堂會對畫畫有興趣啦
我地淨係希望阿ti畫畫變返average咋
老師樣樣都讚佢 淨係勞工畫畫方面話佢唔ok...
有好多顏料呀 靚靚!
阿ti已經好緊張問可以畫未
阿ti自己帶左圍裙嚟
tima嗰條係畫室安排嘅
hehe 我地早有準備
見萬聖節 梗係畫南瓜啦
draft定先 咁畫出嚟就靚d啦
tima用鉛筆畫完draft 阿ti就坐定定油喇
真係冇出界喎 叻女!
睇下佢對腳 幾風騷 哈哈
小妹真係好比心機油呀油
tima好開心見到佢咁有心機畫
因為老師話佢喺學校冇耐性畫畫架
有進步係一件好事
難嗰d就等tima嚟啦
之後油黑色先比你再油
一個鐘就畫好喇
靚唔靚呀? 我地嘅第一幅油畫呀!!!!
阿ti畫完就分左d hallween棉花糖比人食
大家可以一邊食一邊畫 真好...
今次出席嘅畫友有
姑姐啦姑媽啦 仲有好多姑姐嘅朋友呀!
今次真係玩得好開心呀
期待下次再有art jamming嘅機會 預埋我地呀!!!


text:
講真,白頭婆咁嬲,無非係因為佢地班自己友上唔到台長呢個筍位啫!其實喺政府架構裏面,啲首長級崗位成日亂咁調,所謂空降根本就司空見慣.而外行領導內行,亦唔係乜嘢新鮮事物,唔需要大驚小怪.現任財爺讀建築出身,喺政府做過嘅瓣數就極其唔啦更,包括海關,規劃地政局,工商及科技局,同埋特首辦.而孫公呢個老油條,原本做開房屋及規劃地政局,又無啦啦走咗去搞教育.如果話咁做有問題,要怪就怪英國佬啦,留番啲咁優良嘅傳統!不過我都反對政府台由政務官掌管,因為呢個台一早就應該私有化,如果冇人肯買嘅就乾脆摺埋佢!
係人都知,全世界嘅政府運作,都係貫徹住高成本低效益呢個方針.早前審計署就插過政府台行政混亂,製作效率奇低.事實上,政府台嘅員工貴為公務員,又點可以期望佢地有商業機構一樣嘅效率呢?問題係,究竟點解香港會需要一個公營廣播機構.
政府台係香港第一間廣播機構,為市民提供免費嘅資訊性同娛樂性廣播節目,可以話係造福百姓.不過隨住免費嘅商營廣播同電視頻道陸續出現,政府台嘅角色已經變得冇乜重要性.冇錯市民係多個選擇,不過唔好忘記,呢個選擇其實係要大家夾錢架.政府台嘅解說係,佢地唔受市場導向影響,因而可以製作一啲照顧小眾口味嘅高質素節目.
首先,要大多數人夾錢照顧少數人嘅口味,咁算唔算公平先.而且,就算冇咗政府台,亦唔表示呢類節目會就此消失,啲商營廣播機構都唔係話一定要有超過五成人鍾意先會製作嘅.冇咗政府台就正正可以釋放呢啲空間出嚟,俾私營廣播機構有機會製作更多元化嘅節目.如果小眾到全港只得幾丁友鍾意嘅嘢,又係咪應該用公帑嚟做呢?
講到節目質素,收音機我好少聽,不過政府台電視部嘅製作就成日都有睇,的確拍得唔錯.鬼咩,班友根本唔使理成本效益,如果咁都拍得唔好,我只可以講一句:即刻同我拖出午門斬首!我話拍得好嘅,主要係啲軟性節目.如果涉及時事或者政治嘅節目,我就覺得好有問題嘞.凡係有關社會問題嘅嘢,政府台都拍得鬼死咁感性,富有電影感嘅畫面同配樂,好容易令觀眾產生代入感.純以觀賞角度嚟講,絕對唔可以話拍得唔好.就好似電視劇咁,啲煽情嘅師奶劇梗係最受觀眾歡迎啦.但係政府台嘅時事節目,好多時都只係將一啲社會現象以感性方式呈現觀眾眼前,而背後嘅成因同解決問題要負出嘅代價就好少觸及.以資訊性節目嚟講,一味追求表達方式嘅可觀性,而忽略資訊嘅全面性,究竟係咪捨本逐末呢?又或者,只係提供片面資訊,會唔會根本就係政府台高層嘅意圖呢?
睇番政府台嘅論政節目,立場可以話係一面倒傾向民主陣營,總之就凡係政府嘅嘢都插.埋晒啲無厘頭嘅人嚟大放厥詞,根本就冇諗過要容納多元化嘅聲音.好似嗰件吳X森咁,淨係聽到佢把聲都已經令人唔耐煩,點知條友仲要搞嘢到喺電視扮埋女人,真係睇到眼火爆!又好似嗰件喺各大小保衛(或反對)乜乜物物嘅示威場合都出現嘅光頭仔林X,都埋嚟主持健康資訊節目.話政府台喺編採上冇政治取向,我就打死都唔信嘞!
徐大炮就曾經炮轟政府台,話佢地食碗底,反碗面.當然啦,好係白頭婆之流,自然會走出嚟用乜嘢編採自主做擋箭牌.講真,究竟乜嘢係編採自主呢?其實好簡單,咪依決策層嘅取向行事囉.作為公營廣播機構,政府台唔使理市場方向,又拒絕政府監管,自然係想做乜都得啦.所謂自主云云,其實同佔山為王冇乜分別!究竟香港係咪需要一班咁嘅廣播山大王呢?既然政府台係用公帑營運,佢地理應為所有港人服務,不過事實又係咪咁呢?
根據一般認知,香港支持民主陣營同支持建制陣營嘅人數,大概係六四之比.咁點解政府台嘅立場只係顧及支持民主陣營嗰六成人,唔通支持建制陣營嗰四成人唔使納稅?我都有納稅架,點解喺政府台裏面竟然冇一個代表我發聲嘅人呢?所以我話政府台應該私有化,由市場決定嗰四成觀眾或聽眾係咪需要照顧埋.當然啦,白頭婆之流一定會反對,嗰啲乜乜理念云云,其實只係晃子,真正原因係要保住佢地公務員嘅金飯碗.以班友慢工出細貨嘅作風,喺商營傳媒又點生存到呢?如果話是但台係大股東俱樂部,咁政府台就肯定係公務員嘅冇王管遊樂場!
由政務官接掌政府台,我就覺得唔會有乜嘢大作為,想撥亂反正睇怕都係無能為力.但係啲記者都不知幾興奮,向嗰位候任台長窮追猛打,一於要打到佢露出原形.據日月報報導,記者問咗11個問題,候任台長都係以「政府台約章」作答,結果記者就封咗佢做「人肉錄音機」.最後記者問佢有冇聽過「一切從音樂開始」同「左右大局」,佢嘅答案係「我有聽過很多港台節目」.記者就喺報導裏面話佢當堂露底,以為嗰兩個節目係政府台嘅製作.
香港記者嘅質素有幾高,睇吓呢篇報導就知嘞.報導裏面冇列出嗰11個問題,讀者又點知嗰啲問題係咪來來去去三幅被,明明係同一樣嘢都要分開11次問呢?咁就話人係「人肉錄音機」,真係冇乜說服力囉.而且候任台長話佢有聽過好多政府台嘅節目,根本就唔代表佢以為記者問及嗰兩個節目都係政府台嘅製作,記者嘅推論係犯咗邏輯上嘅謬誤.例如有人問我對六四嘅睇法,我答話今日天氣唔錯.如果話我答得九唔搭八,我唔會辯駁.不過如果話我懵到連日子都唔知,以為今日係六月四號,咁就分明係老屈啦!早排記協隻肥豬乸投訴話香港記者人工偏低,驚住會影響新聞質素喎.不過睇吓啲記者嘅水平,唔通真係值得用十萬九千七請佢地?
講起隻肥豬乸就火都嚟埋,就算已經寫咗兩千幾字都欲罷不能,一定要鬧埋佢先安樂!條八婆成日講乜嘢社會公義,編採自主,新聞自由,但係做嘅就係另一套,雙重標準到冇人有.佢又話要監察政府,不過就永遠對傳媒啲衰嘢視而不見.啲狗仔隊侵犯他人私隱,偷拍藝人家居裸照,唔通條八婆覺得可以接受?愛國報女記者採訪時俾長毛鬧係狗,走去佢出頭,佢居然唔理人地.唔通淨係民主陣營傳媒嘅記者先應該受到尊重,愛國報嘅記者就豬狗不如?
講到尾,白頭婆同肥豬乸其實係一 丘之貉.佢地用新聞自由同編採自主做包裝,掩飾自己嘅私心.有佢地喺度也文也武,香港就真係每一日都係黑暗嘞!


text:
滷水鵝片 ( 大 $85 ) - d 肉好鞋 好失望
滷水鵝掌翼 ( 例 $58 ) - 我一個人食哂成碟 因為我超鍾意食鵝掌翼 但呢間麻麻地好食 都係荃灣陳記好味 d
潮州蠔仔肉碎粥 ( 碗 $42 ) - 呢個最好味 可能夠熱呀 哈哈
呢排周身骨痛 所以請假北上按摩呀 ~
問里奧大人幾點起身好 佢話自然醒 不過我瞓到 9 點半都醒咗 里奧大人都醒咗 所以我話去鴻星飲茶 lu ~
水晶蝦餃皇
鮮蝦炸雲吞
越式脆蝦腸粉
蜜汁叉燒包
懷舊馬拉糕
牛肉煲仔飯
但鴻星 d 服務質數真係差到呢 我覺得係不知所謂囉 我坐喺好入嘅卡位 佢可以隔咗 3 張枱問我飲咩嘢茶 都痴鬼線架 我唔會丫大喉嚨同妳講我飲咩茶囉 嘩 大佬 妳以為街市呀 痴鬼線 之後佢死死地過黎問我飲咩囉 之後我覺得張枱好暗 所以轉另一張 佢就叫另一個同事執好張枱 又講咗好多次話張卡花哂轉黎轉去 ( 我張卡一早已經比人畫咗 再寫枱號 ) 咁我黑哂面話我係轉咗一次枱 妳唔好用轉黎轉去黎形容 同埋張卡本身已經畫花咗 唔關我事 之後佢驚驚地話驚比 d 收銀話畫到咁花 痴鬼線 ~
仲以為 12 點前埋單有優惠 點知原來 11 點 好在我又無諗過 hea 住飲啫 所以可以 11 點前埋單 我覺得鴻星正價又唔值喎 ~
番到屋企沖涼就走人喇 好感恩搭到 11 點 45 分嘅直通巴士 d 藥黎料 所以我喺車度都瞓咗 12 點 20 分已經到咗皇崗 都好快喎 但我仲未瞓醒咁囉 ~
今次又係 1 個鐘頭腳 2 個鐘頭身 按腳嘅時候都應該瞓着咗 到按身嘅時候 我話主力按腰 按摩師一摸話好硬 我覺得係我做完手術之後成日就住傷口黎行 整到條腰依家好痛囉 ~
按完食埋個餐就走喇 食完都差唔多 5 點 里奧大人知我想買相機套 所以話出旺角 出到旺角佢見到美心快餐 無啦啦話想食西多士 所以就入去食喇 ~
食完行去信和買麵粉 好多人呀 買完就行去食潮州菜 之後諗住買相機套 不過唔啱囉 所以坐小巴番屋企喇 ~


text:
早餐又食芝士蘑菇雞肉腸片治烘底 + 奶茶 唔知幾時會食到厭呢 ~
無嘢做 成朝望住電腦 望到眼澀澀 ~
終於 lunch 可以比對眼抖抖喇 同里奧大人又去菇場附近茶餐廳食墨魚丸河 + 咖哩豬扒飯 里奧大人好鍾意食呢間嘅咖哩 話想我整 無問題丫 不過係楊協成咖哩 唔係呢間餐廳嘅咖哩味囉 ~
放工即去街市買餸 買 2 個蕃茄 + 3 條粟米 + 1 條紅衫魚 ( 走頭 ) 買完番屋企 ready 晚餐喇 ~
是日晚餐 - 蕃茄無頭紅衫魚 + 粟米青椒炒什菌 + 媽咪湯
蕃茄無頭紅衫魚 - 第 1 次煎魚 仍都可能係最後一次煎 次次整完魚都唔想食 好反胃 唔知點解 所以連張 Recipe 都掉埋 真係唔想再整 整嘅過程又恐怖喎 當我擺條魚落鑊嘅時候 "線" 手 成條魚跌咗落爐邊 好鬼大聲 嚇到我丫 好似好唔想比我食咁 煎嘅時候又唔知點解 d 皮 "痴" 住隻鑊剷 所以條魚甩皮甩骨咁 好恐怖 真係好驚呢 ~
粟米青椒炒什菌 - 用小小牛油求其炒埋一碟 原來係無味嘅 所以最後要狂加香草同七味粉調味 ~
媽咪湯 - 係前一晚特登煲比我飲嘅 材料有當參龍眼肉淮山黑棗豬展 里奧大人話好好飲 仲以為係我煲添 ~
里奧大人對於我煮碟魚就讚不絕口 因為佢無諗過我夠膽煮魚喎 可惜丫 呢次可能係最後一次呢 ~


text:
越式蒸粉包 - 我好鍾意架 因為有沙葛 馬蹄 紅蘿蔔 小小小豬肉碎 但今次份量又小 材料又小喎 點搞呀 真係丫
越式炒飯 - 材料係火腿絲 + 扎肉絲 + 蟹柳 無厘味道 超難食 我炒得好食過佢幾倍呀 哼
( 4-aug-2009 tue )
尋晚瞓得幾好 所以都幾精神 我除咗想要個好老公同錢之外 最想要係瞓得好 睡眠質數太差真係好慘架
今朝精神唔錯 所以食乜都覺得好味 d 咁呀
無啦啦 1 號風球 聽見都開心呀 接近 lunch 嘅時候就 3 號 個風好似好勁咁 所以同里奧大人近近地食嘢算喇
番到菇場最緊要係睇最新風暴消息 講到 " 天鵝 " 唔穩定 唔知會唔會掛 8 號 攪到個心忐忑不安 因為好驚會夜晚掛 8 號呀 咁即係第日要番硬工啦
夜晚同里奧大人去醫院探奶奶 探到 7 點就走喇 因為天氣報告話稍後可能會改掛更高風球呀
8 點 3 坐車時 收到家姐電話 話 9 點 45 分前掛 8 號掛 乜 mood 都無哂啦 仲諗住抖番日家嘛 呢 妳估真係抖呀 要做屋企嘢架 仲忙過番工架
同里奧大人又去食棧 因為我突然好想食越色蒸粉包呢 不過水準差咗 所以應該唔會再黎食 lu
之前喺 7 仔買咗隻新加坡出嘅榴槤味同超甜粟味雪條 今晚終於試咗榴槤味啦 又幾好味喎 d 榴槤味都幾濃 同埋鍾意 d 口感呀 解釋唔到嘅口感呀
呢 唔知女人天性係咪買嘢嘅時候係 " 有殺錯無放過 " 嘅呢 其實買黎又無乜用 但唔買個心又蘿蘿攣 我屋企個冰霜就係比我 " 係又買唔係又買 " 就長期塞到滿哂 不過見到咁 " 常滿 " 又好有滿足感喎 噢
( 3-aug-2009 )
今朝去美心食炒米粉 + 奶茶 因為坐得比較舒服 同埋比較靜 我好怕晨早流流咁嘈架
個天又係好焗 番到菇場特別攰呀 又靜 好在唔悶咋 一日咁長真係好難過呀
天氣焗 + 唔夠瞓真係無乜胃口 所以同里奧大人去食燒豬肋骨沙律餐 不過今次 d 沙律麻麻地 d 薯仔生生地咁嘅 但係件奶醬多士就好好味囉 厚多士真係好食好多呢
里奧大人牙肉腫 所以唔滾啖下火湯都唔得啦 不過就唔會煮餸喇 太攰喇
是日晚餐 - 外賣鮮蝦雲吞 + 菠菜 + 芫茜皮蛋魚片湯
外賣鮮蝦雲吞 - 12蚊 6 粒 以前好大粒架 依家細咗 不過 d 蝦仲係咁爽呢 good
菠菜 - 就咁灼就算喇 點辣椒豉油都唔錯丫
芫茜皮蛋魚片湯 - 下火湯 希望飲完真係會下火啦
我嘅豬軟骨腐竹米線 (走肉碎 ) 小辣 - 走咗肉碎一 d 都唔辣 但唔走又好多肥豬肉粒喎
里奧大人嘅豬腩肉油麥菜米線 ( 小辣 ) - 豬腩肉超入味 勁正呀
兒生女嘅雞中翼豬紅豬軟骨米線 ( 小辣 ) - 聽講雞翼又係好入味啊
我姑奶嘅餸 因為有 6 樣餸 所以同米線分開上 - 有豬皮 餃子 炸醬 腐竹 其他唔知係乜 豬皮又係勁入味 好食呀
鹹檸七 - 將隻鹹檸檬 "篤" 得太犀利 飲到最尾 1 / 3 好鹹啊 不過就好鍾意呢隻酒杯 好似豪飲啤酒 feel 咁啊
柑桔蜜 - 飲咗一啖 唔記得點咯 不過又係好鍾意呢隻杯囉
( 2-aug-2009 sun )
10 點起身喇 本來諗住行路番教會 但好焗 最後都係要打的番教會 啱啱沖完涼真係唔想咁快就立痴痴啊
早餐去教會附近食 唔駛咁趕嘛 平時已經趕啦 唔想放假都咁趕呀
番完崇拜就要番屋企喇 因為家姐去我屋企呀 尋日無拎到泡菜走 所以家姐特登拎番比我呢
傾下傾下已經 2 點半 所以去食 tea 喇 多人食嘢真係開心 d 呀
我嘅墨丸腐皮角金邊粉
里奧大人嘅豉油王肉絲炒麵
家姐嘅干炒三絲意粉
天氣實在太焗喇 企喺度 d 汗都直流咁呀 番到屋企又要再沖多次涼 之後就去醫院探奶奶喇
一早講好話去尖沙咀 食米線 里奧大人 3 家姐一家又有興趣喎 所以一齊打的去尖沙咀 仲平仲方便呀
難得去食米線 點知個頭痛 無乜心機 食之無味咁 同埋今次走肉碎 所以小辣都唔辣 食得唔過癮呀 哼
( 1-aug-2009 sat )
早餐去美心快餐食炒麵 估唔到有炒麵食 所以好開心呢
今日同媽咪去家姐屋企打牌食飯 所以番到菇場 個心完全唔喺菇場度呀
晏晝約咗里奧大人 媽咪同家姐元朗等 又係去田中食晏 因為上次實太抵食喇 又新鮮 不過今次有 d 失色咗啊 都係無期望好 d
食完就去家姐屋企打麻將喇 3 點打到 7 點半 財散人安樂 但點解得我一個輸嘅 好在里奧大人比番 d d 我 咁我唔駛咁傷 果一刻覺得里奧大人好好呀
最鍾意同屋企人打麻將 打下笑下食下傾下 時間過得特別快架
8 點幾食完飯 坐一陣 upload 下相 差唔多 9 點半先走 送埋媽咪去巴士站 番到屋企都差唔多 10 點半 lu 好眼瞓呀


text:
我食剩小小紅薯粉 但里奧大人食剩好多餸呀 反而米線食哂 真係好暈囉 梗係食哂 d 餸先嘛 不過我幫唔到佢食啦 我自己個肚都就黎爆 下次一定 share 食 大家都唔駛咁痛苦 哈哈 ~
煎釀三寶 ($20/9件) - 我好想食 但驚里奧大人又特登陪我食 估唔到佢今次話食 呵呵
( 7-AUG-2016 SUN )
今朝 9 點半起身 沖埋涼就即落樓食早餐 其實唔餓 但我最衰一定要飲街嘅咖啡先精神 所以要出去食早餐 同埋朝早好多人 費事坐兩個位只食一份早餐 如果唔係 share 一份早餐食就啱啱好呢 ~
食完又番屋企抖陣 今日有事奉 所以我要早 d 出門口呢 ~
咁見到媽咪街坊呀嬸 佢話唔見媽咪幾個月 問媽咪有無嘢 我話媽咪走咗喇 之後我又爆喊啦 估唔到呀嬸都喊 我又無拎紙巾 呀嬸仲幫我抹眼淚添呀 呢下好感動 好有親人嘅感覺 ~
佢話我地對佢同呀伯好好 成日買衫比呀伯 其實我都唔記得呢 d 事 lu 但就好記得 我地食完早餐 次次都等埋呀伯黎 比朱朱佢抱 等佢抱完先走呢 呀伯次次見到朱朱都好開心架 同埋我地將朱朱比呀伯抱呢 朱朱唔會 fing 手 fing 腳唔制咁架 好乖架 ~
其實我番親教會都見到呀嬸嘅 但唔同位置坐呢 而呢幾個月我番到教會 我都會避開佢視線範圍 就係驚佢問媽咪 d 嘢囉 我一定會喊嘛 ~
今日講道 正正就係我想知嘅嘢 媽咪走咗 我曾經喺苦難當中有疑惑 點解神要帶走媽咪 其實我唔應該咁諗 我唔應該用自己諗法黎到諗上帝所做嘅嘢 因為上帝有佢嘅旨意 我地係唔會明嘅 但我真係覺得自己祈禱之後係得平安 得力量呢 ~
崇拜完就番屋企 諗住執衫 拎哂出黎又唔想執 同埋唔知係咪喊完 所以個人好攰咁呀 ~
2 點幾仲無啦啦好餓 所以即去食 tea 之後就即番屋企執衫喇 ~
執到差唔多 5 點就搞掂 咁灘喺梳化抖下啦 終於瞓到 5 點 45 分 好在醒咋 唔係夜晚瞓唔到就慘咯 ~
好想食麻辣 但食到真係好飽 所以到我開始有 d 驚喇 哈哈 ~
食完番屋企抖陣 8 點幾就出去徑步 徑半個鐘就走喇 條街好焗熱 ~
番到屋企即沖涼 睇埋歡樂頌都 11 點半 要瞓喇 ~
酸辣鳳爪 - 超勁好味囉 我期待咗好耐 依家講起都想食 同埋我食咗好多好多配菜 唔怪得我好似咁快飽咁啦 好難想像可以喺屋企食到自家制泰式鳳爪 呵呵
蒜蓉蒸蟶子皇 - 第一次食唔韌嘅蟶子 哈哈 真係覺得呀笠堅勁 呀喂就好啦 成日食好嘢
果皮蒸鮑魚 - 好香陳皮味呀 正 呢味餸 即刻令我諗起媽咪 ~
豉汁炒蟶子皇 - 我同里奧大人每人2隻 呀笠拎走隻碟果陣 我勁唔捨得 d 汁呀 突然間好想食撈汁食飯 哈哈~
一啖放哂入口 woooooooooo
炸魚皮 - 笠話呀喂特登買比我食架 佢上次都特登買包比我番屋企食呢
泰式鹽焗魚 - 呀笠叫呀喂入廚房拎嘢出黎夾魚 呀喂玩嘢拎兩支牙刷牙出黎 扮到好似拎緊筷子咁呀 笑死我地呀 其實佢都有拎對筷子嘅 但係都要整鬼呀笠啫 ~~~~~~
呢個汁又係正 睇見都流口水
雪菜秋葵煮花甲湯 - 呀喂同呀笠話唔夠鹹味 我覺得 ok 呀 我又係咁飲湯同食芹菜 因為我鍾意飲完之後個身暖暖地 好舒服呢 呵呵 ~
唔想再飲水 想飲有味嘢 之後呀笠問要酸梅定金桔 我話唔知咩分別啊 ?! 佢話酸莓係酸 d 金桔就無咁酸 我話要酸嘅 佢個樣好驚咁 哈哈 ~
泰式金不換焗魷魚 (粉絲底) - 其實都唔記得呀笠講咩餸喇 因為係咁食係咁食 都記唔到咁多 哈哈 呢個餸係 10 點半上枱 勁有食宵夜 feel 呀 哈哈 但我地食咗好小咋 因為真係好飽囉 唔係我實食架 笠仲話仲有個芥蘭炒豬肉 但真係好鬼飽 所以叫佢唔好煮喇 好在可以留番咋 唔係就唔好意思啦 ~
鮮淮山木瓜桃膠糖水 - 呀笠話今晚有糖水 我問佢係咪桃膠 佢好驚訝點解我會知 我話我講過想食囉 哈哈 好味呀 同埋今晚食辣嘢 食埋呢碗糖水 感覺滋潤番哂呀 love u ~~~~
( 6-AUG-2016 SAT )
今朝 7 點 40 分起身 有 d 餓 所以食奄列餐 但其實真係好想食麵 但上次食完之後勁飽 真係驚驚地 之後 8 卦黎咗 佢食麵餐 香到呢 真係聞完當自己食咗啦 哈哈 ~
菇場唔忙 但 12 點半先有嘢做 好在唔係急嘢 咁我可以星期一先做呢 因為一做起碼要 2 個鐘囉 ~
今日約咗呀 mi 同呀喂交收淘寶嘢 所以放工 join 埋里奧大人喺鑽石山地鐵站車廂等 一齊去荃灣呢 ~
佢地 2 點唔夠就到喇 一黎到就話同我地去睇背囊 其實上次講完比佢地聽之後 佢地就特登去睇去試幾次 真係唔好意思啦 阻到佢地 唔係咁好囉 所以我同里奧大人講話 佢地對你 好過我對你呀 哈哈 ~
之後再去買驅蟲機 初初覺得家姐會實用 d 估唔到要用喺自己屋企 嗚嗚 ~
呀笠講用咗佢之後就無哂 d 強 呢點最重要啦 之前見到粒強蛋 又唔知個竇喺邊 唯一方法只好用驅蟲機 同埋呀笠用緊 所以我信佢 呵呵 ~
好在呀笠講我地知買滿 $500 有 $30 cash coupon 咋 咁我地買多隻匙更啦 九蚊雞算最平架喇 之後諗住買 hand cream 最緊要實用嘛 但見到肌研水 $108 所以買佢喇 $88 都抵 因為萬寧都只係做緊 $108 呢 ~
買完就去意粉屋食 tea 仲以為同笠初相識果間添 原來唔係 ~
悠閒品味拼盤 (脆春卷 / 脆洋蔥圈及檸檬雞翼) - 我覺得呢個 set 要 $60 就唔係咁抵喇 一個人食真係唔飽架噃
珍寶雜錦板板薄餅 (意大利煙肉 / 加拿大煙肉 / 辣肉腸 / 沙樂美腸 / 蘑菇 / 洋蔥 / 青椒及菠菜) - 餅底又薄又脆 好味呀
加拿大藍青口海鮮蕃茄扁意大利麵 - 唔記得咩味道添
威尼斯貢多拉特色三文治 (嫩雞 / 火腿 / 依曼頓大孔芝士 / 雞蛋 / 羅沙菜及蕃茄) - 呢個又係好味呀 同埋每人一件啱啱好
一路食一路傾 又講番 GPS 單嘢 明明好凍要披肩 之後講講下都好慶 因為今次真係呀笠同呀喂提醒 里奧大人先知買乜買乜 唔係就煩啦 買錯又退唔到 最慘得物無所用嘛 ~
咁食完就去笠屋企喇 呀喂話打的 其實佢地話咩就咩 因為我唔識去嘛 哈哈 ~
我唔識買酒 又唔識買生果 但無理由兩手 fing fing 去人屋企 所以我只係買咗 d 零食比佢地咋 希望佢地唔好見怪 ~~~~
去到佢地屋企 完全似新居入伙啦 地板駛唔駛咁立立令呀 之後里奧大人話諗住着襪先會咁跣 點知原來除咗襪仲跣 笑死我 ~
所以我行路係跣住黎行架 好似踩冰咁 呵呵 其實真係好易撻死 無諗過地板可以咁滑 地磚咁滑就會有囉 真係要買定保險先去佢屋企 哈哈 最勁係無塵架喎 我忍唔住摸咗幾次地下 都係好爽架 又凍冰冰 所以坐地下係好舒服呢 ~
好喇 要試下張充氣墊 咁順便開埋帳篷扮去露營 之後再叫呀喂拎埋支自拍神棍影相 笑死 勁無聊 嘩哈哈哈 但原來兩樣都係易開難收囉 佢地都搞到身水身汗 ~
好玩呀 好期待下次一齊野餐呢
搞到 5 點幾 之後呀笠又整杯紅火龍果益力多比我地飲 好味呀 但好飽呀我 把口好似無停過咁 ~
我唔客氣喇 食咗山渣片 勁想食好耐架喇 但一買又要買好多 同埋最慘係擺得太耐會好快溶哂 但呢 d 又唔係成日想食喎 真係好間唔中先食一粒 今日食咗粒 了咗心事 呵呵
飲埋就參觀啦 之後呀喂同呀奧唔知整咩 我同呀笠喺書房又傾咗陣密計 呵呵 ~
參觀哂成間屋 真係頂唔順自己點解可以儲咁多嘢 所以我同奧話 聽晚唔煮飯 要執屋掉嘢 ~
好啦 男人就淘嘢 女人就去廚房預備嘢 雖然我幫唔到手 但真係唔慣坐喺度等食 ~
咁笠有笠切 我有我講啦 真係越傾呢 就覺得大家嘅嘢勁相似 呵 ~
見呀笠洗嘢切嘢好鬼快 話咁快仲放埋上碟 又預備另一個餸 睇佢煮嘢同整嘢過程 同我婆婆一樣 又係好快手 想幫佢整第一個餸嘅時候 但其實佢地已經開始煮第二個餸 所以我企喺度都可能阻住佢 哈哈 ~
話咁快又話食飯 睇呀笠預備 d 嘢 今晚都應該都會好飽呢 ~~~~
7 點開餐 雖則每樣每樣餸咁上枱 但全晚係咁密密食 把口唔係咬嘢就飲嘢 再唔係就講嘢 真係無停過 ~
咁我間唔中扮下嘢入廚房 睇下有咩幫手 咁笠問我 里奧大人係咪唔鍾意食 d 嘢 ?! 我話一定唔會 因為佢話里奧大人食嘢嘅時候好靜 之後我問番呀奧 佢話飲咗啤酒 所以有 d 眼瞓 哈 係喎 唔記得佢飲咗啤酒會咁添 之後笠話比茶佢飲 佢又話飲茶會眼光光 又要飲番啤酒先可以瞓 所以麻鬼煩啦 哈哈 ~
傾呀傾 呀笠同呀喂話我講嘢唔識收同放 之後里奧大人即話係啦 講極都唔改 但如此同時 真係覺得佢地好包容我 因為可以喺當時直接話我家嘛 佢地又無話我架喎 真係好對唔住佢地 要佢地受氣添 所以佢地話完我 我一定會再咁 唔想再傷到人都唔知呢 ~~~~
食飽哂喇 之後睇下相又傾一大餐 好多嘢實在太似喇 勾起哂好多回憶 之後笠話要甜甜地 又食朱古力傾下計 雖然我好飽 但一齊咁食又好想食喎 呀笠都好似開咗幾包糖同朱古力 哈哈 ~
12 點 40 分又食糖水喇 真係食足兩日 哈哈 ~
我去完洗手間 呀喂已經 call 咗的士 原來已經 1 點幾 我仲以為 11 點幾咋 無諗過咁夜呢 ~
咁呀喂笠送我地走 我話唔駛啦 之後呀笠即刻話: 妳知點走咩?!?! 嘩哈哈哈哈 我真係唔知點走喎 呀奧都話點解我會話自己走得喎 哈哈 ~
臨走裝下個廚房 睇下呀笠係咪未洗哂 d 碗 點知乜鬼都已經洗埋 個廚房好似無煮過嘢咁 真係好勁 點可以咁快手架 同埋之前陪佢切菜煮嘢 佢可以邊切邊傾 我唔得架 手腳會當堂慢哂架 ~
今晚我同里奧大人真係好唔好意思啦 呀喂同笠早一晚已預備飲品同食材 今朝又趕去買餸預備 頻頻樸樸 我覺得整 3 個買 3 個最好 唔駛笠咁辛苦 同埋我同呀奧真係唔識煮 又幫唔到手 咁外賣黎到 收下嘢都好啦 哈哈 ~
我同里奧大人講話呢餐飯係呀喂請架 呀笠話係你嘅生日飯 佢好驚訝呀 因為佢無諗過笠喂記得佢生日 所以我話佢囉 人地生日嘅時候 唔好成日話唔記得人地生日日子 有心嘅點都要記住囉 所以我叫佢下次識做啦 ~~~~~~~~
番到屋企 1 點 35 分 仲係興奮狀態 所以沖埋涼 line 多陣 2 點幾先瞓 ~
( 5-AUG-2016 FRI )
又星期五喇 時間過得真係好快 咁就 8 月 好快就 2017 架喇 以前覺得 2046 套戲名係好遙遠嘅事 依家覺得好快就到 2046 咁 到時都唔知仲喺唔喺度 lu ~~~~~~~~
早餐食奶醬多 如果里奧大人知我食奶醬多 佢實會講話佢姐夫食奶醬多呢 花生醬係同麵包同一厚度 勁恐怖啦 同埋佢地喺屋企食雪糕唔係一杯杯咁食 係一桶桶家庭裝咁食 由此可見 佢地食嘢係偏食囉 小食多滋味嘛 我以前就同里奧大人講過 話將鍾意食嘅嘢就日日食 食到厭咗 以後唔駛食 之後佢話 點解要咁快食哂 d quota 咁其實咪即係食小一樣嘢囉 比佢講完之後 我都覺得佢講得幾啱 哈哈 ~
以前我好火爆架 見到唔鍾意嘅人 一定唔會同佢笑 佢話點解關係只係朋友同敵人喎 又成日話我無灰色 只得黑白色 比佢哦得多 我都改咗好多啦 起碼見到唔鍾意嘅人會勉強一笑 但如果真係係我超級唔鍾意嘅人 我依然唔會同佢笑 當佢無到架 咁樣好似好無家教 但我覺得 妳可以令到我咁憎妳 妳個人都唔方好 因為我憎一個人 唔係話憎就憎家嘛 係睇妳平時所做嘅一切 日久見人心 真係囉 ~~~~
菇場忙下停下 但呢排好攰咁呀 成日追劇追到 11 點半 對我黎講算好夜架喇 哈哈 ~
好餓呀 Lunch time 即飛去食粥 之後去惠康買零食同蘋果 買埋粟米湯 買完之後有人叫我個名 嚇死囉 原來係高妹 之後一齊番菇場喇 拎住一袋二袋好熱呢 ~
仍然 hea 到放工 今晚去價真棧買朱古力餅 再去惠康買薯圈同零食 之後再買滷水鴨腎 番屋企已經 6 點半 要快快預備喇 ~
里奧大人 6 點 45 分放工 好在今晚煮嘅嘢係非常簡單 唔係佢要等 lu 呵呵 ~
是日懶餐 - 黑椒豚肉炒扁意粉 + 蠔油燜節瓜鴨腎
黑椒豚肉炒扁意粉 - 本來想淥麵食架 不過里奧大人今個星期食咗一次即食麵 所以都係煮意粉好 d ~
蠔油燜節瓜鴨腎 - 唔想就咁節瓜咁悶 所以買 $20 鴨腎 感覺豐富 d ~
如果我煮完 里奧大人未番嘅話 我會洗埋鑊同煲 所以有時食完飯就咁洗幾隻碟同碗 好似洗小好多嘢咁 哈哈 ~
咁之前姑奶喺澳洲扭親隻腳嘛 佢睇咗醫生 所以里奧大人今晚約姑奶食糖水 順便拎 d 正式收據 claim 保險 ~
但里奧大人睇到張單係無寫原因 睇番 d 保險 terms 所以話未必 claim 到 但姑奶話同醫生講話扭親 但醫生點都唔肯寫喎 所以里奧大人話唔知佢地點講 我話應該同醫生講明話要 claim 保險 咁咪得囉 同埋妳要堅持囉 事實真係 claim 保險用嘛 ~
依家佢咪白痴囉 買咗保險都可能 claim 唔到 所以激到里奧大人呢 仲特登幫佢買最貴隻保險 又特登 send 埋保單保 d 咩比佢兩公婆 但佢地乜差都唔睇 ~
如果佢地有當地醫生寫紙證明 喺香港再睇醫生 中醫可以每月 claim 最多 $1,000 最多 3 個月 西醫就好似可以 claim 到 12 萬 所以我咪話囉 買保險又要買廿幾日驚之後會有事 依家有事又唔識去 claim 保險 真係買黎做咩呢 ?!
之後姑奶又話唔黎食糖水 lu 咁里奧大人抖半個鐘就去徑步 我就唔去喇 突然間好攰咁 ~
抖多陣就沖涼 無啦啦覺得好凍咁 所以全程沖熱水涼 覺得勁舒服 但好驚自己唔知係咪作感冒囉 ~~~~
之後我敷 mask 嘛 咁里奧大人按鐘 我一開門 佢一望到我 佢嚇到丫大咗個口呀 嘩哈哈 佢已經唔係第一次咁驚 有次佢直頭話嚇死佢添呀 哈哈 ~
又睇歡樂頌 想快 d 睇哂 唔駛晚晚追 又追到 11 點半 不過我都瞓先喇 聽日要番工呢 ~
香煎手剁魚香肉餅飯
極品海南雞飯 + 翠綠時菜 + 雞油香飯 + 飲品
( 4-AUG-2016 THU )
問里奧大人尋晚係咪瞓得唔好 佢話係呀 之後話因為唔記得帶兩球塞耳仔喎 話瞓瞓下覺 聽到周圍都好嘈好嘈 有天崩地裂 世界末日嘅感覺 嘩哈哈哈 形容得零舍誇張 我話鼻寒聲之嘛 小小嘢都驚 點做大事喎 ~
今朝里奧大人上大陸 我又可以瞓到 7 點 45 分 lu ~
無啦啦好想食蛋治 間唔中食係幾好味嘅 ~
菇場忙呀 好在 11 點左右搞掂 可以抖下 ~
Lunch time 去綠盈坊拎 4 包龍眼肉 諗住行多陣先買嘢食 但落雨呀 所以即去買酸辣米線喇 唔係越落越大就煩 lu ~
放工即走 唔知點解個人情緒有 d 低落 所以都唔煮飯喇 ~
番到屋企就開機洗衫 之後睇下報紙 開咗冷氣唔夠半個鐘就熄喇 好鬼凍咁 之後開窗開風扇 但又好似有 d 焗 不過是但啦 一陣又出門口食飯 最多早 d 出去涼下冷氣囉 ~
今晚想食飯 所以去柏檔 里奧大人差唔多 8 點就到九龍灣 好在等咗 5 分鐘就有位呢 ~
咁里奧大人比錢嘛 問我有無尾數兩蚊 我話無呀 食早餐比哂 之後佢找完錢 我話我有兩蚊呀原來 唔醒起 lunch 食米線找咗散紙 之後佢話依家連兩蚊都唔比 嘩哈哈哈哈 笑死我 估唔到佢反應咁快 ~~~~
番到屋企即沖涼 之後又一齊睇歡樂頌 睇到 11 點半先瞓 呢排都係最早 11 點半瞓 有時 12 點 所以朝早起身都好攰咁 真係唔迫自己 11 點要瞓 唔係唔掂呀 哈哈 ~
上湯龍蝦伊麵 ($98) 特惠 4 選 1 - ok 啦
冰梅欖角骨 - 呢個又係姑奶必叫架 但呢個好味喎 豬扒炸到脆脆地 個汁又甜甜地 我識整就好 lu
南乳什菜煲 - 好鹹
豉汁涼瓜燜斑塊 - 姑奶至愛 中午又叫 夜晚又叫 百樂門一日唔摺埋都會叫呢個餸
蒜香九肚魚 - 我叫架 但食咗 2 嚿 真係頂唔順 d 口感 哈哈 好在姑奶拎走咋 唔係嘥哂
( 3-AUG-2016 WED )
里奧大人今朝唔舒服 所以 S/L 佢應該感冒啦 前晚無啦啦包雲吞 之後就成日話攰 ~~~~
早餐食芝腿治 之後 8 卦又黎埋 我睇完報紙先同佢傾計 因為我鍾意睇報紙介紹食嘢同玩嘅地方 睇完都開心 d 呢 哈哈 ~
菇場唔忙喇 可以做自己嘢 爽 ~
今日有 Lunch box 但食完都唔出街 lu 因為落大雨 ~
無啦啦好鬼眼瞓 如果無哂人喺度 我估我應該可以瞓着呢 ~
今晚里奧大人去接姑奶機 之後去食飯 咁我都 join 佢地啦 ~
咁放工去惠康買嘢先 再約埋大姑奶一齊去百樂門 佢地 7 點幾都到 可以開飯 lu ~
食到 8 點半就走喇 之後上姑奶屋企拎沐浴露同麵包機 佢買咗唔用 我其實都買咗部 JNC 架 咁我將 JNC 比家姐 我就要佢部 Panasonic 呵呵 ~
打的番屋企 沖埋涼都 10 點幾 睇多陣電視 11 點幾先瞓 希望今晚好瞓啦 ~
呢碗正呀 我次次都會留比里奧大人飲架 佢就成日話好多好多 嘈嘈閉
( 2-AUG-2016 TUE )
今朝依然 7 點半要起身 因為要睇下落咗風球未 見仍然係 8 號風球 但就話 1 點前會改發 3 號風球 咁無問題啦 繼續瞓 ~~
瞓到 10 點幾都醒 lu 沖埋涼就落樓食早餐 ~
番到屋企就抖下啦 但就要開住電視睇最新風暴消息 睇睇下電視居然有 d 眼瞓 所以抹柜啦 見到地下有隻強屍 oh ~~~~
12點40分改發3號風球喇 要準備番工呢 ~
1 點出門口 同里奧大人食埋 lunch 就番工喇 等咗 10 分鐘先有小巴 好在 2 點 10 分番菇場咋 ~
整埋 report 就做自己嘢 話咁快又放工 lu ~
今晚去 Taste 買餸同生果 再買定 d 急凍蝦同蜆 買夠 $100 有 92折 以前一百蚊就好好洗 依家買 1 pack 豆豉鯪魚同五香肉丁都接近一百蚊 仲要係特價先捨得買 所以我同里奧大人講話 依家買嘢要用好多時間格價 唔係話買就買架喇 ~
番到屋企已經 6 點半 要即刻預備喇 比我見到 2 隻超級細小小強 即殺喇 頂 真係好煩 依家望到黑色嘢就好驚 遲早發顛 ~~~~
里奧大人 7 點放工 咁我都抹埋地先喇 勁鬼熱 ~
是日晚餐 - 蕃茄海鮮扁意粉 + 蕃茄薯仔三文魚骨腩湯
蕃茄海鮮扁意粉 - 今晚意粉份量唔多 因為我唔想食 但里奧大人又食唔哂 咁我帶 lunch box 啦 ~~~~
蕃茄薯仔三文魚骨腩湯 - 喺 Taste 買三文魚骨腩 今次要 $17.9 不過點都抵過紅衫魚 再買埋袋裝薯仔 有1大2細 只係 $7.9 我覺得平過街市 咁里奧大人話個湯無味 我話有 3 大個蕃茄喎 我飲到蕃茄味喎 之後佢話頭先食意粉落咗 Tabasco 所以覺得個湯無味 @@
咁掉垃圾啦 一開門見到細強屍 里奧大人問強頭方向喺邊 我話佢打橫瞓囉 之後都唔記得佢講咩 lu ~
搞掂哂就沖涼 之後等埋里奧大人沖涼 就睇歡樂頌同食龍眼 我覺得今晚成肚水咁 ~~~~
去洗手間又見到小強 頂佢 爬埋 d 罅位 佢不動我不動 佢一動就即拍鬼瓜佢 之後狂噴 Bio Kill 有殺無賠 ~~~~
今晚差唔多 12 點先瞓 呢排成日好想快 d 睇哂歡樂頌 所以搞到好夜瞓 但好衰囉 追開又想睇 真係要快 d 睇哂去 唔駛成日心掛掛追劇呢 呵呵 ~
( 1-AUG-2016 MON )
尋晚瞓得唔好啦 因為太夜食西瓜 半夜要去洗手間 里奧大人話佢去咗 3 次洗手間 所以瞓得勁差 OH ~~~~
今朝食芝士治 呀姐以為我食雙拼 所以仲等緊我叫多樣嘢 哈哈 我話就咁芝士治呀 佢都覺得好奇怪咁 因為我多數芝腿芝蛋嘛 ~
菇場忙呀 仲諗住做埋 report 就可以 un un 腳添 ~~~~
今日有 lunch box 諗住好餓可以食哂啦 點知食到一半已經好飽 食完之後個胃有 d 唔舒服添 慘 ~
好啦 忙埋諗住 hea 點知又要做個長命 report 真係做到眼到濛埋 ~~~~
未做完都放工 lu 依家 3 號風球喇 襯唔大風雨都快快趣番屋企喇 ~
里奧大人 4 點喺中環見客 諗住好早見完 點知 6 點半先見完 咁好啦 我預備煮飯喇 佢 7 點幾都應該番到屋企呢 呵 ~
是日懶餐 - 煎蝦卷 + 蠔油燜節瓜
煎蝦卷 - 今次醒喇 買 $15 算喇 次次買 $30 都食到好辛苦 今次啱啱好 呵呵 ~
蠔油燜節瓜 - 買咗 2 個巨節瓜 今晚煮 1 個 聽晚煮 1 個 咁就唔駛特登去買蔬菜喇 ~
搞掂哂就開機洗衫 之後沖涼 等埋里奧大人沖涼就睇歡樂頌 ~
咁今晚食龍眼嘛 里奧大人問我食幾多粒 ?! 其實真係好難答佢啦 我求其話 30 粒 唔知佢係咪真係會數啦下 咁一齊食嘛 剩番 10 粒左右 我叫佢食哂啦 佢話太多喇 我問咁想我幫妳食幾多粒呀 ?! 佢叫我幫手食 1 粒 笑鬼死我啦 哈哈 食果 1 粒係咪真係分別咁大呀 ?! 哈哈哈哈 ~~~~
8點40分終於發8號風球喇 今次呢個 "妮妲" 風力好勁咁 預咗聽日只放半日 咁都好丫 可以抖半日 呵呵 ~
睇呀睇 睇到 12 點都瞓喇 對眼好攰呀 ~


text:
大家唔知仲記唔記得,有次卜友毛明媽攪貓聚,其後我們大伙兒晚飯於三門仔咁呢那次係食一圍圍的其後心想,搵次試佢D海鮮至得
今晚,又抓爆頭唔知食乜好突然靈機一觸,上次去,冇乜點試海鮮,今晚,就一於去試吓佢D海鮮啦就咁樣,我地三口子就向三門仔進發啦
去到,因不是假日,唔係太多人,都有幾張卡位任我哋選擇添
提供埋價錢,好讓大家參考吓
白飯十元一碗,茶錢每位十二元,花生小吃九元,另加一服務費
咪睇這碟花生呀,食落先知係washabi味黎,好好食呀
菜單如下:washabi味花生
椒鹽巨型瀨尿蝦-$450三隻
記住呀,要原隻上,咁D肉汁先唔會流失,勁好味
薑蔥炒肉蟹-$210二隻
未端上桌時,已聞到陣陣蟹的香味,咁,仲使講咩,又係好味道啦
豉椒炒大竹蟶子皇-$288六枝
二個字黎形容佢-爽,甜
皇室秘制龍皇湯-$56每位計
西式煮法的龍蝦湯,好好飲,正
鮮菇豆苗-$88
這個餸略嫌細碟,唔係咁抵
鮮百合牛柳粒-$78
這個牛柳,不得不讚,初睇佢好似好硬身咁,點知入到口中,才知係淋夾滑,真係估佢唔到
時令生果
至於這個甜品,係我叫經理送埋比我地食架,諗住佢都未必肯架,點知一問佢,佢話除咗生果之外,送埋個甜品比我地咁話喎
南瓜西米梳乎厘-$18一位
感覺上,這間D海鮮都整得好好食,但價錢真係一D都唔平架.屯門老鼠洲,雖平D,但不及這間整得好味,至於清水灣布袋澳,都屬於平,但坐得唔係咁舒服,似大排檔feel,另西貢,就似劏人多D.
唔知大家又點睇呢


text:
原味餐廳
餐廳地圖
餐廳描述
最緊要健康 原味餐廳
都市人近期追求健康飲食,就算普普通通出街食個飯,最好都係冇味精,唔好太濃味,健康成為咗選擇食物其中一個重大因素.係觀塘宜安街嘅原味餐廳,就好符合一眾新派香港人嘅要求啦.
原味餐廳主打健康淮山麵,同一系列原汁原味嘅菜色.用以煮麵嘅香濃豬骨湯,更係老闆每日早早起身,新鮮煲製.老闆話:「呢到食嘅都係食材嘅原味,我唔加味精嘅!」.
北菇滑雞飯
蒸飯都係即叫即蒸,上枱嘅時候熱辣辣,香噴噴.雞肉都幾大件,最緊要就係骨同肉嘅比例剛剛好,唔會得雞骨,冇雞肉.雞肉同北菇放係白飯上蒸,雞同菇嘅鮮味都流入飯中,米飯香軟,味道一流.
滷水鴨
滷水鴨上枱,未食已經嗅到陣陣嘅滷水香.原味餐廳嘅滷水汁唔會話好咸,花椒,八角嘅味道配襯得剛好.原隻鴨放入滷水滷製,鴨嘅肥瘦均勻,滷水香去除咗鴨自身嘅騷味,但又唔會完全掩蓋晒鴨本身嘅鮮味,滷嘅時間拿捏得好,肉質保持嫩滑,juicy好味.
梅菜扣肉飯
厚厚嘅惠州梅菜打底,上面鋪滿咗美味嘅五花肉,扣肉滷得入味,又夠淋,吸晒梅菜嘅香味,送飯真係一流!
涼拌青瓜
青瓜爽脆帶清甜味,有少少嘛香,用作前菜都唔錯.
清遠走地雞
走地雞嘅特點就係運動夠,雞肉細滑得嚟有嚼勁,雞皮都幾薄,唔會話啖啖脂肪.
鳳爪排骨飯
愈簡單嘅食材,愈食得出師傅嘅功架.排骨肥瘦適中,入口軟綿冇冷藏味,加上少少豆豉同夠晒入味嘅鳳爪,配埋蒸得香軟嘅白飯,正!


text:
2010年12月14日下午2:33公開累積瀏覽 85
星期六晚, 相約咗一班舊同學, 去咗The Philippine Club BBQ. 真係好"背", 都唔知衛理道有間Phillippine Club, 亦唔知呢道可以BBQ, 最奇怪係個埸地好似open比香港人多過比菲律賓人.
我一位舊同學organize呢次function. 跟著佢比我地個地址, 預先check埋地圖, 用GPS帶路, 都唔難搵. 不過吐露港塞車, 差唔多到達時又miss 咗幾個路口, 都遲咗成40分鐘先至到. 好彩係BBQ, 食著先, 唔使等.
去到覺得個地方有的怪, 長長一條石屎路, 一面排滿了燒烤爐, 一面排了檯椅, 中間剩下一條窄窄的路比人行.
呢邊係燒烤爐, 背面己經係檯椅.
一邊燒烤, 一邊坐滿人食野, 都真係幾迫.
我地七點幾去到時有三份一爐未開, 但走時的爐好似開哂, 我諗當其時嗰度都有百幾人.
食物都係的大路野, 蕃薯, 粟米, 多春魚, 獅子狗, 雞中翼
豬扒牛扒, 幾款腸, 雞全翼..
食物質素真係麻麻, 不過唔係要求的咩, 任攞任燒, 一定夠飽.
汽水啤油任飲, 有支裝可樂忌廉, 其他都係大陸牌子汽水啤酒, 有的牌子出面都未見過.
去到佢地已經食咗頭一輪, 又燒咗的野食放响到, 我嘅第一輪就可以不勞而獲, 快的醫咗個肚先, 跟著全程要勞煩型爸代為燒烤, 招呼我也.
hk$150per head, 其實以我地嘅食量, 飲量, 就真係唔抵. 不過如果喜歡飲啤酒(唔介意咩野牌子)又辟得吓, 咁飲佢十礶八礶, 可能抵的. 不過市區地方燒烤, 實要收番咁上下錢.
我最唔喜歡就係地方太暗. 去到時, 草地滾球場仍開著燈, 點知一到八點, 即刻關咗幾支大射燈, 當堂黑麻麻. 一輪衝鋒, 都食咗好多野. 當晚後期頗大風, 吹到鼻水都流埋, 唔夠十點, 我地都係就先走.
返到屋企上網check吓呢個Philippine Club BBQ, 吓! 惡評如潮喎. 其實有時都係睇吓自己點諗, 不要有太大的期望, 又唔係要食的咩, 咁就無咩所謂啦. 可以同的舊同學久別相聚, 仍是一件開心快樂事, 多謝Sherman Smile 的安排....


text:
Check out之後第一站我哋就去超市入貨,買番d飲品零食同生果上車食,真係好鐘意行日本嘅超市,d貨又新鮮又靚,價錢又唔貴,滿載而歸再去附近嘅藥房買尿片俾2,3少用,之後再出發去別府地獄.
去別府地獄好近,大概半個鐘車程就到.別府地獄其實係溫泉源頭,分為8個,不過因為天氣太熱,所以我哋只係參觀咗海地獄就去下站.
下一站係九州自然動物公園,個公園同之前去過嘅動物園好唔同,佢嘅佔地好大,足足有幾個山頭,而賣點係有好多非洲動物睇.我哋泊好車就去巴士站等劫動物巴士,期間見到工作人員予備一盆盆嘅飼料,原來除咗睇動物之外仲有得親手餵動物.夠鐘上車喇,坐好之後工作人員就講解乜嘢動物食邊種飼料,而我哋坐嘅「犀牛號」就經過好似侏羅紀公園嘅電閘,進入飼育區.
第一樣見到嘅動物係羚羊,佢哋似乎已經習慣俾人餵,一見架巴士就走哂過嚟攞食,大,2,3少好少咁近距離見到呢d野動物,覺得好得意,架巴士停定我哋就開始餵羊,餵咗一陣就去下一part,餵黑熊.黑熊個樣好可愛,又係見到架巴士自動走埋嚟,餵完就再去下一part.
熱身完係時候睇d兇猛d嘅動物,就係萬獸之王-獅子喇!d獅子數量好好,成班圍住架車哮叫,真係幾恐怖,嚇到d細路驚驚,唔敢餵佢哋,要由我代勞.餘下嗰差唔多1個鐘嘅車程我哋見到好多唔同嘅動物,包括梅花鹿,大象丶長頸鹿,犀牛,老虎,斑馬,美洲豹,駱駝⋯.
餵完動物到我哋自己肚餓,雖然個動物園好大仲有其他地方玩,但都要走,要去醫肚喇.我哋去咗最近嘅大mall裏面嘅餐廳食個遲來嘅lunch.我哋今餐食蕎麥麵,都ok好食,食完響mall行咗一陣,就出發去今晚嘅酒店喇!
我哋今晚住久住高原コテージ,酒店除咗溫泉之外,仲有個牧場可以騎馬㖭.叫得cottage就真係全木建築,我哋嘅房面積唔大,一眼見哂,好彩都叫做ok舒服,不過酒店位於郊區,周圍都好多小昆蟲,搞到我哋好不安.
放好行李我哋就去酒店餐廳食晚餐,今晚係食燒肉.d食物分量好足,而且好新鮮,呢餐連埋一晩酒店都係8仟円一位,算超值!
食完晚餐我哋再番房開水果party,試下今朝買嘅生果,跟住再去浸溫泉.呢度嘅溫泉比想象中好,泉水好滑,再加上邊浸可邊欣賞香港難得一見嘅滿天見星,真係正到暈,嘆完我哋就番房休息喇!
(day 2完)


text:
2015年12月22日星期二
冬至出品
今日係冬至,我諗好多 blog 友都應該喺廚房忙足一日,準備做節嘅晚飯.我呢,因為得自己一個,所以唔使攪任何嘢,咁啱今日又無工開,但又唔想成日量地同拍烏蠅咁無聊,見呢兩日暖番啲,都係時候搵啲嘢攪吓!
因為聽日會去探媽咪,所以今日就整定啲發糕聽日帶過去,之後仲整咗泡菜㖭,其實啲泡菜都已經食哂好耐㗎喇,不過上次準備整時,發覺包辣椒粉全部變哂一嚿嚿,雖然只係用過好少部份,但都無辦法,變咗都迫住要掉啦!所以唯有等到早兩日出開去尖沙咀時就走去韓國街買過包新嘅,今日就可以整泡菜喇!
2015年12月21日星期一
意式三文治 Panini
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友 Louisa 送俾我嘅鑄鐵 grill pan,咁我又有機會玩吓喇,呵呵! :P
2015年12月16日星期三
橙皮紅莓乾 muffin
2015年12月15日星期二
茄醬蕎麥小米雜菜
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
2015年11月23日星期一
咁都得!?!?
早排整過兩次發糕,兩次都爆唔開!!
第一次整完之後,以為係包泡打粉過咗期,無哂 "威力",所以發唔起,於是走去買過包新嘅返嚟再整過,點知結果都係一樣,真係抓爆頭!! ~X( 左諗右諗,都唔知發生咩事,明明不嬲都係咁整,又無量錯材料,又無做錯步驟,火力又校到最猛,喺無得再諗嘅情況之下,唯有係懷疑包低筋麵粉,印象中之前一直都係用日本粉整,自從買韓國粉之後好似都未整過發糕.好,又試吓買番包日本粉嚟整,睇吓又點!!!
2015年11月17日星期二
冬菇栗子燜麵筋
2015年11月15日星期日
味道‧懷念
唔想講咁多喇,睇咗我個 blog 耐嘅 blog 友就自然明白我點解想同大家分享呢個港台節目!
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
素雜菜湯 & 意粉
早前睇港視嘅飲食節目《食的秘密》,其中一集節目介紹到港式西餐,原來正宗嘅羅宋湯係用紅菜頭去煲,當由山東傳到嚟香港後,因當時紅菜頭唔係咁易買得到,所以廚師就改用茄膏去增加色澤.
今次我就紅菜頭同茄膏兩樣都用,所以味道特別濃,特別甜.當然,最重要嘅步驟係先將香料,茄膏,洋蔥等食材用油爆過先加水煲湯,否則煲出嚟嘅湯就唔夠香濃.
訂閱: 文章 (Atom)


text:
今晚因為夜返,無時間煮飯,所以返到入嚟屯門之後就早兩個站落車,專登走去海翠坊間 A1 麵包店碰吓運氣,睇吓今晚會唔會俾我買到收舖前嘅特價合桃黑麥包 (收舖做特價時平成 $3 o架 ),我好鍾意食 o架,自從媽咪買過一次俾我食之後,我就立即愛上咗佢,媽咪梗係知道我鍾意食歐陸麵包,所以開咗間 A1 後就買俾我試啦,真係知我者莫若母!
講番正題先,以我一個咁無運嘅人,點會俾我碰正做特價呀,就算有特價都即刻俾人掃哂啦! (我問過啲 sales 係咪依家已經無再出合桃黑麥包啦,點解嚟嚫都無得賣嘅,佢哋話呢隻包係全店最好買 o架,好多時一出就已經賣哂,叫我可以打定電話俾佢哋預留.嘿,鬼唔知阿媽係女人咩,你估我係 "管家仔" 咩,我係 "窮家仔" 咋,想食好嘢就梗係吼住特價先買 o架啦,唔通叫你哋留咗之後,到買果陣時同佢講依家已經咁夜,你計我特價咩! ) 況且今晚仲咁早返到入嚟 (差唔多 8:30pm咋,都未係有太多包開始做特價啦,平時都 9點幾 10點,差唔多閂門先返到 ),係就係有幾舊喺度,不過仲係做緊正價呢!見都無乜其他麵包吸引,本來諗住走啦,點知俾我喺門口個麵包櫃度見到一個好歐陸式嘅麵包,嘩,好吸引呀,成個樣都係我鍾意果隻好粗,好 "嚡颯颯",好鄉村 feel 嘅款嚟,簡直係眼前一亮:
睇真啲,原來做緊特價 (原本$14,依家$11咋!),仲係 "只限今天" o添,當然二話不說就走去拎起個麵包盤同麵包夾,揀番個比較 "靚仔" 啲嘅先!於是就好開心咁拎住佢返屋企.呢幅相就係特登影個內餡俾大家睇吓:
啡啡哋色果啲就係士多啤梨嚟 o架啦,我諗應該係乾果,食落口唔似係新鮮果隻,而一粒粒淡黃色果啲就係我至愛嘅合挑啦.唔 ~~~~~ 外皮煙韌,裡面鬆軟,而且仲好有麥香,真係正! It's really my cup of tea!
最衰依家已經咁夜啦,如果唔係我一定沖番杯咖啡慢慢嘆.


text:
( 15-jun-2011 wed )
尋晚瞓得唔好呀 里奧大人將冷氣又教大又教細 郁黎郁去 我好醒瞓家嘛 所以起身嘅時候都話比佢累到我瞓唔到覺呀 ~
早餐又食粟米沙律包 覺得無肉好健康咁呢 ~
之前同新同事傾計 話菇場靜到一粒聲都無 係咁妖妖聲 又話講下 8 卦嘢 家常閒計 粗口都好丫 嘩 我好大反應話講粗口就唔好啦 佢咁講之後 佢都應該係可能係會講粗口嘅人 如果唔係無理由會接受到人講粗口囉 都係同佢保持距離好 d ~
菇場 9 點半就開始靜架喇 我都習慣 lu ~
晏晝有 lunch box 都係一路食一路上網睇嘢 一個人清清靜靜唔錯丫 ~
放工打比媽咪 佢又撞到隻腳 又有瘀血 我仲以為係啱啱整到 原來係朝早 10 點幾整到 唉 應該一早入院丫嘛 今日里奧大人上咗大陸 差唔多 8 點幾先番到屋企 我仲諗住行下買下嘢 依家無哂心機啦 ~
我番屋企等埋家姐電話先決定煮唔煮飯 家姐話媽咪應該入院囉 因為撞到嘅範圍大過之前果次 媽咪仲話唔入 想睇電視 嘩 嬲都我大聲鬧佢呀 好在喺屋企啫 唔係 d 人以為我發顛都似呀 好在佢最後都肯入院 有家姐陪 我先放心去煮飯 ~
是日懶餐 - 擔擔麵 + 粟米蛋花湯
擔擔麵 - 又係用担担麵醬撈上海麵呀 今次將里奧大人嘅辣度減半 好在佢話唔辣 又話好味 唔係我又發火架喇 ~
粟米蛋花湯 - 唉 尋晚特登買定 3 條節瓜 諗住滾湯 點知 d 節瓜有兩節顏色 所以我都唔要喇 咁唯有開粟米湯啦 今次又無睇包裝開咗粟米粒以為係粟米湯 好在開呢盒先咋 唔係開咗兩盒粟米粒都唔知點算 ~
食完飯搞掂哂所有嘢就打比家姐 佢話等緊照 x-ray 之後我再打去 話醫生幫媽咪抽 d 瘀血 但 d 瘀血已經凝固咗啦 好似 jelly 咁 所以應該又要植皮 之後終於上骨科 醫生都話 d 瘀血似豆腐 應該要植皮 兩個醫生都咁講 咁即係要啦 救護車人員都講話 如果撞到嘅時候 見到 d 皮膚係瘀黑色就應該即入院 咁樣就抽到 d 血 依家拖咁耐 想抽都難啦 明明無事變有事 真係自己攞黎 妳話我衰都咁話囉 好鬼慶呀 ~


text:
餐包
板美國西冷牛扒配薯菜
鐵板美式廚師雜扒配薯菜 ( 雞扒 / 豬扒 / 漢堡 / 火腿 / 司華力腸 )
曲奇奶油朱古力咖啡
( 19-JUL-2013 FRI )
Happy Friday 喇 心情真係好好 如果 5 days 工作更好 哈 ~
早餐食芝腿治烘底 好在我都鍾意食芝士 唔係就小樣選擇 lu ~
菇場抖咗陣 之後就忙喇 所以勁快到 lunch time 今日 lunch box 係炒麵 食完無咁滯 食飯真係好滯咁架 但我又唔鍾意飲茶消滯喎 ~
搞掂埋 d 手尾就 hea 過喇 真係好在 lunch time 之前整好哂 無啦啦開工先 backup system 真係好阻人囉 ~
放工去街市買菜 番到屋企樓下接到自己屋企電話 原來里奧大人見完客番咗屋企 叫我唔好煮 想出去食 丫 早講嘛 我唔駛射登去買菜 如果唔駛買菜 應該會同佢差唔多時間番到屋企添呀 ~
同里奧大人去 Cafe Lagoon 因為坐得比較舒服 同埋 6 點幾無咩人 無咁嘈嘛 可以傾下計 ~
飽到反肚 又行一陣商場先番屋企 本來想徑步 不過地下好多熱氣 所以都係唔徑步喇 ~
番到屋企即煲中藥同埋開機洗衫 之後沖涼就抖 lu 里奧大人又做完嘢 咁就一齊睇電視喇 ~
諗住飲咗咖啡會好遲瞓 估唔到 11 點都開始眼瞓 咁都好 話哂聽日要番工嘛 ~


text:
( 3-sep-2010 fri )
呢日OFF 不過 8 點半就起咗身 lu 去 KFC 慢慢嘆份早餐 再去超市買嘢就番屋企執嘢喇 ~
番屋企第一時間開機洗衫 之後就好認真執好過廚房 嘩 執完成件衫濕哂 真係做運動都無咁多汗呀 執開有條路 執埋書柜 再沖番個靚涼就同媽咪去飲茶 lu ~
今次試下去稻香 因為我實在太唔鍾意鴻星 d 服務態度呀 11 點幾去到 坐正喺大魚缸隔離 仲要見到幾條大鯇魚 即刻諗起有次去超市買鯇魚 個魚佬即刻轉身拎一條大鯇魚出黎 嚇到我即刻走人唔要 後面兩個師奶就好愕然做乜我走得咁快 佢可能覺得我有新鮮鯇魚都唔要好怪囉 我到依家都唔掂新鮮嘢架 想食就一係去媽咪度 一係出街食 我知道如果比我整 我整完都唔會食 仲會怕咗以為唔敢食呢 ~
呢碗係媽咪煲嘅老黃瓜豬展湯 超甜超好味呀
飲完茶媽咪佢地就上我屋企坐陣 之後我就去大埔交鎖匙比地產喇 ~
交完鎖匙都係 4 點 本來諗住去剪髮 感恩里奧大人打黎話可以早走過黎陪我 感恩律師樓可以提早到 6 點簽收 反正有半個鐘 所以我就行商場 買幾條褲就走 lu ~
同里奧大人去大家樂 hea 到 6 點就去律師樓 lu 搞掂哂都係 6 點 20 分 都係番九龍灣先食嘢 點知無啦啦塞車 7 點半先去到九龍灣 唉 ~
經過爭鮮壽司 睇食評話 d 壽司雖然碟碟 $8 但都好新鮮 咁啱見無人等 所以去試下 估唔到又真係幾新鮮喎 我覺得好味過元綠 同埋 d 刺身都厚身過元綠囉 下次會再食過 ~


text:
( 30-mar-2010 tue )
星期一喇 不過今個星期一好開心 因為今個星期只係番 4 日 之後連放 5 日 咁多假放 點會唔開心喎 ~
今日無帶 lunch box 所以陪里奧大人食早餐 唔駛拎個飯盒真係差好遠架 左一袋又一袋好煩 我又唔會放個飯盒喺袋喎 我覺得整到個袋好污糟咁 萬一漏汁咪好大鑊 如果用布袋咪一路行一路滴汁 咁就真係好樣衰咯 ~
話咁快又到 lunch 買粉果 & 腸粉番菇場食 我鍾意拉開 d 腸粉黎食 咁就成條都有豉油 好味好多呢 ~
呢晚嘗試放慢腳步去買餸 感覺唔錯喎 其實係因為里奧大人放 7 點 所以唔駛咁趕去買嘢 不過番到屋企就一樣要快手快腳整嘢 因為我想里奧大人一番到屋企就可以開飯呀 ~
是日晚餐 - 蕃茄芝士海鮮焗長通粉 + 蒜蓉包
蕃茄芝士海鮮焗長通粉 - 海鮮只不過係急凍魚柳同蝦 都唔錯丫 加埋 3 個大蕃茄 + 1 個紫洋蔥 + 2 塊芝士 + 1 罐細茄膏 + 半包長通粉 估唔到份量都好多 里奧大人又話熱氣 唔想食咁多焗嘢 我咪話焗唔熱氣囉 佢又唔知 up 乜 我話下次你煮喇 ~
蒜蓉包 - 好想食呀 所以特登買 4 塊方包 諗住里奧大人會食 點知佢唔食喎 食完飽到我呢 ~


text:
黃咖哩雞 - 我覺得無咩味 唔知係咪食慣濃味嘢 但 mimi 話好鹹 叫我飲啖 就咁飲真係好鹹 但點包就唔覺囉
原味烤包 - 一上枱心知不妙啦 咁巨嘅 肯定食唔哂
蒜蓉烤包 - 聞就有好香蒜蓉味 但食落無咩味 同埋我覺得個包好厚 唔夠脆呢
椰汁木薯 - 呢個甜品永世難忘呀 甜到打冷震 木薯又甜 d 椰汁凍咗就更加甜 甜到好難頂 好在 mimi 食咗好多 知我唔想食嘛 幾驚話邊個叫邊個要食哂呀 嘩哈哈
mimi 送嘅生日禮物 ^^ 好在番到屋企無爛無穿 盒同餅都完整無缺 多謝笠笠 33
( 20-feb-2012 mon )
今朝又同 8 卦食早餐 佢有運行啦 因為我請佢食早餐 我仲咗大獎嘛 都好想同佢一齊分享下 同埋佢對我真係好好呢 ~
唉 潮潮濕濕 個人特別攰 到 lunch time 出去行陣再買飯盒 ( 蠔汁豆腐 / 蕃茄豬扒 ) 番菇場食算喇 ~
終於每月一到啦 唔怪得今日無啦啦咁攰 原來如此 ~
今晚老友 Mimi 請我去泰屋食生日飯呀 所以約咗 6 點15 分喺佐敦地鐵站等埋我 驚我唔識路呀 ~
Mimi book 咗 6 點半 去到時間啱啱好啦 但居然要坐正門口位 無理由 book 咗位會坐門口家嘛 所以我唔想坐呀 佢再安排我地坐入小小囉 ~
一坐低 Mimi 就比份禮物我呀 超驚喜呀 因為有飯食仲有禮物收喎 唔開心就假呢 真係客氣 係都要我記得妳 ( 多謝笠笠 33 ) ~
之後就一齊睇 menu 食咩 不過我每月一到 所以其實無咩胃口 最緊要唔好叫辣 其實真係第一次食泰菜唔食辣囉 超唔慣呀 ~
點完菜就傾喇 一路食一路傾 雖然平時都喺網絡上傾計 但當面傾計都好多嘢傾喎 同埋我同佢背景真係好似 所以仲更加啱傾 真係唔駛講多句 佢都會好明白我咁 ~
其實我真心朋友真係唔多 我已經唔會咁易講自己嘅嘢比人聽 好驚受傷害呀 因為之前試過係咁嘛 都係唔講咁多嘢好 d 要保護自己 所以識到 Mimi 真係好開心 其一佢口密 其二同佢一齊唔駛造造作作 真係有咩講咩 佢會好 "用心" 聽妳講嘢 有咩問就即問 佢會好 "用心" 答妳嘢 咁大家自自然然就會了解多咗呢 ~
食呀食傾呀傾都差唔多 10 點 里奧大人又打黎 Mimi 應該可能覺得里奧大人催我走呢 所以 Mimi 話走喇 聽日要番工嘛 ~
一齊行去搭地鐵 轉車之後就各行各路喇 我無啦啦好想嘔呀 超勁好想快 d 番到屋企 之後有 d 暈 勁想叫里奧大人黎接我 不過如果叫得佢黎 其實我急步都好快番到屋企 ~
一番到屋企即除鞋 同里奧大人講好暈要抖陣 之後我瞓咗半個鐘就醒咗 見到里奧大人原來未沖涼 佢話驚我有事所以唔敢沖 我見到佢個對眼皮 dup 哂落黎咁呀 個心好痛呀 之得唔話暈啦 ~


text:
呢間韓燒都唔錯 因為個身無油煙味 呢下好緊要架 因為好多時食完韓燒完之後 一上車就會聞到自己好勁韓燒味呢
終於食到唔 overcook 嘅牛仔骨喇
辣魷魚 / 辣豬肉 / 牛仔骨 - 都幾入味呢 因為限時關係 所以我拎一大堆先 咁唔駛行黎行去 同埋我最主要食牛之嘛 之後里奧大人話食完先拎 話唔好浪費喎 呢句說話由佢口中講出黎 覺得好好好好笑
牛肉 / 牛扒 / 牛仔骨 / 辣雞翼
三文魚刺身 / 三文魚壽司 - refill 得好快
三文魚腩 - 熟食黎架 好味道
魚仔好味 但辣蘿蔔完全唔得 口感好怪
仲以為係酸青瓜添 原來唔係
多春魚 - 熟食黎架 里奧大人話以為係生呢 好難得佢話食多春魚 因為我都鍾意食 但無人陪食好無癮嘛 同埋再燒一陣 熱辣辣好鬼正呢 哈
里奧大人知我鍾意食煙韌嘢 所以第一碟就拎呢幾樣嘢 算佢啦
西瓜 / 桂花糕
涼粉 - 里奧大人深信食完涼粉 可以清哂 d 熱氣 哈
雲厘拿雪糕 / 朱古力雪糕 - 我鍾意有碎朱古力粒 有 d 咬口無咁悶
之後我話要再食朱古力雪糕 佢知我大食 係咁將 d 雪糕北到實一實 但我最後食得 1 球咋 因為好凍 凍到後尾枕有 d 痛 所以叫佢幫手食哂去呢
( 5-APR-2014 SAT )
今日係清明節假期 諗住瞓到好晏 估唔到 10 點就自然醒 咁里奧大人問我幾點 我話 10 點 佢竟然唔信 問我係咪睇錯 因為佢 9 點醒咗 抖陣再翻瞓 諗住自己會瞓到 11 點幾喎 大佬 咁都唔好唔信我丫 衰 ~
好在又唔係好攰 依家年紀大 玩一晚要抖好耐先復原架 不過我覺得其實自己未瞓夠 但我唔想浪費個假期囉 難得里奧大人可以放鬆心情出去行下嘛 ~
梳洗完就去食早餐 之後番屋企抖陣就出街 本來我諗住去荃灣 shopping 嘅 但我真係好唔想搭地鐵 同埋唔鍾意搭地鐵焗促嘅感覺 又一頭一尾喎 叫里奧大人不如坐 van 去官塘 再喺官塘坐 van 去荃灣 不過佢話好嘥時間喎 咁我話去銅鑼灣囉 反正想去 GAP 睇下有無平嘢執 ~
奶油厚多 - 我要燶 d 但係我直頭覺得佢無烘過咁呀 如果唔係 d 牛油點會唔溶喎
如果我煎到咁呢 佢實呱呱叫話 overcook overcook 架喇
無味架 我都同里奧大人講過架啦 不過佢點都要自己試 最後要落胡椒粉先食到 呵呵
坐 619 去銅鑼灣 一落車里奧大人就話去南記 佢話佢有 d 餓喎 勁 ~
原來南記裝修咗 d 坐位都闊落咗 但相對 d 嘢食又貴咗呢 ~
春卷 + 魚皮餃河粉 短短幾年內 由 $16 加到 $24 人工又唔見加得咁快 唉
腩肉春卷酸辣小鍋米線 ( 中辣 )
頭先媽咪打黎話平安鐘同隨身寶壞咗 叫我搵人整 但佢又話已經叫咗人黎整 咁即係點呀 講到我都亂 所以火起啦 之後我再問 佢先話平安鐘同隨身寶係唔同師傅 唉 一早講清楚 d 嘛 ~
火起咩都唔知理 咁里奧大人問點解媽咪無啦啦按平安鐘 係咪唔舒服 我先醒起問媽咪點解要按平安鐘添 原來平安鐘服務中心有心打比媽咪屋企 個女人搵完媽咪之後就無講嘢 但之後就有個男人同媽咪傾喇 初初媽咪都答咗佢 d 嘢 後尾覺得個男人好似查家宅咁 所以媽咪即收線 再即按平安鐘 問 d 職員係咪有咁嘅服務 但職員話真係有呢 d服務 不過唔會直接打電話同媽咪講 咁即係頭先個電話係呃人啦 估唔到媽咪今次咁醒 之後我再打番比媽咪 同佢講唔好意思 頭先咁掹 同埋同佢講 屋企所有嘢都係我同家姐登記 無人會知道佢嘅資料 再有呢 d 人打黎 妳即刻收線就得 唔駛理佢 ~
食飽去 Sogo 行下 最後喺超市買咗盒細韓式辣醬同埋環保袋就走 lu ~
去 GAP 睇下有無平嘢執 不過唔啱心水 之後去誠品買珍珠奶茶 再去 food court 坐下先 因為我着咗平底人字拖 行到對腳好鬼好鬼痛呀 嗚 ~
凍珍珠奶茶 ( $18 ) - 我去台北飲第一杯珍珠奶茶就係用天仁茶 所以覺得好好飲 知道誠品有就已經成日想試架喇 umm 真係好飲呀 因為唔鞋口呢 珍珠又煙韌 我最鍾意呢
我勁想食韓燒 咁啱銅鑼灣有漢和 所以去誠品睇下書先再去 今次買咗本意大利粉嘅食譜 衰里奧大人話我買咁多食譜又唔見我煮裡面 d 嘢 我話係想支持下佢地之嘛 呵呵 ~
差唔多 6 點去到漢和 任飲任食限時個半鐘 其實幾趕 之前同里奧大人講咗架啦 佢又話 d 時間夠食 點知去到坐低拎下嘢食 燒下嘢食 佢話個半鐘其實幾趕 我咪話囉 燒嘅係肉類 點都要 d 時間 同埋無理由燒好哂一堆先黎食家嘛 咁咪凍哂囉 我唔鍾意咁樣 ~
唉 部相機嘅鏡頭葉無啦啦開得一半 關就關得一半 要 "鄧" 下先可以關得哂 仲要有條罅添 可能換咗相機袋 我成日扯部相機出黎 一日扯幾次 所以整壞咗都未定 ~
食到 7 點半都要走架喇 好飽呀 所以又去 Broadway 睇下 d 電視機 因為屋企部電視都應該壽終正寢 lu ~
睇完就坐 671 番九龍灣 去咗 Zara 睇西裝 之後再去 Broadway 睇電視機 睇啱咗部 Samsung 不過要格價先呢 ~
番到屋企即沖涼 之後飲湯 都原來已經 10 點幾 我睇咗陣心計都瞓喇 好攰呀 鬼咩 尋晚玩到咁夜 想唔攰都難 ~
誠品買嘅意大利麵食譜 ( $62 )
Sogo 買嘅韓式辣醬 ( 細 ) 好似 $15.9
麻辣常滿雞煲 - 半隻 ( 中麻小辣 ) - 一睇到個色已經好吸引咯
之後 waitress 幫我地搞下煲雞 咁就食得喇 估唔到都好辣 家姐非常之鍾意啦 講咗好多次好味呀好味呀 好在蘿蘿無黎 唔係發脾氣走都似 因為佢唔食得辣 呵呵
炸魚皮 x 2 - 我地 3 個都好鍾意食 因為好難食到好味嘅炸魚皮 呢間唔錯 所以食完之後再叫多碟 果碟仲比之前果碟新鮮鬆化 正呀
手打鮮墨魚滑 / 鮮蝦滑 - 都幾彈牙 唔錯唔錯
牛骨髓 - 我同家姐都鍾意食呢
新鮮肥鵝腸 - 糟糟必叫
手切本地肥牛 ( 小 ) - 唔太得囉 淥耐咗會好鞋 安格斯好味 d
皇帝菜 - 份量都好多 同埋佢擺到好似啱啱喺田園扎出黎咁 個碗又靚 賣相超掂呀 同埋感覺好乾淨
酸酸地嘅醬汁 不過如果配打邊爐又唔係好夾噃 但其實唔知呢碟醬汁係點咩黎食 哈哈
( 4-Apr-2014 fri )
今日我着中袖 但一出大堂就覺得有 d 凍 不過都唔番屋企拎外套架喇 反正菇場有褸有頸巾 如果夜晚係咁凍 就拎埋出街着算喇 ~
早餐去另一間食 因為去開果間無冷氣好焗 最驚咁呢 ~
菇場忙呀 呵呵 勁快到 lunch time ~
一忙就想出去抖抖氣 所以行一陣 再買埋 lunch 番菇場食 ~
台灣黑椒腸 無味嘅 @@
忙呀忙 做到 3 點幾有 d 餓 所以一路做一路食件拿破崙 不過咁樣食真係一 d 都唔享受 丫 ~
今晚我請家姐同糟糟食辣雞煲 因為糟糟之前去韓國幫我買咗 Lanegie 無收我錢 所以我請佢食雞煲啦 但家姐話係佢比 但我覺得家姐幫我比囉 不過佢又話唔係 ~
放工即走喇 糟糟已經喺菇場附近等緊我呢 之後再去接家姐 ~
今晚我遊車河呀 又有小小塞車喎 好在糟糟避開到勁塞嘅地方 唔係就唔知塞到幾時咯 ~
入到荃灣都差唔多 7 點 糟糟多數去愉景新地 我就多數去路德圍 所以我地唔知二陂坊喺邊 開 GPS 仲要人肉搜尋 不過我同家姐一個係路痴一個係路盲 去到三坡坊 糟糟同我地講二坡坊應該隔離 叫我地一個睇左一個睇右 我同家姐都未睇 佢已經搵到 呵呵 都叫佢咪靠我地架啦 ~
見到常滿 我同家姐就落車去常滿先 糟糟去泊車 佢話去商場泊車 入去之後就即刻 full 喇 遲一步佢又唔知要泊邊度 lu 所以勁感恩呢 ~
衰糟講明話今次辣雞要食中辣 咁家姐又想大辣 我都話想大辣 同衰糟講話即係妳去滑雪 都唔會去小雪嘅地方滑啦 佢好慘咁答番我話 人地識滑雪先去多雪嘅地方滑 嘩哈哈哈 佢其實講得好啱 不過唔會理佢 ~
我問個 waitress 麻辣係咩程度 佢話小辣已經好勁 不過佢又唔食得辣 所以我又唔係咁信佢噃 最後一致要中麻中辣 已經落咗單架喇 之後有另一個 waitress 同我地講 中麻中辣驚我地頂唔順喎 因為係越煲越辣 無得番轉頭 咁好啦 糟糟真係好驚囉 所以最後轉中麻小辣 ~
糟糟最鍾意叫到萬里長城咁架 但又食唔哂架喎 所以我唔會比佢咁啦 食到一半唔飽再叫 ~
今次小辣真係好辣喎 因為家姐都話辣 佢話辣即係辣架喇 所以糟糟都好勁 可以食到 呵呵 不過一加湯打邊爐 個湯底變咗完全無味囉 唉 又話越滾越麻辣 都唔係嘅 ~
無咗蘿蘿真係食得好鬼開心 一路食一路傾一路笑 好快都差唔多 8 點半 糟糟話想唱 k 所以我話去 Megabox 呵呵 近我屋企嘛 我地當中最唔捱得係我嘛 平時 11 點就瞓 但衰糟唔信 ~
我啦 里奧大人啦 糟糟啦 都比家姐句 " 食完鹹要食甜 " 洗哂腦 咁事實真係食完鹹想食甜嘅 但問題係食完甜之後又想食番鹹呢 沒完沒了 哈哈 ~
去到 Megabox 都係 9 點左右 估唔到停車場幾層都 full 哂 兜到暈 咁泊完車之後就去麥記買雪糕 之後我話 Megabox 我成日去 等我帶路 勁呀 ~
好感激好感激佢地好信我 不過我帶佢地搭扶手電梯 無啦啦唔知點解去咗 Aeon 另一邊 嘩哈哈 平時去都唔係咁架噃 之後要行番入超市先可以再搭電梯 佢地開始懷疑我 又話我成日去 點解帶錯路 我咪話囉 反正妳地又飽 雪糕又未食完 咪行下囉 嘩哈 真係信我一成雙目失明呀 我幾大都唔認衰呢 ~
Book 咗 10 點 不過 9 點半都可以入房 lu 仲可以係大房添 不過如果有人要房 我地就轉番細房呢 ~
諗住 Megabox 咁隔涉無人黎啦 估唔到 d 房都 full 囉 ~
$265/位 另加 2 nuts + 1 fruit 東亞卡有 9 折
我好鍾意佢 d 歌架
9 點半唱到 2 點幾 都夠喉架喇 所以都走喇 埋單 $795 糟糟佢請呀 ~
有 2 個鐘頭 free parking 所以要落番去 G/F 給飛 之後再上番 14 樓攞車 頭先黎嘅時候得番一個位泊車 依家就第番我地一架車泊喺度 好似突然間全層嘅車都無哂 哈 好有鬼片 feel ~
因為係揸家姐架車 所以送完我番屋企 之後車糟糟番屋企 最後先到家姐番屋企 我番到屋企即沖涼喇 差唔多 3 點家姐就番到屋企 咁我都瞓喇 超勁攰 ~
如果突然有狗吠 我估我會大叫 如果有人叫我個名 我估我會..............
陳皮蒸鮑魚
蒸斑
炒菜心
炸乳鴿 ( 外賣 )
沙薑雞腳 ( 外賣 ) - 呢期我勁想食沙薑雞腳
髮菜眉豆淮山瘦肉湯
( 3-APR-2014 THU )
今朝起身見到陽光 感覺好似見到彩虹咁振奮呀 實在好耐無見到陽光喇 ~
里奧大人今朝要見客 所以又陪我食早餐呢 開心開心 ~
菇場忙啦 好在抖下又忙下 忙下又抖下咁囉 ~
Lunch 食吞拿魚燒餅 係今朝喺聖安娜買架 因為驚晏晝落雨 估唔到晏晝又灰灰暗暗 唉 ~
好喇 忙下停下又收工 今晚番媽咪屋企食飯 實在太好喇 ~
家姐今晚快咗 所以 6 點 45 分番到屋企 lu ~
食下傾下又打下機 食埋生果都已經 8 點 家姐要番屋企揸車去糟糟度 所以坐多陣就走喇 ~
最搞笑係家姐一出門口就講佢同事 d 嘢 頭先喺屋企又唔講 之後講到去車站 咁我其實已經有車 不過都等埋家姐講完先 之後到佢有車就叫佢走喇 我就自己再等車呢 ~
差唔多番到屋企佢又打黎講呀講 講呀講 到佢落車就唔講喇 都講咗成半個鐘 ~
番到屋企即開機洗衫 之後就即沖涼休息喇 里奧大人好慘 9 點半先放工 番到黎都係食杯麵同橙 佢仲話好慘喎 要自己淥杯麵食 因為我叫佢自己淥嘛 之後我咪話囉 一路食杯麵一路睇電視都唔係慘啦 呵呵 ~
今晚 11 點都瞓喇 潮潮濕濕嘅天氣真係令人特別攰呢 ~
( 2-APR-2014 WED )
天黑黑又落雨 真係無咩 mood 喇 ~
食完早餐諗住走 點知原來渠王坐喺隔離枱 咁傾多兩句我都走喇 因為無落雨嘛 ~
菇場忙啦 忙到 lunch time 做到個人好攰 雖然落緊雨 不過都出去行下 順便去埋銀行換提款卡同入票 估唔到銀行無人 第一次咁快搞掂呢 之後食牛什米 再行下商場 又買到條洗水 legging 咁都有收穫 實在太開心喇 ~
仍然忙啦 放工都未做完 留番聽日做喇 因為真係好鬼攰囉 ~
唔駛買餸勁開心啦 咁去萬寧買嘢 點知番到上屋企先醒起要買龜苓膏比里奧大人 所以又要落番去買 嗚 ~
番到屋企即燉肉汁 之後就預備晚餐喇 里奧大人 9 點先放工 所以叫我食先 食完抖陣就沖涼 舒服哂 ~
是日晚餐 - 蕃茄洋蔥豬柳 + 瑤柱燜節瓜
蕃茄洋蔥豬柳 - 今次買 $15 梅頭 不過都覺得好鬼多 但一樣係 overcook 勁 所以里奧大人話食到好攰 呵呵 ~
瑤柱燜節瓜 - 媽咪之前浸咗 d 瑤柱比我 不過浸得好淋 我真係唔鍾意食囉 所以要快快食埋佢 今次落得多水 所以燜耐咗 d 節瓜好淋呀 慘 里奧大人仲衰 話連節瓜都煮到 overcook 我同佢講話夠未呀 佢話我鍾意聽意見家嘛 所以咪講出黎囉 超 ~
其實依家多數睇 2 集心計 不過依家電視壞壞地 睇到對眼好攰 所以睇 1 集算喇 今日勁攰 10 點 45 分自己瞓先 lu ~
( 1-APR-2014 TUE )
又係灰灰暗暗 好想見到陽光呀 ~
唔知食咩好 又食番芝腿治烘底 呵呵 ~
菇場忙 之後抖陣又忙 持續係咁 所以 d 時間過得好快 ~
Lunch 食脆麥片 + 朱古力奶 d 脆麥片甜甜地幾好味 好在買咗低糖朱古力奶咋 唔係 double 甜呢 ~
為咗食麥片 特登買隻巨杯 因為長身杯好難 "北" 出黎呢
比佢錯誤引導咗 以為有藍莓乾添 >.<
放工去街市買餸 我多數會買埋聽日嘅餸 唔想日日做埋 d 嘢重覆又重覆呀 ~
今晚自己食先 里奧大人差唔多 8 點先放工 真係好在無等佢咋 ~
是日懶餐 - 什錦 + 墨魚卷 + 菜心
什錦 - $15 一盒咋 樣樣都有好似唔錯咁 所以就買黎試下 又幾好食噃 因為唔腥 ~
墨魚卷 - $22/半磅 我最鍾意點埋泰式雞醬一齊呢 ~
菜心 - 淥咗嘅菜心加咗蔥油真係好食好多 不過我咁懶 唔會成日咁整囉 ~
電視機應該壞咗啦 因為好黑呀 睇到我好辛苦 不過我仍然會睇心計 哈哈 ~
睇到對眼超級攰 所以 11 點就瞓喇 ~


text:
霸王山莊 @ 荃灣 ( 12-dec-2009 )
燈影牛肉 - 紙咁薄又脆卜卜 甜甜辣辣咁 超好味呀
小籠包 x 2 - 同廣告嘅差九萬九千賠呀 食落肉汁都唔係好多啫 皮又唔夠薄 不過唔想食飯先叫 2 籠咋
廣告影到好吸引 fing 到個包好多肉汁咁 我 fing 咗好多隻架喇 都唔係咁嘅 邊樹有咁多肉汁喎 又或者我唔識影啦 唉
蟹粉小籠包 - 完全同小籠包一樣味 超級無敵勁失望呀
蒸銀絲卷 - 無特別
前菜 - 無味道嘅
( 12-dec-2009 sat )
終於又等到每月一次嘅 day off 喇 瞓到 9 點半 食完早餐再梳洗就出街 lu
今次去挪亞方舟 因為又要坐車又要坐船 所以早 d 出發 唔想去到趕頭趕命 想慢慢觀光呀
唉 去到碼頭走咗一班船 應該係開早咗 所以又要等多半個鐘 無嘢做就周圍影相 時間過得快好多呢
喺碼頭行陣 d 風一吹 一陣臭味 都唔明亞叔仲釣魚黎做乜 唔好話我知係食呀 好嘔心呀
12 點半就到挪亞方舟 同我地預計時間差唔多 再睇埋個 map 三四個鐘頭應該行完
首先行咗方舟多媒體博覽館 原來唔比影相架 好失望呢 因為我會唔記得睇過 d 乜架 噢 之後行方舟生命教育館 差唔多 2 點去食嘢 lu d 嘢食麻麻地 但環境就正啦 不過可能有旅行團嘅關係 嘈到拆天咁 真係乜興致都無哂呀 都唔明點解 d 人可以講嘢咁大聲嘅
咖哩牛腩飯 - 為咗影相 所以個咖哩飯凍哂 噢
羅漢齋炒麵 - 好在個麵都脆卜卜 我食呢 d 麵一定會點醋同辣椒醬 但 d 醋同辣樣醬唔好味囉 唉
食完就充滿力量啦 繼續行埋珍愛地球館 同 方舟劇院 再去買紀念品 就去方舟公園 見到好多動物 又好多花 影得好痛快呀
5 點幾 lu 行埋大自然公園就走喇 本來諗住去馬灣碼頭搭船到荃灣 但好感恩比我地見到有巴士去青衣 所以就出青衣再去荃灣食晚飯喇
今次去霸王山莊食晚飯 因為見到電視廣告拍到 d 小籠包好好味咁 所以去試下呢 但整體食物都係麻麻地啊
臨坐車前 去咗佳記買椒鹽魷魚鬚 超好味呀


text:
最鍾意星期六 因為只係番半日
但里奧大人要開 ot 所以我求其同里奧大人去佢公司對面茶餐廳食 lunch 就算 呢間咁茶餐廳 每人最低消費 $9 真係估唔到 up up dup dup 嘅茶餐廳都有最低消費咁串呀
食完里奧大人就番公司 我就同媽咪去飲茶 傾下計咁囉 之後媽咪去婆婆屋企 我就再陪家姐去大家樂食 tea 不過我無食 因為食唔落 等埋家姐食完就一齊上媽咪屋企陪朱朱喇
我坐到 5 點幾走 join 里奧大人探奶奶同平仔 奶奶拆喉可以食嘢同說話 平仔可以自己企身行去洗手間 真係好開心 感謝神嘅保守同恩典
咁開心喇喎 所以同里奧大人食壽司 去佐敦富田 第一次去 味道唔錯 最驚喜係滙豐卡有 9 折嘛
食親壽司都好口渴 所以番到屋企附近嘅麥記食美祿麥旋風 (好似係咁叫) 但好甜 同埋 "北" 起好似 poo poo 咁 好核突 所以食咗 1 / 3 唔想食 比里奧大人食算喇
今朝 10 點半起身 所以又係無番教會
同里奧大人去食早餐 之後去超市買新鮮林肉 ($15) + 香蕉 ($4) 再去街市買 6 個木瓜 ($20) + 4 個節瓜 ($5) + 2 條苦瓜就番屋企喇
難得有太陽 所以就洗衫 拖地 再搞 le 搞 lu 又無咗個幾鐘 所以星期日 d 時間係過得好快呢


text:
雖然未掛8號波, 但我已經開始感受到佢既威力啦,
剛剛落街, D頭髮唔係向左右吹, 係向上吹, 樣衰到呢好似癲婆咁, 我都懶理, 反正成條街既人都吹到東歪西倒,
我想像唔到8號或者10號我呢到會變成點!去到街市好似比人打劫完咁, 我買左唔紅既蕃茄啦,
賣剩庶既菜啦..ahha..是鬼但再求其去左有記買D麵就算!返到樓下去7-11買左D魚蛋燒賣零食, 返屋企開返個一人既mini junk
food party!
返到屋企兩位小寶貝勁雀躍, 無錯,係兩位!我除左dingding貓之外, 仲有一位寶貝, 就係我隻美國地圖龜, 佢叫晃榮, 已經11歲, 因為當年我好愛體育新聞報告員伍晃榮而改既名!^^佢同華英雄一樣係一隻天煞孤星, 同佢一齊買返黎既龜仔, 唔夠一個月就死左, 之後再買多兩隻比佢做伴, 佢就打人, 最後都死埋!但係佢好有性, 如果我行過, 佢會勁潑水落我度要我餵野食, 我放工返黎幫佢開燈晒太陽, 佢又會周圍游好似歡迎我咁!
佢見到我影佢相, 嚇左一跳咁既樣, 仲縮埋個頭, 見我窮追不捨, 佢仲檸轉身想跳海(水),好怕羞呀!
hahah..其實我成日都覺得佢個樣好型, 因為好有霸氣!但幾有霸氣都無用, 佢遇到佢既克星, 就係dingding大人, dingding初初黎時成日整蠱佢, 將佢由石上潑落水, 佢又將D水潑到dingding成面都係, 而我就最慘, 係負責抹地果位!
不過佢地都大個啦, 潑水就少左好多, 但就成日對望成個鐘囉..haha..好痴纏呀!
但有時都會引人同佢玩!
又會一齊晒太陽!(點解一定要訓扁我d手袋呢?!)
有呢兩位小寶貝, 就算打風一人在家都唔洗驚啦!


text:
2013年9月8日 星期日
Playgroup
基本上,Baby 未滿半歳前我已鋪排報左幾間搶手既playgroup.網上曾經瘋傳話BB未出世就已經要報,咁實情又冇貢誇張,因為實情係有時D centre 都未必一定跟條隊俾入你讀,有D又要就BB足6個月先可以上,所以結論都係RELAX~~~.
首先,又係老問題,一定要上playgroup嗎? 其實最主要睇你自己同阿B有冇需要,通常報playgroup嘅原因都離唔開爸媽在職或獨生仔囡 (冇人陪佢玩,驚佢悶又發展得慢),比阿B多D接觸陌生人 (第時interview會定D,上幼稚園又容易適應D),kill time(反正都要搵節目比阿B玩)同偷吓師(去取下經點教仔).好明顯,見到好多人上你又諗下係米應該去上未必係一個實際嘅需要.但大家又可以諗吓,可以陪自己個細上堂嘅機會其實唔多,大部分幼稚園都只係比家長係適應週時陪上一,兩日,有D直情冇得陪上tim.
幾大先開始上playgroup? 又係果句,睇需要,亦要先衡量下自己阿B嘅能力先.例如有時爸媽想阿B學社交,識同其他BB玩,但根本實情係一歲以下既B都係唔曉同其他B玩,咁就唔可以expect阿B早上就早學識lor wor.
點樣選擇playgroup 呢?坊間Playgroup 好似好多種類,查實粗分都係得幾type:語言,音樂/舞蹈,體能,學前班.報前應首先考慮BB需要,興趣同能力.其次先考慮口碑同地點.但注意即使口碑好,亦最好自己(唔係揾姐姐或四大長老)同BB一齊先上試堂(團購不時有試堂offer,有D centre本身有免費試堂優惠),睇下BB嘅反應,有時BB貢啱唔夾個老師(未必係老師或本身課堂內容)或個環境,咁就唔好勉强,亦千祈吾好貪優惠而一報十幾二十堂.坊間playgroup 多的是,E間吾啱總有一間啱,無謂要迫BB喊住上堂呢,當然有時BB喊喊下就會適應,但又糸嗰句,上playgroup 本意係要玩mar,何苦要喊唒口呢?另外個原因唔建議一次過報太多堂係因為其實BB係唔同階段會有唔同嘅需要,冇必要比一個長嘅課程cool 住自己.
咁點樣為之一個好或有用嘅playgroup 呢?簡單講,做到你要求就good la,譬如你想阿B多接觸英文語境,基本上佢上堂有反應,上得開心就ok ga lar.至於學唔學到野,就要depends on 你自己嘅心態.如果想BB實實際際學識一樣新嘅野 (例如學拍手 ),斷估唔可以剩係靠一星期上一,兩粒鐘堂,爸媽係屋企都要再同BB玩下refresh下先得掛?
E加望番轉頭,playgroup 最重要係可以比一個互動既環境去啟發BB,最緊要都係遊戲(又即係玩),so far,我家Baby似乎最有印象嘅都係我覺得最好玩嘅一個playgroup,但當時佢上時只得9-12個月咋.
跟住我會分享下我上過既playgroup 嘅情況.首先要補充一下,我家Baby 已經33個月大,返playgroup已係前兩年或一年時候上嘅事,或者我提嘅野已經out左,大家當過參考好喇,如有興趣再自己search 下D update 嘅資料.另外,我個囡係靜態形,正常情況之下會坐定定,亦肯跟老師instructions.如果你果B係超級好動同無時停形,可能會需要第二D既選擇.仲有,我住九龍中,所以上親都喺係油,尖,旺同九龍塘,其他區既playgroup我就比較少留意.
訂閱: 張貼留言 (Atom)


text:
貨一到手老公就即係要試用啦!D料確實係幾舒服,到時帶小包包出街靠晒你啦!!
2014年8月6日 星期三
媽媽會之團購 - 抵抵抵! 買買買!!
為咗迎接小包包出世,真係要準備好多嘢呀!等使同唔等使嘅都有,有D純綷係為咗滿足我自己嘅私慾,嘻嘻!
貨一到手老公就即係要試用啦!D料確實係幾舒服,到時帶小包包出街靠晒你啦!!
黃色呢條先係堅嘅!手工都唔錯吖,我覺得好可愛呀!
I-ANGEL HIP SEAT
其中最等使嘅就係I-ANGEL HIP SEAT啦!我地經媽媽會團購買平好多呀!小包包係囡囡嘛,所以我揀咗MESH嘅DIRTY PINK,襟污糟得嚟又唔會黑忟忟咁行,而家呢隻新料啱晒超級無敵勁大汗嘅包包DADDY啦!!
貨一到手老公就即係要試用啦!D料確實係幾舒服,到時帶小包包出街靠晒你啦!!
同場加映,表嫂比嘅NEW BORN揹帶,初生未用得HIP SEAT同BB車,呢條FOR NEW BORN用嘅初生揹帶可能只會用幾次帶阿囡去健康院覆診,買條新嘅又好無謂,就咁手抱又好似好危險,有人送就最好!老公當然又要試用啦,開頭攪咗好耐都唔知點揹上身,最後都係用我嘅聰明才智攪掂咗!
BABY BODYSUIT
其中一個8月媽媽幫我地設計咗好多款唔同嘅BABY BODYSUIT,佢仲以友情超低價幫我地揾廠印埋上件衫仔度,全綿靚料嚟呀!全部都好靚好得意!!
小包包呢款係南瓜車,好可愛!等小包包一出世就可以著住影相啦!!^^
DIY SCRAPBOOK ALBUM
我地8月嘅媽媽真係多才多藝,另一個媽媽識整SCRAPBOOK ALBUM,佢自己整緊一本比佢囡囡,就順便開班教埋我地整,BOOK埋場地只收材料錢,成班媽媽一齊做勞作,好開心好好玩啊!
雖然我嘅製成品仲未完成,但就拎咗個封面去影PREGNANCY PHOTO,物盡其用吖嘛!又唔使淨係拎D ULTRASOUND相黑忟忟咁DRY!哈哈!幾聰明!!
PREGNANCY PHOTO SHOOTING
影咗兩輯大肚相,都係用媽媽會團購價影嘅,超抵而且效果都好滿意!
第一輯係同25個媽媽一齊影,好好玩場面好壯觀呀!分咗幾PART影,第一PART係同老公合照,第二PART係媽媽們分小組合照,第三PART係全部媽媽大合照,玩足成日呀!
$380包5張個人相(couple)及全部大合照,連執相~
第二輯係同兩個識咗超過10年嘅BEST FRIEND & 老公一齊影,咁難得咁到可以撞埋一齊大肚,預產期仲差唔多時間,梗係要一齊影返輯相留念啦!!
$500包25張相,合照另計,連執相~
3D嬰兒立體手腳印模型
呢個要等小包包出咗世先整得,開頭諗住JOIN媽媽會團購揾人上門整,不過諗諗吓自己整好似開心D,有意思D,老公認咗頭話要幫阿囡整啦!雖然未必成功,不過點都試吓先!!所以團購訂咗盒材料,等小包包大約一個月就同佢玩啦!
朋友自己整嘅製成品,好靚喔!無理由人地得我地唔係吖,係咪!!?
口水肩
媽媽會團購呢類TAILOR MADE嘅繡名口水肩,我細細個都好恨有自己BB嗰陣用過嘅摕帶/ 口水肩/ 奶咀等等嘅嘢嚟留念,所以見到有繡名口水肩當然唔可以錯過啦!不過諗諗吓又係自己襯手整會有意思同紀念價值D,所以最後都冇JOIN到團購,呢D手作仔難唔到我嘅!!
呢條粉紅色係試驗品嚟啫!條口水肩喺淘寶買,再自己繡個名上去,難唔到我吖!!
影相前一晚趕起,又可以用埋PROXY,哈哈!!
訂閱: 張貼留言 (Atom)


text:
無意中喺網上見到以上標題,即刻覺得好唔舒服,因為本人有5%機會俾人強姦咗.唔明?本人明明冇去遊行,如果夾硬將我都計埋喺裏面,咁仲唔係強姦?!都係唔明?咁就要聽我分析吓喇.
民陣公布今年71遊行有43萬人參與,警方話高峰期有6.6萬,而兩位港大學者(鍾庭耀,葉兆輝)嘅數字就分別係9.3萬同10.3萬.基於存在主觀政治立場,民陣同警方嘅數字都未必信得過,本人傾向相信兩位學者嘅統計.就當佢有10萬,即係話民陣報大咗33萬.以香港人口700萬計,明明冇去遊行又被屈去咗嘅機會就係33萬/690萬,接近5%.
琴晚是但台新聞就提到民陣同其他單位公布嘅數字存在極大差距,報導咗各有關單位嘅統計方法,仲有參與統計嘅學者接受方問.其中鐘庭耀同警方都係喺軍器廠街做統計,得出嘅數字分別係6.7萬同6.6萬,竟然出奇咁接近.鐘庭耀再做電話調查,根據中途加入同離隊比率作出調整,而警方就冇做呢樣嘢,所以最終數字差距大咗.葉兆輝就用咗唔同嘅統計方法,喺呢度就唔詳述嘞,反正人地講得清清楚楚.而一向唔肯公開點做統計嘅民陣,今次都提供咗資料.佢地話係點算銅鑼灣,灣仔,同金鐘嘅平均人數,再乘番1.5.至於1.5呢個參數究竟點得出嚟,佢地就只係話過往一直都係咁做,冇再進一步解析.是但台又問到喺嗰3個統計地點得到嘅數字,民陣竟然話唔可以公開.吓,呢啲統計數字都算係機密,唔公開得?咁樣提供資料,真係令人失笑(或爆笑).難為班友仲成日插政府黑箱作業,其實佢地自己先係黑中之黑囉!
跟住就係葉兆輝接受訪問,佢話啲政治團體成日誇大遊行人數,意圖增加政治本錢,但係佢地背棄咗誠信同互相尊重,其實係虛耗緊香港嘅本錢就真.葉生又話數字多少唔係重點,最緊要係能夠解析到,同埋經得起驗證.
聽完葉生一席話,本人即刻對香港學者有啲改觀.呢幾年,香港啲所謂「學者」見到風頭火勢,紛紛調整策略,總之係政府嘅就插,冇人敢逆「民意」講番一兩句公道說話.久而久之,喺本人心目中,「學者」幾乎已經等同「牆頭草」.好似葉生咁敢言,咁有吉屎嘅學者真係近年少見,本人喺度俾100個like佢!
不過睇怕葉生呢幾日一定俾人插爆,如果佢有飛屎卜,肯定會受到洗版式轟炸添.香港實在有太多既盲目又是非不分嘅人,總之唔like就插,根本唔會同你講道理.好似民陣咁,遊行人數作到狗咁大,既解析唔到計算方法,又唔肯公開原始數據接受驗證,但係仍然有大把人信,你吹咩!咁係因為啲人已經俾人洗晒腦,冇晒獨立思考能力,唔識從多角度分析事物.
講到洗腦,除咗民陣之流,啲淨係識譁眾取寵嘅爛傳媒都要負好大責任.有啲新聞媒體報導71遊行,標題只係用民陣公布嘅43萬.呢種只求吸引眼球而罔顧資訊可信性嘅做法,根本就係違背傳媒道德.就係呢啲偽民主派同埋爛傳媒,喺香港散布用普世價值包裝嘅糖衣毒藥,製造咗一大班ABC眼撐到大一大,唯獨心眼不明嘅開眼盲人,真係唔得佢死!
Arequipa, Peru


text:
而家仲揀緊裝修公司,因為未交吉冇得上去度呎,所以我哋只係問咗屋苑入面3間裝修報價,已經係農曆新年前問喇.有一間冇覆過!真係咁好生意?OUT!!第二間個樣好似幾老實,不過唔係好pro,我哋問好多嘢都話唔得(但係另外兩間話可以做到!)我哋要咩佢報咩,冇多冇少,報價十五萬,都唔平.第三間係設計公司,開頭諗住好貴,點知報價十二萬,已經包埋好多我哋miss咗嘅濕碎嘢,都好似幾細心,仲有兩年保養添!仲有第四個 cf 係朋友仔介紹嘅,朋友仔搬咗幾次屋都係搵佢,我都想問埋佢比較吓,不過都要等下個月收咗樓先可以度尺報價!
我哋要整嘅嘢有三十幾個 item,差唔多拆晒成間屋咁滯,好多人都話裝修途中會有好多嘢要加錢/比錢,我哋就逐個 item諗有咩係有機會加錢嘅,eg.有咩工程唔包料,包料又係咩款,換嘢/安裝包唔包拆走舊件,用其他料/其他款補差價幾多等等...send 咗好多次email 比第三間設計公司問嘢,再問埋訂造傢俬價錢,佢都覆得幾快and 詳細.
以下係第三間係設計公司嘅報價:
佢有啲item平人哋少少,有啲濕碎嘢反而貴,特別係訂造傢俬好貴,所以傢俬唔會搵佢造喇!牛牛就覺得搵番附近嘅裝修公司好似熟手啲,有咩事搵佢又方便啲,所以如果可以再平啲就應該幾大機會搵佢啦.


text:
首先就係要做足功課啦,去到先知準備唔夠就煩啦.
去得呢啲地方,路線計劃一定係最重要,我就用GOOGLE MAPS做参考,計下點到點要用幾多時間同里數,途中要住的酒店有冇包泊車等.
酒店方面,我就主要睇bookings.com,佢地有mark到酒店的泊車設施,但係見到"Free!"都唔好開心住,仲要睇佢係private定public,public即係叫你泊街邊,有機會要入錶或被抄牌,有啲就講明private要收費,價錢就睇間酒店係咩位置,大城市的市中心一日都收番你€8 ~ €15,有啲可能再貴啲,有時呢個差價,已經可以搵啲遠少少,但好半級的酒店,既然有車,當然唔好入城住啦.
人同車都有得住的時候,就要諗下渣咩車啦.
第一個諗起的難度係當地係左軚車,所有方向同香港相反,開車時當然要多加留神.另外要注意當地人多數渣棍波車,所以租普通車的話,通常都無得你揀,一係係香港搵個師傅操番轉,一係就忍受下個一租車價但差少少的車款.如果大家只學過貨VAN棍波牌的話,必先練習好才出發.
去德國渣車當然係為左佢地條Autobahn啦,無限速嘛.但都只係睇路段,唔係成條Autobahn 都係無限速.以下有幾點要留意番.
- 時刻留意有冇時速限制的路牌 - 影響因素包括本身路面設計,天氣,修路工程,或交通意外等,導航系統所顯示的未必最準確.
- Autobahn無明文只要求最低時速,但習慣不低於時速80公里.因為行慢線的大貨車的行車上限係80~100km,如果你慢過佢地,一定忍你唔到.
- 係交流道準備入Autobahn時,首先當然係睇車啦,就算無車都好,至少要加速到80~100公里先好cut入去,免得後車要收慢忍你.
- 如果你已經係高速又見到有人要CUT入去慢線,係Autobahn入面的車都會Cut過去快線,讓出慢線畀其他車入.(大家要將第3同第4點一齊想像一下,就會諗到入口位車同車之間係點即位,要做到人人唔使踩BRAKE)
- 如無超車,必需靠右線.就算有3條線都唔好霸住中間.而好多路段都只得兩條線的.
- 德國朋友話跟車太貼係死罪,比超速罰得更重,但幾重我就唔知啦.路邊有啲有反光貼的石柱,柱同柱之間係50米,如果行到時速100公里,至少要有兩條柱的距離


text:
食完飯等小巴時老公話頭先嚟係巴士到聞到好香〝Pie&Tat〞既Tat味想食,老公好鐘意食雞批個皮,在車程期間老公想一陣去買雞批食,但你剛食完飯喎!你食得落咩?點知佢話晏D食,咁即係又擺到明天食,老公即刻話我今晚會食晒,既然佢想食就去買喇!等我遲D又試下整先.
回到家中老公就話好攰要12點前訓,佢洗完白白,再食埋個批又睇左一陣電視就用電腦,而我就繼續寫Blog,不過,發生左少少事,令到我有D唔開心.
老公電腦個無線mouse間中都會神神地,我地仲有個有線mouse作後備,頭先個無線mouse又神,我見老公有D發脾氣就好聲叫佢用個後備喇!點知佢一D反應都冇,仲繼續試,跟住又問我係咪冇電,但我剛換左電不久,佢繼續試,而我又繼續叫佢用後備.
我見老公還是這樣,就比上面幅相援佢睇援和氣氛,佢見到都笑,之後佢依然死心不息,叫到我有D滾,就到我發脾氣,佢見我咁樣就對我講〝我都唔係發你脾氣,我好攰〞,但係我剛對你講〝我唔鍾意你咁樣〞,之後我去左刷牙預備睡.
攪掂我就繼續寫Blog,老公突然擰過嚟〝笑口勢勢〞講〝對唔住〞,我當然冇理佢,但我心中已沒有嬲,佢見我冇理佢就指住我個肚腩不斷重覆講左幾句野‧‧‧
老公:肚腩你知唔知丫?
老公:豬腩肉你知唔知丫?
老公:米之連你知唔知丫?
但我一句都冇應佢,跟住就熄燈去睡,老公不出一分鐘就睡了.其實,我明天就會采返佢架喇!邊可以嬲咁耐架!


text:
順利返左一個星期學, 下星期一就正式返全日上堂有功課做架喇, 我都有 d 緊張
暫時 so far so good, 每日老師都派通告紙仔提家長要帶咩野交咩, 好細心
星期四開學禮, 小慈話第一次入禮堂覺得好大!! 學校網頁有得睇番 d 相, 好正呀
典禮開始之先, 要升國旗
之後有哥哥姐姐表演樂器, 拉左兩首歌, 一首係 Pororo 主題曲, 另一首係麥兜既大包整多兩籠, 兩首歌小慈都識唱所以特別開心
介紹小一班主任
介紹 3 位外籍老師, 簡稱 NET (Native English Teacher)
今日終於第一次著運動衫返學, 因為今朝早會有早操! 我睇左佢個時間表幾次, 學校行 cycle 制真係好怕著錯衫執錯書架! 上次訓輔主任先開咪叫大家唔可以隨便著體育衫返學, 仲唔金精火眼咩!?!
早操小慈話好攪笑, 都係排隊個位, 不過隻手要好似夢遊咁度位退後, 如果唔係就會打親隔離個同學
做早操要伸直對手好似條橋咁, 開手合手前後腳踢前後左右搖手等等, 每組動作都要數 20 下, 小慈話做完早操個身會好熱架! 岩啦, 唔係邊度叫做熱身先得架~
著運動衫個樣係咪好醒目呢? 短短 5 日小慈好似肥左?
其實係因為佢成口麵包所以面珠肥左
今日仲係校巴站遇見爸爸前同事 Amanda 個兒甥女, 佢叫伍慧倛, 一望班, 又係一個斯文靚女黎架! 真係好, 小慈越來越多朋友仔
今日叫做開始上堂, 要帶頭 5 堂既書返去, 好多都係孖堂所以帶既書好少, 視藝課 Miss Law 仲教佢地整燈籠添! 另外因為有老師病左, 代課老師都係同地玩遊戲多, 其中一個遊戲好好笑, 係要佢地伏係枱面, 邊個人講野就一齊望住佢! 班主任笵老師又係同地玩類似既遊戲, 每交齊一樣野又係伏低示意你已經交齊..... 真係, 美其名係遊戲, 實際要佢地安靜啦! 不過小朋友大多數會中計
當玩都係好既, 輕輕鬆鬆又一日, 做人開心 d 好


text:
今個夏天, 見到太陽既日子少之又少, 唔係打風就係落雨, 點知天文台星期一竟然出好耐冇見既酷熱天氣警告, 仲話接住幾日都會天晴炎熱, 但跟住週末雲量增多天陰有驟雨, 我同爸爸即刻拿拿聲請星期三假, 帶小慈小明去沙灘
朋友仔介紹去石澳沙灘, 呢度小店林立價錢又平過大浪灣, 地方夠闊行幾步就到沙灘, 仲有免費泊車唔駛好似大浪灣咁 2 個鐘要行一次大斜路入咪標, 玩得暢快好多, 但暑假最好早到因好快冇車位!! 於是我地 9:58am 到左得番 3 個車位咋, 一額汗
陽光普照, 超級開心! 感恩天父俾我地順利黎到
小明急不及待第一時間去捉魚仔
小慈件泳衣仲岩身
姐弟合作, 一個羅桶, 一個羅網
初時俾弟弟一個唔覺意撈到一條魚仔, 但個魚桶放岸邊俾大浪沖走連條魚都放走埋, 弟弟飲恨, 更加努力捉魚
撈左 d 咩呢?
浮波都玩埋
成個岸邊都係魚仔架, 不過佢地身手好矯健, 好難捉
見弟弟捉極都捉唔到, 爸爸出手, 圍捕!
小慈: "個邊有好多條呀!"
Yeah! 捉到!
3 條魚毛咁多, 弟弟仲執執埋埋好多貝殼話裝飾佢地間屋, d 魚仔有保護色, 要落足眼力至見到
捉完魚, 心安理得去游水喇!! 爸爸出艇
撐艇去, 出海咯~~
弟弟話佢用支藍色捧捧黎釣魚架
呢兩支捧係游水堂時用慣用熟既, 小慈小明學左幾堂游水之後更加唔驚水, 信心大左好多!
幾自在
戴埋泳鏡用埋浮板幾認真
小明個游水 look 好可愛, 吹波波有進步, 今日同佢數最長 13 秒
我地今日仲史無前例地游左出浮台呀!!!!!
瘦蚊雞
今日雖然係平日但始於係暑假所以好多人! 石澳有條不成文規定, 沙灘中間有條線, 所有太陽傘都唔會插出呢條線
雖然酷熱天氣警告, 但海水都凍凍地, 小慈游到口都震晒但唔出聲, 俾我勒令上岸休息一陣個身暖番先准再落水! 於是佢諗到個方法就係將隻艇注滿水玩住先
弟弟就好捱得, 唔駛訓唔駛食唔怕凍唔肯停, 副泳鏡點都唔肯除, 佢話要隨時游水
玩衝浪! 爸爸教佢地用浮板當滑浪板
石澳唔係成日有浪架, 冇浪既時候兩姐弟努力游水踢腳, 超乖
小明衝浪連環圖
圖一 : 等待中
圖二 : 被大浪淹沒
圖三 : 鎮定的小明鼻仔冇入水因為識吹波波
4:00pm 海水開始好凍, 唔俾起晒雞皮既小慈再落水, 於是係海邊玩水戰
好得人驚架佢地, 吸水係連埋 d 沙一齊吸, 噴到你成身都係濕沙架!!
潮漲, 浪開始多, 爸爸帶弟弟用艇仔去衝浪!
連環圖一 : 浪來了
連環圖二 : 大浪到反艇
連環圖三 : 爸爸勇救跌左落水既小明, 拍心口仔, 無事無事
連環圖四 : 無事之際再黎多次浪
連環圖五 : 小明勁 high, 高呼好好玩!! 仲話 d 海水咸咸地但係有 d 好味
勁盞鬼既小明真係可愛到不得了!
太陽油失效, 全家變炭! 小慈個身有成件泳衣印
好在已經暑假尾, 怕且要到冬天先會白番
非常盡慶的一天!! 由 10:00am 玩到 6:00pm, 好攰但好開心


text:
逢星期二, 小慈係學校都會上英文堂, 由外籍老師教既, 小慈講過俾我聽個老師叫 Miss Sandra, 不過我未見過佢
今日班主任打俾我話好驚喜, Miss Sandra 教緊 "My Garden", 係 whiteboard 度畫左一個太陽, 一舊雲, 一棵樹, 一朶花, 小草同雀仔, 小慈竟然自己舉手同 Miss Sandra 講: "I want to write!" (draw 先岩麻, 不過佢識用呢個生字, 發音又準有 R sound, 仲要好勇敢咁主動舉手用英文同老師講, 我都好開心)
Miss Sandra 又真係俾支 marker 佢, 小慈又真係畫喎, 仲要畫到 8 成!! 係得隻雀仔可能難畫 d 佢冇畫到
班主任把聲好興奮呀, 仲開心過我咁, 話小慈仿畫既能力好強, 用 marker 畫上 whiteboard 講求既係構圖, 空間感, 仲有渣筆既力度都要好, 問我有冇俾佢學畫畫? 我話冇呀, 筆都未識渣學咩畫畫?! 淨係做學校本 "故事幼塗樂" 先渣蠟筆, 不過小慈係非常俾心機做呢份功課, 本來只係簡單既連線練習, 小慈係堅持到成張影印紙要油晒顏色, 有 d 地方好似舊雲咁唔油咪白雲羅, 佢都要油黑佢話佢落雨! 好花時間架麻, 次次都油大半個鐘以上, 小慈咁有心機做功課我開心都黎唔切啦, 呢個好習慣, 不過有時見佢真係油得太耐都會幫佢油少少等佢快 d 做完
班主任叫我俾多 d 機會佢仿畫, 栽培下佢, 臨收線我問佢有冇影相呀? 可惜班主任話影唔切, Miss Sandra 好快擦左, 因為已經過晒鐘落堂, 小慈個人表演左成 5 分鐘, 全班靜晒望住佢畫 ^^
小慈好叻呀,要好好栽培呀!


text:
秋秋一直都話一係唔要 BB, 要就要 2 個, 因為兄弟姊妹一起成長係一件美好既事! 呢樣我都知, 但湊住情緒化又黐身既小慈其實已經身心俱疲, 真係冇咩勇氣再要多一個咩都由頭再黎過! 直至舊年突然醒覺 2008 年係鼠年, 如果生隻老鼠仔又係 10 月出世咪同秋秋一模一樣羅 ^^ 而家人人都話小慈似我, 如果生個仔似秋秋都好丫, 咁聰明, 有爸爸一半都已經好好, 於是..... action!!
點都估唔到由 2007 年 9 月開始努力, 一直都冇聲冇氣?! 生小慈實在太容易喇, 真係想要下個月即刻有左個隻! 冇諗過生完佢之後自己既經期紊亂而影響到我想要多一個 BB 既計劃, 本來想要第 2 個 B 同小慈一樣都係做大 B 架, 6 月出世坐月最理想麻, 天氣又溫暖 BB 易湊 d, 點知等下又一個月, 等下又一個月, 已經好灰心半放棄狀態....
一直都相信小明係我既生日禮物~~ 有數得計架麻, 3 月8 日 last period, 我生日係 3 月 22 日只係 action 過呢一日, 之後一直到 4 月 20 日小慈 2 歲生日會過晒都未黎我都估到係, 買支棒棒黎驗, 真係呀~~~ 望住支驗孕棒我第一個反應係 "玩大左!!!" 等左咁多個月係我想放棄唔要時先俾我, 又真係俾我啊~~ 真係有左就唔識反應.... 俾支棒棒秋秋睇, 隻衰佬又係個句 "恭喜晒~~~" 果然係情緒緊張難懷孕!! 真係要無壓力仲要好 happy 先陀到!
一連串既檢查 / booking 要動手了, 好多都唔記得晒!! 岩岩有左又唔可以話俾人聽亦唔可以問人, 好在網上都好多資料! 第一件事打電話 book 我上次個私家婦科醫生余啟文, 佢好溫柔細心架, 仲要準過生神仙喎, 當年小慈大約幾時出世, 出世幾重, 我痛幾耐... 佢完全岩晒呀! 不過唔係淨係我覺得佢好啦, 預約佢要等 3 個星期呢! 好在第 2 胎有晒經驗先唔係太擔心咋.
今日就係我第 1 次見佢既日子, 計番我已經有左 8 weeks 4 days, 胎 size 1.8cm, 比預產期遲左 2 日, 但余醫生話分別太少唔緊要, 所以維持預產期係 2008 年 12 月 13 日 照超聲波已經見到弟弟有頭, 有手, 有腳, 睇到弟弟個心噗噗噗咁跳先有踏實既感覺, 發展正常, 醫生話我陀得好好呀~~


text:
等左好耐先等到小明 3 歲 2 個月大, 終於可以上 Tom Lee Music Wonderland
一直以來, 我都好努力地做到公平公正, 以前小慈學過既野, 時間金錢人力許可下, 我都想弟弟得到同等待遇! 所以弟弟都有上幼潛啦, 有上 Jazzy Gym 啦, 之前仲有上 Tom Lee Music Toddlers, 只係個老師 Miss Shirley 真係太唔專業, 上堂冇準備完全不能引起學習動機, 我真係未試過上音樂班上到咁悶, 頂唔順, 捱完 12 堂知道 Advance Course 又係佢教我就冇再報名, 一心諗住等弟弟夠 3 歲 2 個月就上 Music Wonderland
今日終於等到喇~~~~~~~~~~~~~~~~
唔係專登揀去個盒度上堂, 只係得呢度既時間岩咋! 不過弟弟對呢個盒印象良好, 次次黎呢度都係玩丫麻
第一堂, 我都怕要弟弟上堂唔知佢肯唔肯坐定定, 對音樂有冇興趣? 一陣又好似 Jazzy Gym 咁鬧情緒大喊我就大件事!! 所以我今日都有略施小計, 上完堂就有得去玩個盒條滑梯不在話下, 我仲派左小慈同爸爸去買工程車俾弟弟, 一來唔駛小慈同爸爸係出面等一個鐘咁悶, 二來弟弟近來真係對車好有興趣, 係街見到所有比較特別既車都會問我咩車黎架? 最鍾意就係垃圾車, 貨櫃車, 吊雞車 (我估佢係鍾意個名得意)! 把握時機教育, 敏感關鍵期, 就在小明最有興趣既時候教佢一定事半功倍! 投其所好幾時都會成功架啦
綜合以上原因, 小明上堂上到四萬咁口
我一直都好欣賞 Tom Lee Music Wonderland, 課程有系統, 有自己出既書, 有原創 CD, 仲有書包, 上堂依然用橫書直書加歌詞 and 貼紙簿, 依然都係教得好快, 一堂學 6-7 首歌, 音樂一起我就咩回憶都返晒黎, 仲記得歌詞添 好在今次老師叫 Miss Ha Ha (小明勁鍾意佢個名, 笑到收唔到聲!!) 唔同人有唔同作風, 同一首歌教既動作都有小小唔同, 所以我第二次陪太子讀書都仲有興趣, 相信呢個係意外收獲~~
小明上堂上得好開心, 可能係新鮮感, 坐係個位度不停攪個電子琴, 成日叫我開琴話個琴冇聲, 好心急想要彈! 可能未習慣唱歌要做動作 (佢平時係學校都唔係好郁, 唔肯表演架喇) 小明係完全唔肯跟住唱跟住做既, 除此之外, Miss Ha Ha 問既所有問題佢都搶答, 反應好快, 一貫作風都係好多野講! Miss Ha Ha 問渣車同 Honki 去迪士尼好唔好?
小明已經搶答: "迪士尼而家有 Woody 同埋彈弓狗不過我地未玩過呀! 媽媽應承左我有機會會同我再去迪士尼架!"
全班靜左成分鐘咁聽小明 talk show, 係呢一刻, 我真係有少少尷尬......
最開心都係可以貼貼紙 (同小慈家姐一樣) 大大張貼紙 Miss Ha Ha 請佢貼 2 隻蟻, 1 隻蟹, 鍾意動物既小明開心到不得了!! 呢首歌又好聽, 小明叫做最好反應係呢次架喇, 至少佢肯跟住講 "1, 2, 3, 4, 1, 2, 3 收埋"! 出去唱歌做動作點正左佢既死穴, 於是小明就出絕招話自己好攰, 要媽媽抱.... 勉強要佢企定定佢就望住又唱又跳既 Miss Ha Ha 自己完全唔郁
希望上多幾堂小明習慣左上堂模式會投入 D 啦!
落堂喇! 小慈家姐同爸爸已經係門口等緊, 小慈係反光玻璃度睇到弟弟係課室唔坐定定都有話佢, 不過我話弟弟都有專心上堂有聽老師話既, 於是小慈就獎勵佢, 真係買到工程車呀!!!!! 小明愛不釋手
爸爸仲話小慈好乖好生性, 真係一條心去買禮物俾弟弟, 成個場行晒淨係去買車, 自己一份玩具都唔睇! 爸爸話, 不如買本畫冊俾你啦?
小慈答: "唔駛啦, 我地留番 D 錢買野俾弟弟丫麻!"
真係超乖呀! 聽到我心都甜晒
小明, 你要好錫小慈家姐呀, 佢真係好錫好錫你呀!!
小明好鍾意呢個書包, 自己揹住唔肯除, 終於佢都擁有一個, 同小慈家姐平起平坐喇~~
返到屋企當然第一時間就玩工程車啦!!


text:
2010年4月6日(二)
離開九重夢吊橋, 我地就揸車返湯布院啦, 由於未夠鐘還車, 所以我地就泊低架車係超市停車場, 然後行吓湯之坪街道, 順便買D小食當做lunch.
我仲買佐呢杯黑醋飲品, 好難飲...:
仲係超市買佐一大堆野:
仲有呢個鬆弛熊朱古力咖啡:
行完湯之坪街道, 我地揸架車去還, 然後去JR車站搭ゆふいんの森去博多.
還車前當然要入油啦, 入油果陣要將呢張"入滿油証明"比油站職員蓋印, 還車果陣要交比租車公司証明你入滿佐油:
尋日我地搭呢班車由大分黎湯布院, 今日我地搭番同一班次由湯布院去博多.
我地仲遇番尋日同我地合照果位靚仔乘務員, 佢認得我地兩個呀, 仲問我地玩得開唔開心~
由湯布院去博多車程比較耐, 要2小時多D.
返番黎博多, 表示我地呢個九州之旅就快結束啦, 我地今晚住返DAY 1~2住既Sunroute Hotel.
黎到福岡無理由唔去屋台食野架麻, 於是我地夜晚去天神站附近搵屋台食飯, 求其揀佐一間.
屋台個嬸嬸幾好人呀, 間中同我地傾吓計, D野都幾好食.
食完飯我發狂咁搵書店, 因為有本書我仲未買呀. 聽日就要返香港啦, 返香港先買一定貴好多啦. 但估唔到係九州搵書店係咁難架, 係東京通街都係書店架麻, 但係九州竟然好難先搵到一間.
好彩終於都買到:
嗚, 聽日就要返香港啦, 嗚... 唔制呀~~~


text:
喺今年Star Guest 活動開始之前, 小弟曾經講過今年應該唔會為呢個Program 作出介紹, 但係星級款待當中有一個項目其實就算唔係想玩Magical Moment 都可以當係食餐buffet 咁參與, 呢個就係公主晚宴. (有時Fans 就係咁, 你把口點鬧都好, 都係會繼續參與.) 原本只係諗住食餐飯, 冇打blog 嘅意欲, 但赫然發現呢一個項目同上年有好明顯嘅改善. 所以令到小弟想打呢篇作為一個後續報告
但係今年嘅公主晚宴由預約嗰一下已經見到園方有聽取過意見 (唔知道佢地係咪有睇過小blog, 可能各位上年曾經參與過嘅朋友都對呢個晚宴作出過建議).
1. 事先知會場地限制
喺電話中演藝人員已經提醒因場地限制, 公主們唔能夠喺場內周圍行, 而需要企定定喺一個位同你會面, 呢個溫馨提示令到賓客清楚事實同預期嘅分別. 你可以喺呢一下決定繼續參與又或者取消. 俾定心理準備參加者, 係非常成熟嘅處理手法.
2. 不限時會面
上年公主們只係喺席間出現一次, 場內賓客需要排隊同佢影相, 但因為時間有限, 所以每一檯只能同公主見面大約一分鐘時間, 呢個安排並唔係Meet & Greet, 而係當公主係一個影相佈景板; 而今年園方安排公主們出黎兩次, 時間充裕好多, 小朋友都有時間同喜愛嘅公主傾計. 如果公主可以一出場時巡場一次, 咁成件事就完美了!
單單Character 方面嘅安排已經有顯著嘅進步, 餐飲方面又如何?
3. 清水無限供應
上年晚宴為左sell 餐飲, 所以冇提供清水, 而今年每個位置都放左杯清水, 晚宴期間亦會refill.
4. 餐飲糖水分開上
標題已清晰表明. 其實上年感到最奇怪嘅地方係顯露出不同職務嘅演藝人員欠缺溝通. 今年見到改善
5. 演藝人員效率與禮貌
同上年完全唔同晒, Disney Parks 嘅表現. 極滿意.
6. Magical Moment (1)
上年一篇小弟有一段欲言又止, 其實係想講Magical Moment 嘅小禮物, 話說上年做完問卷調查之後每台會派一個襟章, 但係呢個舉動對於一台有多於一個小朋友嘅家庭係非常難堪, 因為唔知可以俾邊個. 今年入座時已放有貼紙, 一人一張. 雖然只係一個好細微嘅舉動, 但背後係表現出園方嘅細心.
7. Magical Moment (2)
因應生日嘅小朋友, 仲會送上朱古力蛋糕. 其實蛋糕唔係重點, 重點係上面有公主decoration 嘛. 不過冇相.
隨相一堆. 場地一覽, 上年食物區都係室內, 而由聖誕開始就移師到外面半戶外位. 咁入面座位空間就更寬敞
甜品一覽, 其他食物其實都係Resort 內常見嘅, 所以唔多影.
後記:
最令Fans 感動嘅事莫過於見證樂園成長. 樂園嘅成長唔單止講緊面積嘅擴展, 而係處事手法同態度等等嘅軟件.
小弟不求會收到樂園嘅小禮物, 因為我唔會捨得用而又冇位放. 而且收禮物都不及見到樂園改善咁振奮. 希望園方會繼續切實令到呢個樂園繼續邁向一個真正嘅Disneyland. 亦希望會多多留意各位Fans 嘅意見.


text:
如果一直都有睇開呢個Blog, 都知道小弟留意左橫琴長隆海洋王國好耐. 呢個Park 最初預定開幕日期係上年年中, 壓至年尾, 最後喺農曆新年前一星期突然宣佈開幕.
雖然聽返黎有好多評語都話有好多野未開, 但係由於呢度始終係位於大陸, 預計好快會被同胞玩殘, 所以趁佢剛開幕仲新淨嘅時候到訪, 希望唔會失望. 行程完結之後發現好可能真係因為新開, 所以人流都唔會太誇張. 算玩得輕鬆!
先講講呢個新主題公園嘅位置, 呢度係珠海同澳門之間嘅一個新開發島嶼 - 橫琴島. 因為澳門大學喺呢度建新校舍, 所以呢個島就變成中澳兩方合作管理. 而橫琴長隆其實同氹仔真係好近, 游水都可以游到過去... 所以橫琴長隆部分地方係仍然可以接收到澳門電訊signal.
既然橫琴長隆同澳門咁近, 係咪即係由澳門過去會最方便呢? 呢層小弟已經為大家試左, 答案係錯! 起碼暫時呢一刻極唔方便.
話說連接氹仔嘅橫琴口岸係有四架公營巴士可以到達渡假區, (車程約十分鐘) 但係由於呢度係大陸.... 所以你唔能夠用常理去諗每一件事.... 前往長隆嘅巴士站... 設於高速公路中間! 而現時仍然未有行人過路嘅配套設施, 所以如果你係帶小朋友或長者, 就唔好用呢個方法過去. 好危險.
而如果你係經由旅行社買Package 嘅話, 佢地有機會提供香港到珠海九洲港嘅船飛. 碼頭會有私營接駁巴士 (車程約40分鐘) 直達海洋王國入口. 呢個係較為舒適嘅前往方法.
而有關離開嘅行程都要預先做足準備.
因為橫琴島係新開發區, 所以交通網絡非常唔完善, 橫琴口岸八點就會關閘. 而個Park 關門前表演大約七點半完結. 如果你要搭返剛剛提及過嘅公營巴士返去橫琴口岸. 就要去離Park 大約一公里路程嘅公共運輸交匯處上車. 基本上係趕唔到啦. 不過如果你唔係留守到Park Close 又或者會返澳門玩嘅話, 其實呢個方法都唔錯, 因為今次巴士落車位置喺關口不遠處, 起碼唔駛過條高速公路先.
公共運輸交匯處, 好有迪欣湖嘅影子.
又或者你可以搭私營接駁巴士去九洲港轉船. (尾班車為20:00, 可趕到21:30 班船, 船程約70分鐘)
剛剛開幕嘅橫琴長隆海洋渡假區有一個Park, 一個馬戲劇院同一間酒店. (另外兩間酒店已動工) 馬戲表演為每晚20:00 開始, 歷時約1小時30分鐘. 基於上述交通接駁問題, 如果想睇馬戲嘅話, 小弟會建議你住一晚酒店.
行到呢個位, 其實感覺有啲似置身Resorts World Sentosa... 左邊係酒店, 右邊就係馬戲
佢地有條運河連接長隆橫琴灣酒店同Park. 全長約一公里, 但當然呢程船並唔係免費. 35蚊人民幣, 喺外面睇架船駛過有feel 啲.
呢張相可以見到條運河一直到Park 嘅正門前.
馬戲, 依家個show 叫面具前傳 (Prequel of the Mask), 其實今次係小弟第一次睇馬戲, 之前睇太陽劇團同水舞間我都唔當係馬戲, 因為喺我腦海中馬戲係有個馴獸師鞭啲猛獸... 同埋經常都會有小丑出場... 如果你之前係訂左飛就或者經旅行社買Package, 就需要黎到售票處換飛啦, 因為換飛時會出埋座位編號, 呢邊係對號入座.
戶外車仔檔. 同香港迪士尼一樣.
因為考慮到交通問題, 所以決定喺Resort Hotel 留一晚, 睇完馬戲就可以返房休息, 第二朝又可以起身去玩. 趁佢新開業真係要試下住.
越行近越見到好多detail 嘅decoration, 恕小弟唔可能每一個細節都影相post 出黎.
一入到去就見到大堂嗰幾條海豚. 其實比想像中好. 似澳門賭場酒店. 之前諗點解要將海豚油珍珠色而唔係半透明, 但只要將目光移後幾步就會發現, 似乎佢地係想襯返大堂牆身隻色.
而且原來有detail 位, 海浪入面有魚群嘅影.
中間果舊.. 唔知係咩黎, 可能係風水野.
牆上都有壁畫同細緻嘅裝飾
Check in counter 大堂, 都係以海洋生物為主題.
上房了, 一入房就聞到木味, 係剛剛裝修完嘅味道.
洗手間, 大陸酒店真係好興呢種玻璃幕... 其實我唔想訓覺嘅時候望個廁所囉.... 不過可能都係為左俾你可以浸住浴睇電視.....
房內都搵到海洋元素
休息一陣就夠鐘睇馬戲. 著左燈之後又係另一番景象.
個馬戲呢... 我以為會有好多動物, 但佢係以人玩嘅雜技為主. 動物就係得馬 (果然係馬戲). 而且各個表演同面具係絕無關係. 有朋友之前睇過番禺長隆個馬戲團, 話番禺嗰個好睇啲. 就係咁.
而我嘅感覺就係呢個show 嘅表演都好常見, 都係玩下平衡, 表演下魔術, 拋下樽咁樣. 冇乜驚喜. 不過的確係全部外國表演團體黎 (以下呢張係剛剛入場時影, 並唔係呢個show 咁冷清, 其實2700個位都坐得好滿)
睇表演時發現左一樣野, 就係大陸人好踴躍參與, 當然可能都係同佢地唔執輸嘅個性有關 (表演者會以公仔作利誘), 買最貴飛嘅全部都係大陸人, 我坐嗰區都係香港人 / 澳門人, 好靜... 同唔俾反應... 同下面貴飛區有好大對比...
係一次體驗黎嘅, 但我應該唔會考慮再睇多次, 相反我睇完水舞間之後係覺得如果下次再睇要買最貴嘅飛, 或者你會大約了解我對呢個馬戲表演嘅評價.
繼續發掘一下酒店仲有咩裝飾, 順便食個宵夜就返上房訓.
好好休息, 要入Park 了!


text:
Wednesday, 18 March 2015
拆利是
12 comments:
小財主呀~~~~ReplyDelete
我幫蛇仔明開咗個戶口
由佢出世開始屬於佢啲利是都幫佢儲起咗,我又冇諗過貶值呢樣嘢, 在我我會當一個紀念, 到佢大個仔, maybe...娶老婆時俾返呢筆錢佢, 都會係幾開心嘅Replies
試想想宜家嘅1000蚊同30年前1000蚊嘅分別?30年後蛇仔明娶老婆,啲錢就會貶值晒,好唔抵喎!Delete
嘩, 包包好多利是喎~~ReplyDelete
大爺3年啲利是錢, 拆完就咁放左係櫃桶咋...XDDDD
我實在懶得去銀行開戶口啊~~Replies
包包上年嘅利是錢都喺櫃桶呀~Delete
雖然唔多, 但放入戶口就唔會唔見囉ReplyDeleteReplies
我諗緊係咪應該用來投資或買啲保值嘅產品?!但錢唔多又唔知買咩好!Delete
噢,我都係放入戶口喳,不過成日心思思想用來買相機....heehee......ReplyDeleteReplies
哈哈,如果用在巨龍身上都ok嘅Delete
放戶口確保唔會唔見同撈亂咋,反而擔心亂投資蝕咗第時無得交代呀,我奶奶當年就係蝕晒我老公D利是錢,嗚...ReplyDeleteReplies
咁惨!所以我都諗緊點做好呀!Delete
我都一樣唔知點處理好, 上年果D仲係度ReplyDelete
我開左戶口,但發現豬左,因為美國監護戶口,無息又如果急用(爆)拎唔到,無用~ReplyDelete
而家考慮緊買大學基金


text:
2007年4月21日 星期六
倆口子上哈京第六天の破解北京地鐵之迷
今次主要係講講北京地鐵
因為... 雖然好平, 但係並唔係我地想像中咁方便
佢有3條不同路線: 紅色同藍色都係走市內, 橙色就係近郊路線
全程紅色線, 藍色線同橙色線費用都只係RMB3
由紅色線轉藍色線RMB4, 由由紅色線轉藍色線再轉橙色都只係RMB5響第五日, 我地原先諗住由王府井站搭地鐵去五道口, 再轉的士去圓明園會快d方便d
但係... 北京嘅地鐵係隔好好好遠先到下一個站!!!
站與站之間都要成5分鐘車程, 我地要搭10個站
粗略估計即係要50分鐘!!!!!
雖然, 佢地都有轉車站, 但係... 並唔係我地平時過去對面月台就可以轉車咁方便!!!!
首先, 紅藍線轉車比較好.
當你落車之後要跟據難得嘅指示牌去另一個月台轉車
否則你會出咗車站都唔知!!差不多要行成5分鐘先到!!
之後一路行大約3-4分鐘, 就會見到另一個架空鐵路站 (類似泰國BTS)
之後你仲要攞番你之前果張票俾售票員
佢就會換過一個似泰國MRT籌碼狀車票俾你!!!
咪咪吉提提你: 若果只係去近嘅地方或同一條線, 不妨搭地鐵感受一下當地氣氛
但係如果要轉去橙色線, 就一定要搭的士~~~
現時北京地鐵規劃線路
2008年北京地鐵規劃線路
訂閱: 張貼留言 (Atom)


text:
提示:以下名字仅为在你起名时提供参考,请勿在未做分析的前提下直接使用.
宋亚茹 宋娅萱 宋达萍 宋宛玲 宋彩琳 宋青文 宋养蓉 宋仰蓉 宋舒婷 宋琴飞 宋燕红 宋梓丽 宋保妹 宋宝妹 宋淑婷 宋姝蓉 宋悦骞 宋汝倩 宋钥倩 宋悦倩 宋好文 宋芷妍 宋成梅 宋宝琳 宋正霞 宋占芬 宋雨悦 宋愉悦 宋卫芳 宋悦柔 宋悦桦 宋玲昊 宋玲杰 宋玲君 宋玲军 宋霄瑶 宋潇瑶 宋竹梅 宋达文 宋祖瑶 宋贤梅 宋沐瑶 宋婉瑶 宋四玉 宋立燕 宋怡文 宋艺文 宋李红 宋燕君 宋燕军 宋群芳 宋克琼 宋伟娜 宋力娜 宋朕莹 宋如霞 宋育娟 宋乙文 宋冬娟 宋富倩 宋富莹 宋富颖 宋富秀 宋秋娟 宋富瑶 宋富媛 宋悦宜 宋德萍 宋惠蓉 宋秀晗 宋克文 宋小妞 宋键英 宋新洁 宋珍英 宋国玲 宋曼婷 宋煜文 宋怡如 宋汶娟 宋亚丽 宋楚妍 宋燕波 宋怡怿 宋昭文 宋妍柔 宋妍璇 宋妍谈 宋妍泽 宋妍森 宋妍容 宋妍姿 宋妍和 宋妍妙 宋妍语 宋菊红 宋怡苇 宋妍苇 宋兆婷 宋志艳 宋汝怡 宋芳娜 宋柳燕 宋真娜 宋蓉芬 宋行文 宋士英 宋燕宁 宋建莉 宋娅佟 宋毅红 宋娅桐 宋娅彤 宋时琳 宋依玲 宋宇丽 宋筠茹 宋毛娟 宋唯红 宋蔼颖 宋宜婷 宋韵茹 宋秀舟 宋艺婷 宋霭婧 宋恺婧 宋颖颖 宋恩玲 宋新悦 宋永琴 宋卓瑛 宋小艳 宋婷玉 宋泰玉 宋生媛 宋爱丽 宋香梅 宋福霞 宋轲玲 宋坷玲 宋克玲 宋柯玲 宋苛玲 宋珂玲 宋科玲 宋可玲 宋阿萍 宋灵燕 宋艺洁 宋宁娟 宋益玲 宋贾玲 宋少霞 宋宜燕 宋燕汶 宋昕茹 宋筠瑶 宋景霞 宋文燕 宋剑文 宋俊美 宋锋霞 宋友英 宋孚娥 宋妤娥 宋学芬 宋震萍 宋娅琳 宋媛君 宋锦芳 宋谨芳 宋江红 宋慰红 宋薇红 宋魏红 宋为红 宋含文 宋缨红 宋小冉 宋霞红 宋怡菲 宋沁嫣 宋日霞 宋修美 宋之妍 宋惠琳 宋录玲 宋秀凝 宋吉英 宋正洁 宋叶红 宋卓玉 宋卓娅 宋学颖 宋怡卓 宋国琳 宋茹惠 宋清梅 宋春娥 宋梦婷 宋姝洁 宋润妍 宋怡菽 宋宇倩 宋语婧 宋沁文 宋媛雅 宋祖梅 宋景莉 宋光玲 宋静芳 宋若文 宋柏莹 宋柏瑶 宋柏妍 宋紫霞 宋蓉鸣 宋兰英 宋雪琴 宋梦媛 宋玉蓉 宋新玲 宋梅红 宋婧龄 宋雪莉 宋秀鸣 宋燕如 宋君玲 宋忠芳 宋娜锦 宋柔燕 宋爱美 宋晓婷 宋思媛 宋风梅 宋旺洁 宋常怡 宋千茹 宋常秀 宋蓉骊 宋兰花 宋硕文 宋常萍 宋婧颖 宋苇红 宋尉红 宋蔚红 宋韦红 宋维娅 宋瑞芬 宋睿萍 宋润萍 宋三萍 宋晓茹 宋静瑶 宋润芳 宋思艳 宋师妍 宋鹏英 宋司妍 宋福莉 宋瑞英 宋春玉 宋润玲 宋惠艳 宋岳红 宋岳霞 宋芹娟 宋焕英 宋雅燕 宋娅萁 宋怡珊 宋汶洁 宋艳琴 宋婧媛 宋丹瑶 宋光文 宋一嫣 宋作玲 宋梦冉 宋梓瑛 宋妍静 宋琴琴 宋凯霞 宋茹宜 宋煜怡 宋冠怡 宋雪瑶 宋冰花 宋瀚文 宋瑞花 宋月萍 宋晓雪 宋双玲 宋春萍 宋江婷 宋举红 宋琳艳 宋琳燕 宋瑜冉


text:
Day Four
食完韓國燒烤 再玩埋playground 大家上車都訓到豬咁
落車就到左南山韓屋村
呢度介紹韓國生活嘅地方
dadi同mami又做傻事喇
我似唔似大長今?
韓國d屋矮矮的 好可愛
但嚟嚟去去都係嗰d 我地情願喺出面影下相
都夜喇 我地係時候要去下一站
登登 去明洞呀
今次好多人叫我地去買護膚品 明洞可以滿足晒我地呢
我地順便行埋明洞地下街
呢度都有好多化妝品賣 我地買左好多hand cream同埋老泥布送比人
幫朋友仔買完野 正式行明洞大街喇 好熱鬧啊
MAMI話好似去左日本咁 好開心呢
嚟到明洞 第一樣食嘅街頭小吃 就係呢種糖糖鍋餅喇
咬落去d砂糖鏗鏗聲 甜甜的 感覺好好啊
唯一要彈嘅係食完個口有d損損地 可能d砂糖刮到卦
dadi總會喺人多嘅地方抱我
我大個喇 好少人會抱我 依家得返嗲嗲同dadi會抱我行街
再大個d 佢地都抱唔到我lu...
Mami衝左去買Tony指甲油
我地就喺出面食婆婆整嘅焦糖餅餅
呢d擺檔嘅婆婆喺韓國係唔洗比錢唔洗比租架 係政府允許佢地擺當
可以自力更新 為自己生活盡一點力
沿途仲有好多野行
mami瘋狂買左好多好多 係好多髮夾比我
佢話好平喎 於是買左一大袋 !!!!!!!!!!!!!!!!!!!
我地又經過cake shop
哇 d cake靚到dum dum聲
全部都係聖誔旦糕 個個都好cute 好靚!
好想買返香港呀!!!!!
係唔係好靚呢?
MAMI呢頭話要去食飯喇
嗰頭就比我見到有長長雪糕食
呢種長長雪糕喺台灣都食過 我仲講得出西門町食過TIM
本來食飯前唔可以食零食架 但MAMI見去旅行想我盡興 就比我買嚟食
好野!
枝雪糕...好長呀 hehe


text:
十一月十四日 (星期六)
二十六個月至二十七個月閒記
阿ti參加左人生第一個貢獻社會嘅活動呀
亦都係學校生涯嘅第一個課外活動
就係為公益金賣旗呢!
可惜tima參與唔到 請唔到假啊...
一收到通告 知阿ti有賣旗嘅機會 既興奮又驚訝
興奮嘅係 : tima未賣過旗 一直好想試!
驚訝嘅係 : 吓? 阿ti得兩歲 咁快就要佢地賣旗???
有鑑於全部家長都參與 tima都好踴躍咁幫阿ti報名 嘻嘻
報完名 返公司一睇roster 屎喇屎喇
賣旗嗰日 tima要返工呀! 咁即係話得tiba同阿ti去賣....
果然不出我所料 tiba鬧爆左我 一連串嘅火爆話 :
你冇假放又報名?xxxxzzzzz
邊有阿媽唔去陪小朋友賣旗得阿爸陪架?
我唔去呀 抱住阿ti點賣旗呀!!! xxxxx
鳴鳴 tima都好想去架 奈何突然要返工呀!!
sorry呀 titi sorry呀老公!!!
話唔去唔去 最後都屎屎氣氣去左
好彩tima一早幫佢地個旗袋打底啫 唱定d coins擺入去
阿ti學校提早分發旗袋同sticker 好讓我地有所準備
tiba話好少人幫佢地買 如果個袋得一兩蚊就樣衰咯
(tima心諗 梗係啦 成十一點先出去 搵鬼同你買咩!)
出發喇 tiba露出無奈嘅笑容
tiba最怕"sell"野 叫人買野架 阿ti 你爸爸幾錫你!
兩父女一條心 加油呀 tima喺公司幫你地打氣!
賣左一版旗 (全部都係tima預先搵同事買 ~_~)
囡呀囡 賣得半個鐘 有冇咁攰呀?
好野! 終於有個c9幫下襯 (姑姐狗仔隊實錄)
今次賣旗活動 阿ti最少學識咩叫賣旗
仲學識講 : 唔該買支旗丫!


text:
好耐都無整過焗燒腩啦, 成日都覺得焗义燒或者焗豬肩胛比較快, 大家都係肉, 無燒肉咁"肉"同"肥膩".
今晚咁多人一齊食, 焗起都係每人食一兩嚿, 一於焗燒腩嚟慶中秋
呢次係跟T&P嘅方法去焗
叫肉檔切咗嚿四平八穩嘅五花腩, 大約兩斤
調味: 鹽1茶匙, 五香粉1茶匙, 花椒粉半茶匙, 紹酒2-3茶匙
我無花椒粉, 即刻用搥盅
將的花椒粒搥成粉
除咗豬皮以外, 將的調味搽勻豬肉,
為咗方便焗好之後切, 叫肉檔將腩骨略切, 等焗好時比較容易斬
我嘗試用呢個肉針刺落的豬皮, 但無咩用, 生肉嘅皮係好難剌
將粗鹽排滿豬皮面. 醃好放入雪櫃... 到晚上焗時才拿出來
焗前將的鹽掃走
預熱焗爐230c
將燒腩放入一個有隔嘅焗盤. 放上層, 下面焗盤放少許水
入焗爐前我無用油搽豬皮面, 豬皮面並沒有爆開. 焗咗10分鍾之後, 取出, 用針插插勻豬皮, 的豬皮因為已半熟, 好易插, 仲標咗好多油出嚟.
再入焗爐焗, 豬皮開始爆. 焗咗15分鐘後, 由上格放至中格
再焗45分鐘, 睇落焗起都唔錯喎.
但係用刀切嘅時候, 就知的燒肉皮唔夠脆
側面有的還可以, 中間部位嗰的皮都無爆好, 得個硬字, 唉! 今次又要比自己唔合格, 脆皮燒腩, 的皮唔脆, 就梗係唔合格啦.
斬起分兩碟, 的鄰居真係好比面, 雖然有的皮唔脆, 但係佢地話的燒肉幾好味喎. 其中一個話佢都唔食燒肉皮, 無問題.
究竟有的咩野問題呢? 我呢個焗爐係咪唔夠大火呢? 咁係咪要焗耐的等的皮爆好哂先攞出嚟呢?
的燒肉都差唔多食哂, 剩番幾嚿. 不過激發起我下次又要再整過, 下次一家要的皮爆到脆.


text:
ECOM-Wash 使用非常簡單,無論要洗幾多衫,洗衫嘅水量或者水溫有咩野嘅要求,只要掟 兩個 ECOM-Wash 洗衫袋落洗衣機同埋 D 衫一齊洗就會乾淨哂啦 .
ECOM-Wash裡面裝滿「高純度既鎂」,當佢同洗衣水一結合就變成穿透力超強既水素水泡,唔止可以洗走纖維既污漬,仲有神奇嘅持久性殺菌效力,就算 D 衫成個禮拜都乾唔到,都唔會有陣馊味.
同埋洗完 D 衫唔會有浸化學香味,所以唔使擔心 D 衫會引起皮膚敏感,更加唔使擔心可能有致癌嘅熒光漂白劑添.
日本實驗證明,用佐 ECOM-Wash 就可以同洗衣粉講 Bye Bye,ECOM- Wash 去除 D 衫嘅惡臭味效力仲比用洗衣粉高出 40%
一套日本熊本熊 ECOM- Wash 有兩個洗衫袋,放入洗衣機就好似有兩隻帶有離子嘅手洗緊D衫一樣.每套ECOM- Wash 可以用 3 個月或者 120次.
當用佐 ECOM- Wash 3 個月之後,你會發覺洗衣機個膽會變得超級乾淨,因為 ECOM- Wash 已經係你洗衫既同時完全消毒埋部洗衣機既內膽同水漕喇.真係夠哂爽!
記住,用完 ECOM- Wash 3 個月後千期唔好趸.ECOM- Wash裡邊嘅「高純度既鎂」仲可以拿黎做花肥, 幫助植物有更好嘅光合作用,花同葉都靚仔曬!
好啦!送多個隱藏貼士比你地啦,係未拎ECOM- Wash去堆肥前可以用來浸10次腳仔,咁就霉菌不上腳,香港腳 都可以講 BYE BYE lu~~~
日本革命性發明 ECOM-Wash,改變世界對家庭洗衫新觀念.
ECOM-Wash 為妳嘅至愛送上一份貼心,溫馨嘅安全感.係妳家中不可缺少嘅寶貝.


text:
广西桂冠建筑工程有限公司前广西桂冠体育工程有限公司
浏览次数:236次 发布日期:2015-01-19
广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司


text:
六點幾起身﹐ALL C﹐刷牙﹐著衫﹐執埋少少野﹐就同老婆落下面坐E21去雞場﹐落到去又排第一﹐即係又岩岩走左車喇﹐八點幾鐘就去到雞場﹐今次狀態好﹐無頭雲﹐去到CHECK IN都唔喇使排隊﹐超正﹐兩野就覺惦D行李﹐入閘去.
入到去都係去最平既大鳩樂食野﹐即係D香港情侶最鐘意係到又食又影相﹐之後就好開心禁出去玩既地方.我排隊個陣都有對中年香港情侶係到﹐就係同我同一架巴士去既男人﹐先頭重見到拒猛行猛行﹐原來係YURK左條女先禁緊張﹐都中年啦兩條友﹐重後生咩.
買左雪菜米比自己﹐魚柳早餐比老婆之後﹐我就唔食住去ALL C﹐係再ALL C﹐入到去得兩格﹐都要蛋一陣﹐搞惦出黎食雪菜米﹐打比老豆話我地黎緊﹐之後去買兩條醇萬﹐之後坐一陣就上機.
靚女就無喇﹐艷女就有﹐黑衫黑短褲﹐又唔係短裙﹐得對臂同肶體﹐無咩好體﹐我唔岩食.後面坐對印度老野﹐個女人次次出入都整到人既﹐真係好想打七拒.前面香港老夫婦個女人就洗人唔洗本﹐著數囉到足﹐又係要打呢D人.
我都無呢班友禁好氣﹐SIT BACK RELAX﹐WELCOME ABROAD.體下戲好過﹐體家有喜事2009﹐頭尾都OK﹐係中間講同D大陸妹談情就唔係禁好體﹐有少部分都笑笑地.
之後TERMINATOR SALVATION﹐無咩特別﹐無左州長﹐得BATMAN﹐又黑沉沉﹐又污糟﹐無城市﹐比較代入唔到.
之後機動部隊之同胞﹐先頭人地話森林戰都幾悶下﹐我體完又覺得OK﹐都唔錯﹐體得過.
之後到劉華套游龍戲鳳﹐一路體我一路擰頭﹐都唔知點解要拍套禁垃圾既電影出黎﹐劉偉強係咪顛左.
1 劉華超唔似有錢佬﹐行為舉止談吐﹐似MK古惑仔或者賭俠都OK.個老細安排自己個司機去相體﹐無野呀.
2 民工鐘意劉華個秘書﹐即係HOCC﹐唔知博乜﹐現實係一定唔會既.
3 秘書﹐即係HOCC鐘意個民工﹐都係無咩可能﹐大家生活差別太大﹐同埋個秘書無可能無見過好D既男人﹐點揀都唔會揀到民工囉.
4 林嘉華個相體對像﹐超唔似普通文員仔﹐似有錢婆多D﹐又識教女又識大體﹐普通人唔係唔會教到好既人出黎﹐但係有D野﹐真係上流社會先會去做或者見過﹐普通人唔係話學就學到.
5 劉華真心鐘意豬皮﹐唔係玩玩下個隻﹐我死唔信真實世界如果表明左自己係有錢佬﹐豬皮重係到跳草裙舞﹐個表情係應該LUR飯應.
6 豬皮都唔細﹐重扮可愛都真係幾難頂.
7 成套野就係一個講唔通既故事﹐全無感動﹐只想小爆.
最後體埋VAN DIESEL套FAST AND FURIOUS﹐唔好體﹐難仔片.
體晒都就到﹐中間食過牛柳飯﹐D肉OK﹐D飯好難食﹐食過雞三文治同雪糕﹐都OK﹐最尾食炒麵點心﹐都食得落﹐如果食蛋﹐我應該會毆.
到左NEWARK落機﹐排餐死先入到境﹐好喇多歐州客﹐之後過關重問我ANY MOONCAKES﹐無呀﹐最後行李碌埋機先出黎見到松仔松母﹐我渣番去﹐安排華安涼沖覺訓﹐我周圍試下間新屋﹐駁番好D音響體戲.
老母老豆出過去一陣買野食番黎﹐夜晚三仔喇食飯﹐食三文魚﹐食菜﹐覺訓.
Labels: 香港美國生活


text:
看看在北京 Walmart 找到的一本教日文的書,比起香港人用通勝學英文簡直有過之而無不及!
Monthly Archives: February 2007
再講一次,唔係 Debian Linux,係 Debian GNU/Linux
前幾日去開王府井書店,見到有本書叫《Debian Linux系统配置与管理》.云云 Linux 書海裏有本專門寫 Debian 的實屬少見,所以特別易搵.二話不說,梗係第一時間拎嚟睇吓,睇書我好留意作者,一睇,原來作者係信息产业部软件与集成电路促进中心 (CSIP),喺北京搞過 Linux 的人都知道 CSIP 係信息產業部下面嘅一大 linux player,個 linux lab 人就唔係好多,但喺 server 就多到用唔晒.講眞,睇見作者係 CSIP 我就即刻打咗個突,心唸既然佢哋都寫到 Debian admin 嘅書,咁我都可以寫 kernel hacking.內容就唔多講喇,想學 Debian 的話都會有用嘅,不過唔該搞清楚個 distribution 個名先好寫書,係 Debian GNU/Linux,唔係 Debian Linux 呀,大佬.


text:
香橙西檸雞
瑤柱上湯什菜煲
排骨煲林菜芯
唔記得叫咩名 個湯係胡椒湯 好好飲呀
( 9-NOV-2014 SUN )
尋晚好好瞓呀 瞓到 9 點半就自然醒 里奧大人都醒埋 所以去食早餐喇 依家唔鍾意里奧大人成日一坐低就拎手機出黎篤篤篤 就算幫我整嘢搵嘢都好 我話整都唔係食嘢時整 難得一齊食嘢嘛 同埋我把聲唔係難聽呀 只係把口講唔停之嘛 嘩哈哈 ~
又係不得不讚自己勁 因為無味湯底都照食 但其實真係好想落辣椒油 哈哈
我話想同媽咪 家姐飲茶 咁里奧大人話唔番教會 咁早 d 去飲茶 好開心呀 因為如果番教會 去到酒樓又好晏 但其實真係唔想奉獻完就即走嘅感覺囉 ~
12 點半去到酒樓 諗住媽咪攞位 估唔到我地攞完位 佢先黎到 時間啱啱好 無耐家姐都黎埋 lu ~
我食緊嘅時候 家姐陰陰咀笑同里奧大人講 話我應該好鍾意食 因為平時食咩嘢都會問佢地食唔食先喎 咁又係呀 臘腸卷係我叫架 呢期勁想食臘腸 可能依家食嘢太清 想食 d 濃味嘢
飲到 2 點半就各自歸家喇 差唔多 4 點有 d 攰 想瞓又唔想瞓咁 但里奧大人話佢瞓喎 係都要我瞓 瞓咗半個鐘 精神真係好好多 希望夜晚瞓得着啦 哈 ~
要將 d 冬季衫換膠袋 用咗差唔多 1 個鐘 2 姑奶 5 點幾打黎話請我食飯 話出院之後要搵下我呀 所以今晚都係唔煮喇 去舖頭洗嘢順便食飯 一舉兩得 ~
里奧大人 d 裇衫 加加埋埋起碼有 4x 件 上次我執自己嘅褲仲勁 又係 4x 條 最勁係 98% 係黑色 因為我覺得好着就會買幾條 CC 話 d 人會以為我無洗褲喎 哈
叫埋 3 姑奶一齊食飯 佢原來 book 埋百樂門 仲諗住去翠河食添 ~
食完都 9 點喇 要番舖頭拎嘢 之後打的番屋企喇 ~
沖完涼 睇下電視 話咁快 11 點幾 係時候瞓喇 ~


text:
( 29-oct-2011 sat )
今朝要拎中藥比家姐 家姐咁啱又要覆診 所以一齊食埋早餐喇 我食牛扒好鍾意食牛筋架 家姐話同媽咪食牛扒見到牛筋嘅時候 就會第一時間諗起我呢 ~
番到菇場當然無 mood 做嘢啦 明明諗住上網睇報紙 點知突然有嘢做喎 ~
家姐覆完診就去我屋企坐陣 等埋我放工食 tea 但我要陪里奧大人睇中醫 估唔到佢又陪埋里奧大人一齊過黎 咁仲好 唔駛再約黎約去 ~
經過美心就入去睇下有咩食 好耐無去美心食 tea 見到 d tea 都幾吸引 所以食埋先番屋企 不過 tea 嘅份量係好細 但張相嘅份量係好大囉 呃人嘅 ~
食完同家姐去惠康買嘢 次次同佢去超市都一袋二袋 佢話如果住附近 成日一齊買嘢就慘喇 我話如果住附近嘅話 樣樣買一份 share 就搞掂啦 唔駛樣樣買兩份 同埋佢依家好鍾意買嘢食放喺我屋企 之後上黎一齊食囉 ~
家姐差唔多 4 點幾就走喇 我就幫里奧大人煲中藥 又煲雪梨茶 又熨衫拖地 超充實呀 ~
是日懶餐 - 豉汁排骨雙腸煲仔飯 + ABC 雜菜湯 + 雪梨茶
豉汁排骨雙腸煲仔飯 - 唔知煮咩好 唯有煮我認為完全無難度嘅蒸排骨啦 今次又扮煲仔飯 不過其實係假煲 因為我只用將煲好嘅飯放喺煲仔度 再將蒸好嘅豆樣排骨同雙腸放喺飯面 里奧大人笑住話 A 貨 問我點解唔整真正嘅煲仔飯 我話我只識 A 貨咋 同埋 A 貨製作唔簡單架 又要預備多個煲仔 又要擺 d 餸上去 用唔小時間架 ~
ABC 雜菜湯 - 本來想整粟米湯 不過驚太飽肚 同埋豉汁比較鹹 所以都係想飲 d 酸酸地嘅湯呀 ~
雪梨茶 - 天氣乾燥 超市買鴨梨又平 $8.8 / 5 個咋 所以買黎煲雪梨茶呢 ~


text:
( 15-mar-2012 thu )
里奧大人上大陸就會 7 點起身 我尋晚又唔記得佢駛唔駛上 因為果排有時上有時唔上嘛 咁我仲以為係 7 點半 所以起身 咁里奧大人就問我做咩咁早起身 我話 7 點半架喇 佢話 7 點咋 咁我即刻瞓番 教咗鬧鐘 7 點 45 分先起身 都幾爽 其實平時都可以咁 不過食早餐得 15 分鐘 好似好趕咁 所以都係早 d 起身好 d ~
一出被竇好似好凍 但沖完涼又無咁凍 不過唔理喇 都係着件厚褸穩陣 d 攝一攝好鬼易病架 ~
問早餐食燒賣粉果 如果兩樣都煙煙韌韌就好啦 好在 d 辣椒油好香好辣 唔係我應該唔會喺度食早餐呢 ~
菇場忙咗陣就 hea 住等 lunch time 啦 又係 k + 藍莓乳酪 再睇下仲有幾多盒 k 好在得番 8 盒 應該好快清得哂 ~
尋晚買埋今晚餸 唔駛買餸真係好開心 喺商場行陣先番屋企 不過好怕一個人行街 因為好容易忍唔住手買嘢 ~
是日晚餐 -釀青椒 + 冬蔭功湯河 + 韓國薯仔麵
釀青椒 - 尋晚見 d 菜咁貴 幾大都唔買 買咗 2 份青椒 ( $12) 點都抵過菜 哈哈 今次又係好有心機煎 我自己食就咁點泰式辣雞醬 但里奧大人就鍾意蒜頭豆豉汁囉 所以又要特登整 d 汁比佢 唔係一陣又話乾又咁又咁承機唔食 ~
冬蔭功湯河 - 終於清哂喇 感動到有 d 想喊 ~
韓國薯仔麵 - 之前喺阿信屋買架 1 pack 4 包做緊特價 好似 $26.x 買咗 2 pack 口感都幾煙韌 不過無薯仔味嘅 湯底都 ok 如果係辛辣麵湯底就更加吸引啦 ~
里奧大人明明 7 點半打比我話走得 點知我 8 點打比佢 佢話又比人捉住 所以啱啱走 次次煮麵我都會打比佢 問佢喺邊 我先預時間煮麵 所以煮麵真係煩過煮飯好多呢 ~


text:
2015年2月1日 星期日
白切雞 + 蠔油燜節瓜 + 芫茜皮蛋魚片湯 ( 1-FEB-2015 禁 )
我用較剪剪 咁方便好多 最驚拎刀 廚房樣樣嘢都可以用完隔一陣先洗 但如果把刀呢 我就用完即洗 即放回原位 因為好驚跌落隻腳度呀
媽咪整埋一樽薑蔥蓉比我 勁細心呀
( 1-FEB-2015 SUN )
今朝番主日學 所以 8 點半要起身食早餐 lu ~
終於食到芝士嘅鹹香味喇 我喺菇場附近嘅茶餐廳 d 芝士無味架
食完早餐就番屋企抖陣 之後就番教會 崇拜完畢都差唔多 1 點 咁我去街市買餸喇 呢個時候去街市係最好 無咩人 因為好多檔口都小休 ~
買下買下又好鬼重 所以番屋企喇 ~
2 點幾去食 tea 飲咗奶茶好精神 所以抖陣就滾湯 早 d 飲好 d 嘛 唔想半夜三更去廁所 ~
好啦 諗住整銀針粉 整咗 2 次衰咗 再冷靜一陣又再整 又連衰 2 次 成包澄麵比我整哂呀 好在 $7/包咋 不過唔會再整啦 太大打擊喇 ~
5 點幾飲埋湯就蒸雞喇 今晚去徑步 所以 7 點 15 分開飯喇 ~
我依家係糙米溝白米 今晚試下唔落咁多水 點知有 d 硬 我無問題呀 但里奧大人話好硬 驚食到胃痛 所以我話煮個米粉佢食啦 佢係咁話唔好意思 哈 ~
是日晚餐 - 白切雞 + 蠔油燜節瓜 + 芫茜皮蛋魚片湯
白切雞 - 媽咪尋晚蒸好比我 所以我翻蒸就得 勁方便 ~
蠔油燜節瓜 - 呢個餸又係好易煮 同埋 lunch box 叮瓜好過叮菜 次次 d 菜都叮到好黃 好難食 ~
芫茜皮蛋魚片湯 - 要清清熱氣 咁滾呢個湯最好啦 我又鍾意食皮蛋 ~
搞掂哂就抖陣 同里奧大人 8 點一齊半出去徑步 徑咗半個鐘就番屋企喇 因為我想食生果 ~
沖埋涼就食生果 睇陣電視 11 點瞓 lu ~
訂閱: 張貼留言 (Atom)


text:
因為遲啲會借個多士模俾 Winnie 玩,所以趁佢仲係我身邊時用多幾次.
其實都唔再諗住整方包㗎喇,因為次次都整唔到,試過已經發酵到有微微酸味及酒味,證明已經發酵過度,但係都一樣唔掂,所以已經完全放棄佢!點知,今日準備整普通山形麵包多士時
……
你睇,居然整到方包喎!
因為我平時整嚫多士麵包都多數發得唔太好,發成個幾兩個鐘都只係得多士模八成滿,所以我今日都將個模蓋冚到實,由佢自生自滅,到個零鐘後走去打開個蓋𥄫一𥄫個麵糰發成點,發現個麵糰黐實咗個蓋,打開睇清楚,原來都已經差唔多九成滿,心諗:好,反正都發到咁犀利,就再發多 15 分鐘,睇吓今次又頂唔頂到角先!之後再無睇佢喇,就咁就掟入爐焗,到焗好出爐後打開一睇,居然有驚喜喎,呵呵!所以真係無講錯,凡事都唔使強求,一切隨緣反而仲會遇到驚喜哦!
不過其實都唔係真係咁完美㗎,睇吓呢兩幅相就知道並唔係完全頂角.
今次又係整番我最鍾意嘅碎蛋多士,除咗碎蛋之外,
仲有粟米粒同牛油果㖭,加埋日式沙律醬同
wasabi 一齊撈勻,好味到呢 ………
睇番之前嘅製作,原來整咁多次多士,凡係跟《百變麵包
DIY》整嘅都比較靚,比較成功,好似芝麻麻糬多士同乾果多士咁,兩個都發得幾好.一直都以為係自己嘅焗爐或酵母有問題,但原來關鍵係個食譜本身!而且,我亦從中得出一個結論,原來用直接法嚟整多士麵包係最好,除咗正話講嗰兩個多士麵包外,上個禮拜整嗰個香蕉多士麵包同樣都係用直接法整,所以成品都係相對比較靚,唔怪得知絕大部份嘅麵包食譜都係教用直接法整多士啦!不過可惜用直接法整出嚟嘅麵包保質期超短,第二日食已經又乾又嚡,針真係無兩頭利㗎!


text:
祥仔:寧願個仔冇錢
視帝黎耀祥當兒子心肝寶貝,當然想培育他成材,眼見不少家長向子女密集式施教,卻忽略親子關係,祥仔有獨特見解:「為咗學嘢搞到關係差,到頭來個仔發達但係憎我嘅,我寧願唔要!」
我個仔鍾意影相,不過我冇幫佢諗定o架!小朋友係獨立個體,父母都未必明白嘅!我哋只能漁翁撒網式幫佢建立學習項目,可能大咗佢又唔鍾意影相呢?唔同階段會做唔同嘅嘢,父母唯一可做嘅,就係提供足夠嘅支援,就算個仔將來變大食懶都冇辦法!
嘆價值觀扭曲
以前我老婆都逼過個仔彈琴,認為對個小朋友好,其實只係滿足家長嘅情意結!我哋做藝人就明白呢種感受,會代入去諗人哋嘅嘢,好似我個仔,細路有自己嘅世界,有啲家長嘅理論係小朋友要逼,但逼過後破壞大家嘅關係就得不償失!親子間嘅親密係最寶貴,最要珍惜!如果生活上發生衝突,到頭嚟個仔發達但憎我,我就唔要啦!我寧願佢冇錢,但求個仔搵到食,佢可以個個星期陪我飲茶!
時下家長都係望子成龍,逼到啲細路抖唔到氣,尤其香港嘅價值觀扭曲,物質上追求,成就追求,幾乎忘記咗人與人嘅關係!我成日警惕自己,我都會鬧個仔叫佢勤力啲,為個仔嘅成績勞氣,好彩我同老婆都互相開解,因為大家都想建立家嘅感覺,一家人嘅感情好緊要!
夫妻互相開解
其實我好早已經醒覺,好似個仔細細個就黐住我,我又唔介意個仔跟住我出席活動喎……唔係話Show Off,從來都冇咁諗,只係重視家庭!我成日諗到我老咗,有好多錢,自己叻咁又點?最重要都係返到屋企對住老婆同個仔就滿足!所以,我唔會將個仔推出門口,呢個係我小小嘅親子心得,有啲細路反叛,都係啲家長從小將啲細路推咗出去而造成!(明日待續)
口述:黎耀祥
筆錄:影視組
祥仔最珍惜與寶貝仔的關係,身外物無法相比.
祥仔當年初為人父,轉眼手抱的BB已變少年.
祥仔與老婆互相扶持,建立溫暖的家.
黎耀祥不時帶兒子見世面,與周麗淇談笑甚歡.


text:
中環在線:怕收重禮 唔搞派對
羅寶文生日逼全家食齋
■羅寶文話希望愛犬命名嘅卡通,可以播第三季喎. 設計圖片
噚日9月1日除咗係莘莘學子嘅開學日,原來仲係富豪酒店(078)太子女羅寶文(Poman)嘅生日,佢噚日就同華華講,今年嘅生日願望係身邊嘅人身體健康,開開心心,唔會特別搞派對慶
祝,每年都只係同屋企人一齊靜靜哋食餐飯.篤信佛教嘅Poman係素食者,所以佢話會趁自己生日「逼」其他家人齊齊喺自己酒店食餐齋菜喎.
講到心水生日禮物,Poman就話,自己一向大頭蝦,成日會整唔見啲小飾物,所以都好怕收到名貴嘅嘢,加上身邊嘅人都知道自己唔注重物質,所以已經唔會買禮物.
屬處女座 追求完美
Poman作為處女座一分子,都同意自己有時候好執著,追求完美,尤其關係到公司品牌,策略嘅時候,就特別堅持自己,「但未至於對生命入面,每一樣嘢都追求完美,我覺得有啲嘢需要執著,我會去執著」.
愛心爆棚嘅Poman又話,佢今年開始參與「美麗中國」,去教育資源匱乏地區義教,佢亦計劃喺9月,10月去雲南,貴州,親力親為為教育做善事.
「好多嘢都耕耘咗一段時間,希望有成果」,Poman以愛犬命名嘅教育品牌「寶狄與好友」,旗下嘅卡通動漫不經不覺已經喺內地播咗兩季,Poman話「黃金時段喺央視,湖南衞視都收視第一」,嚟緊聖誕,農曆新年就會播第三季喎.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
雖然呢條球例係比賽球員必讀,但一般波友識埋都冇壞嘅.
球例六(1)「熟讀球例」
附例第一條講到每個球員有責任知道球例同埋進行比賽嘅方式,費事罰嘅時候有得賴話唔知有條咁嘅例或者話唔識計而計錯分.
球例六(2)「讓桿差點」
喺有讓桿嘅比賽中,球員要將自己嘅差點清楚表明.若然係Match Play,球員就要喺開波前同對手互相確定大家嘅差點,以決定邊個洞要讓或受讓幾多棍,而球員若果「死人燈籠」報大數,隊高自己差點而左右讓桿嘅數目,咁就對唔住嘞,可以執包袱走人,即係Disqualified咗.
Stroke Play嘅情況差不多,祇不過係球員要確保交番張計分卡前將自己嘅差點填上,冇填同報大咗個後果都係一樣:Disqualification,真係要認真小心.
球例六(3)「準時埋堆」
附例第三條規定球員要喺大會指定嘅時間開始比賽,而除非有大會准許,否則球員唔可以喺比賽中途轉過另一個Flight,而違反咗呢條附例嘅後果自然又係「打柴」(Disqualification)啦.
呢度有個附註對啲失魂魚或者有啲用,就係若果球員雖然錯過咗法定開波時間,但係遲唔多過五分鐘就到達咗開波地點,咁有冇得救呢?當然大會可以按球例三十三(7)所賦予嘅權力算數唔罰,但若然大會又唔認為有理據可以算數唔罰嘅話,咁就中間落墨,都俾你打,不過Match Play就第一個洞當輸,Stroke Play就罰兩棍,算夠義氣啦.
球例六(4)「球僮權責」
附例第四條規定球員喺任何情況下祇可以有一個球僮,唔係就又要拜拜,即係Disqualification.咁你可能會問,去東南亞打波,好多時見一個球員有兩個人跟住,一個褙棍,一個擔遮,咁點計先.根據Decision 6-4/5,咁係可以嘅,擔遮嘅並唔算係球僮而係Outside Agency.
仲有就係球僮喺場上犯咗乜野球例都係入晒個球員數,所以想做球僮,波打得唔好都唔緊要,起碼就要刨熟球例,免得累老細.
球例六(5)「球的疑惑」
球員有責任使用合符規定嘅波,並且應該喺個波上面做記號以資識別.但係好奇怪,呢條附例並冇罰則,即係話你個波冇做記號都唔使罰個喎.
球例六(6)「埋單計數」
呢條附例講Stroke Play比賽要點樣收科,試想辛辛苦苦打完場波,若果唔識埋單計數衰收尾就真係好唔抵.不過唔抵還唔抵,真係有PGA試過咁樣High咗野架,所以跟住呢四點都唔好掉以輕心呀:
(a)首先,大會委任嘅Marker喺球員打完每個洞後都要同球員核對桿數然後記低,並且喺打完場波之後喺計分卡上面簽名然後交俾個球員.
(b)跟住球員就應該核對清楚每個洞嘅成績(有乜爭議就要喺呢個時候同大會搞清楚),確定Marker簽咗名之後再喺上面加簽然後將計分卡儘快交回大會.呢個過程有乜冬瓜豆腐(例如唔記得簽名就交番張卡咁啦)就好大鑊,分分鐘「打柴」.
(c)球員將計分卡交番大會後就唔可以再有任何更改,呢點應該唔難理解啦.
(d)球員有責任確保計分卡上面每個洞嘅成績正確無誤,若然有任何一個洞所紀錄嘅桿數比實際打出桿數低(例如打咗五棍填咗四棍),咁就對唔住嘞,又要「打柴」.不過,若然個洞所紀錄嘅桿數比實際打出桿數高(例如打咗四棍填咗五棍),咁就冇咁大單,蝕少少用紀錄嘅桿數計囉.
呢度有一點幾有趣,就係加總數同減差點呢啲加減數係大會嘅責任,所以即使球員手多多加埋俾佢但係加錯咗數都唔使罰嘅.
球例六(7)「慢條斯理」
對於慢打呢個咁具爭議性嘅問題,喺呢度都係講得幾求祈下,剩係話球員唔可以唔適當咁延遲打球或者唔適當咁延遲去下一個洞開波,初犯就罰兩棍(Stroke Play)或者輸洞(Match Play),再犯就「打柴」,但點至算唔適當延遲(Undue Delay Play),就留番俾大會訂定具體指引,例如大會可以定明一場波,一個洞,甚至打一棍最多可以用幾多時間.若然大會有訂定咁嘅指引而比賽又係打Stroke Play,咁罰則就可以更改成初犯罰一棍,二犯罰兩棍,三犯至要「打柴」.
球例六(8)「暫停繼續」
呢條附例水蛇春咁長,講比賽暫停同再繼續嘅程序,比較少用,長話短說,有乜遺漏,自己執生.
(a)呢度話除咗四種情況下,球員唔可以暫停比賽,除非:一就係大會叫暫停,二就係有閃電嘅危險,三就係有球例上嘅爭拗要等大會定奪,四就係有其他好好嘅原因(例如中暑咁啦),但惡劣天氣就寫明唔係好嘅原因嘞.冇好嘅原因而暫停比賽嘅後果又係要講拜拜.不過,喺Match Play中雙方同意暫停而又冇唔適當咁延遲賽事就唔使罰.
(b)當大會暫停比賽,個洞仲未開波打嘅就唔可以打,而打緊嘅就可以選擇打埋打緊果個洞至停.而大會喺有危險嘅情況下可以要求所有球員無論個洞打完未都即時暫停比賽,唔聽話,叫咗暫停仲繼續打嘅又係要「打柴」.
(c)比賽因為(a)段嘅原因暫停嘅話,除非係大會叫暫停,球員至可以Mark波之後將打緊個波執起.唔係嘅話,就千祈唔好亂咁執起個波.因為冇大會批准而執起個波,除非有好好嘅理由,否則要罰一棍架.
(d)到比賽再繼續番嘅時候,球員之前喺邊度暫停,就喺邊度繼續打落去,若然個波或者個Marker俾風或者水整走咗,就喺最接近原先嘅位置擺番個波或者Marker,然後繼續比賽.
無名


text:
小檬之前兩日已經不停講有啲小朋友爸爸媽媽喺堂上觀課,
佢叫我哋星期五兩個一齊嚟,我諗佢都應該好期待
個個小朋友都好開心,除咗小朋友有做之外,所有老師都會一齊做,
做老師都要好好記熟舞步,真唔簡單!
唔知點解,每次睇佢地做體操同唱校歌,都好感動,
首先係中文堂,已經聽咗半年普通話嘅小檬同其他小朋友一樣,
上中文堂已經全部識聽,完全明白老師嘅指令.
老師問問題,好多小朋友都好積極舉手回答,
除咗少數一兩位小朋友,包括小檬!!
記得第一日返K1見到小檬好積極回答,以為一路都係咁,
但點解今日會咁?再望吓佢,居然呆!!
唔通眼瞓?啱啱返學咋喎?!?!
雖然佢冇舉手,不過都有留心老師嘅說話,唔會淨係掛住望我哋,
而我哋亦冇刻意望住佢,靜靜咁觀課.
亦有舉手回答問題.
回答已經是一句句子
"春天到,我看見青蛙!"
發音正確,怪不之他可以在聖誕表演上當上小司儀.
跟住的英文堂Letterland,一年N班半年K1,
小朋友上英文堂已經識聽識講
完全沒有難度,從小朋友嘅興奮情度睇得出,
佢地真係好鍾意letterland.
真係好開心佢地可以咁愉快咁學習!
唔怪之小檬每日都會同我報告上letterland嘅情況,
上鍾意嘅英文堂,又已經醒返,
小檬好積極咁舉手答問題,
絕對唔會因為有我哋啲家長而怕醜
(呢間學校訓練小朋友自己係有一手)
跟住嘅遊戲,小朋友分開兩組比賽,家長同小朋友玩同睇都好開心!
小檬手持字咭,一讀數字到相應嘅詞語時,小檬反應超快咁走出去貼好!
觀課之後,校長家長們分享返感受,
有問題可以提出討論.


text:
而荒間好多人都同意左今個月都會出現所謂嘅一月效應;而另一方面,亦都有持相反意見嘅人話奧巴馬上台後(即20/1),個市會因為最好嘅消息出現放貨效 應.各有各嘅道理,我無話buy邊一邊,我只相信事實!呢d所謂嘅推測/預期/預測(*註)對於我嚟講係noise嘅一種,之但係我又唔會話完全唔理會 佢,我會將呢d小道消息作為自己戰略嘅考慮因素,唔會到時出現左又拿手唔成世.(雖則好矛盾,但係自己性格係咁,總喜歡將事情復雜化,又話者咁講,諗多 左!)
而我自己就咁睇(唔同意可以差輪廚我,不過唔好攻擊性):
1. 嚟緊第一季會係易升難跌,原因都係不外乎奧巴馬比世人嘅希望.上台後,唔多唔少會比d時間佢,睇下佢個法寶袋入面有d咩咁架世堂,可唔可以救美國出生天, 所以二月同三月上旬都係得一個字 --- 等!另一方面,我地中國都會出盡力咁救經濟,唔理佢係fing錢又好,減息又好,總之會係出奇不意咁出招,d驚喜仲勁過kinder 出奇蛋,唔止三個願望咁簡單!
2. 至於第二季,會係業績高峰期.都係無乜祈望,係呢一片睇淡聲中,唔少二,三線實力股會因為業績見得下人會有不錯嘅收獲,而金融股因為大家睇得太淡,個價位 唔會有太大走動,反而最要留意嘅係5仔嘅上年同今年派息政策,個人認為有三成機會會係業績公報後宣佈供股.所以我係睇淡少少,會係震盪中咁一級一級向下, 務求做到溫水煮蛙嘅效果.
個人功力都係睇到咁上下,下半年點睇要睇左經濟去到邊點同各大公司嘅2008業績同管理層展望先咁上定論!
投資係個人事,比人差輪廚係比個機會大家去討論唔同嘅觀點,對個人嚟講係學習上嘅機會,只要內容係針對事多過針對人,我諗唔到有咩理由要作出私blog/ 點名單呢d小家子嘅事lor.只要你所做嘅決定係經過自己細心諗過,詳細研究,事實日後會証明你係啱定錯,唔係話人地一,兩句就可以定奪.


text:
2008年2月5日 星期二
聖誕台の四食
2007年12月27日
當日去完睇日出
凍冰冰, 頭暈暈
一返到飯店房, 老闆娘就送上親手整嘅早晨全餐
有杯熱練奶茶, 有份練奶多士
好過冇, 不過好warm~
8點幾就返到飯店, 懶惰嘅我地梗係要瞓多陣啦
瞓到12點幾, 我地就出番去食小小野
今次我又'lai'野, 叫咗個杰撻撻嘅肉焿麵; 龍少就超穩陣叫魯肉飯
之後去到奮起湖, 我地當然去搵出名便當食啦
雖然個外表就....
但係D味道好好, NT$100有雞肶有豬扒有菜有醃菜有珍珠米
龍少都話好好味~
之後準備上車走之際
龍少忍唔住要買多個外賣
留番搭高鐵時食, 真係....
當日個司機大叔好好人
本來車程只送我地到台鐵站
但係佢話如果我地俾多一人NT$100就車埋我地去高鐵站
雖然佢都係收錢
但係如果我地自己打的都要成NT$3XX呀
而且又可以慳番D時間趕5點班火車
所以我地一落車就即刻衝去買火車票
再以9秒9速度衝上3層樓咁高嘅月台
真係跑到我... 氣都咳
講真, 咁大個女都未試過跑到成隻腳好似唔係自己咁
郁都郁唔到.....
如果唔係想快D返去台北, 寧願等多半個鐘囉!
返到台北, 第一時間返返去飯店check-in
嘩, 今次仲upgrade咗我地上superior
間房好大呀, 大到有小小驚...
休息一陣, 我地就去食好好味嘅牛肉麵 ~ 永康牛肉麵
果度真係難搵得緊要
我地搵咗好耐好耐先搵到
仲好彩行先一步咋, 如果唔係去到啱啱關門就好笑囉!
先叫一個粉蒸大腸, 唔酥唔臭仲好好味
我俾龍少點我要咗個一般嘅炸醬麵
而佢自己就叫咗個超好味紅燒筋腩麵
個湯底牛到呢.....
食完再去食冰凍甜品
依度其實唔太特別, 不過就貪新鮮咩都試吓囉
其實仲有好多款, 不過最想食嘅超級芒果牛奶冰賣哂....
食飽飽沿途行去中正捷運站
途經3年幾前黎影婚紗相嘅"絕色婚紗館"
諗住過去望望啫, 點知竟然俾人認得出
捉咗我地入去傾計之餘
仲送咗份禮物俾我地呀
話多謝我地介紹咗咁多生意俾佢地喎
講真, 如果佢地唔係影得好
我點講都冇用啦~~~
永康牛肉麵:
台北市金山南路二段31巷17號 (11am-9pm)
冰館:
台北市永康街15號
訂閱: 張貼留言 (Atom)


text:
但其實真正嘅 1號礦井 並唔係位於呢到,個招牌只係為咗紀念性質而搬咗黎呢一個位置.咁真正位置係邊到呢?答案可以響採礦公司辦公室搵到!原來就係上山搵 灰熊爸爸 嗰到!
至於另一個都係可以響等待區入面搵到嘅礦井,就係 2號礦井;呢個位下面更加會有礦車經過!
好啦,難度升級!你知唔知道 7號礦井 響邊到呢?原來一開車之後入去嗰個就 7號礦井 啦!響出面可以見到印有 7號礦井 嘅字樣,響戶外等待區同埋 幸運黃金石小食享 都可以清楚見到.
講完 7號礦井,就到 9號礦井 啦!9號礦井 位於 灰熊山谷 近 探險世界 嘅入口,都唔難搵嘅.只要行行下嘅時候望出去,又或者坐礦車嘅時候留意一下,就可以搵到架啦!
難度繼續升級!今次到 44號礦井!係44,唔係4喎!雖然兩個號碼都係不幸,但係差好遠架喎!灰熊山極速礦車 邊個位會發生不幸嘅事呢?哈哈,就係斷纜嘅位置!相信佢亦係最高嘅一個礦井!
終極挑戰,14號礦井!如果你連呢個礦井都知道響邊,咁你就可以成為一位真正嘅 灰熊山礦工 啦!呢個位真係比較難先察覺到,因為平時都冇咩人行過;不過坐緊礦車嘅時候都有可能會見到.位置就係響 灰熊山谷 嘅邊緣,只要響 探險世界 入黎嘅時候,行斜路嗰邊,望出去就會睇到架啦!
除咗以上咁多個礦井之外,響玩緊 灰熊山極速礦車 嘅時候仲可以見到更多礦井架!分別有 8號礦井 ( 假如 灰熊爸爸 冇搞搞震的話,我地原先就可以入去呢個幸運金礦架啦 ),4號礦井 ( 灰熊爸爸 令到我地轉入去嘅礦井 ),以及 13號礦井 ( 最後落車前灰熊母子出現嗰到 ).下次去坐 灰熊山極速礦車 嘅時候,不妨留意一下,睇下搵唔搵得齊咁多個礦井啦!
同場加映,送上一幅相片:係響 灰熊山谷 內嘅 噴泉山谷 影嘅,礦車經過導致水花四濺嘅情境!:)


text:
行程 : Jalan Petaling Ikan Bakar ( 燒魚 ) --> Bestari @ Soho KL --> KLIA
今日要番香港喇 好唔捨得添 ~
今朝又係 10 點左右起身 出去兌換錢就番酒店 Lobby 等阿表喇 ~
阿表帶我地去食燒魚 馬拉人檔口 其實真係好感恩 因為呢度係大排檔 12 點到大排檔喎 可想而知會幾咁熱 不過今朝個天好暗 所以就完全唔覺熱呢 感恩感恩 個老闆娘仲好好人 叫我地坐另一張無咁熱嘅枱 又加多張椅比我地擺袋添呀 勁好人 因為當時已經好多人嘛 ~
( 刨冰中 我覺得個肥妹仔好為食咁呀 望到實一實 唔知以為個冰係佢添呀 哈 )
( 自助形式 - 我影嘅時候先知阿表原來排緊隊拎嘢食 丫 又唔叫我陪 )
( 排隊拎嘢 當中有唔小 office 嘅人 着哂長袖裇衫西褲黎食 又係睇見都熱 )
燒蝦 & 燒 Sotong
( 左 ) 燒浦魚 / ( 右 ) 燒 Kembong 魚 - 印象中 Kembong 比較多骨
Sambal Belacan 炒豆角 + 白飯 - 我鍾意食呀 但阿表知我唔鍾意食淺色嘅豆角 所以唔敢拎咁多 所以我話鍾意食 佢好愕然呢 呵呵
椰菜炒 + 白飯 - 阿表架 佢之前去泰國好多時都食呢 D 椰菜炒 所以我親眼見到覺得似曾相識 其實我好想試 不過食下食下又唔記得試
( 左 ) 凍奶茶 / ( 右 ) 椰水 - 阿表話黎呢 e 馬拉檔係飲椰水 奶茶係 Mamak 先好飲 但我飲完凍奶茶 真係飲唔落杯椰水 所以無試 ( 小寶你要負全責呀 -_- 雖然奶茶無咩味 不過試咗無妨 但下次一定唔飲 因為無咩味 其實應該係我飲慣香港好濃嘅凍奶茶呢 ^^ )
食完就去 Soho KL 嘅 Bestari 食 Roti Tissue 作 farewell lunch 喇 之後再番阿表屋企拎榴槤就去 KLIA 喇 ~
馬版益力多 - 阿表話記得我尋晚無試到呀 所以特登帶比我試 真係連想喺車度抖下把口都唔得添 @.@ 好在呢枝嘢食酸酸地咋 可以幫助消化 相對香港嘅益力多就真係好甜喇
Roti Tissue - 又甜又鹹又脆 真係好正
溶咗好多喇 但根本食唔切 因為好凍呀
umm 話咁快就結束 5D4N 幸運感恩遊 一樣好唔捨得佢地啦 雖然阿表沿途都好多嘢講 分散下我注意力 等我唔駛咁多嘢諗 嘩哈 不過我無咩心機傾 見到指示去 KLIA 嘅牌真係好唔捨得佢地囉 落車放完行李 影相之後攬下就要走喇真係 諗住喺車喊完唔會喊 不過當真係要講再見時 真係好難唔喊囉 好唔捨得呀 小奧仍都係話好心酸 不過我無喊得上次咁嚴重 因為我知好快又會見面呀 ~
今次早過上次一個鐘頭番香港 其實唔開心囉 小咗一個鐘頭見面呀 不過網上 Check-in 又可以只雖開機前 45 分鐘到機場 咁即係見面時間同上次一樣 所以真係好開心呀 ~
入到機場即 Check-in 估唔到超重 3 kg 但明明買嘅嘢無上次咁多架喎 ~
我地 17:40 pm 起飛 但 17:05 pm 己經要到閘口 因為我地坐機尾 所以我地要上機先 ~
( 再見喇 吉隆坡 好快再見 33 )
一上機覺得好焗 開機之後先無咁焗咋 我好似未開機已經瞓咗添呀 瞓咗成個鐘先起身 之後喉嚨好痛 所以我好無儀態咁丫大個口瞓呀 之後起身食飛機餐 因為想食魚呀 ~
之前同坐喺前面個小朋友玩 2 歲未到 又肥嘟嘟好得意 就咁比隻手指同佢玩咋 佢已經笑到格格聲 又成日裝我 撩我玩 又撩隔離個叔叔玩 之後我瞓咗 個叔叔同里奧大人話個小朋友望咗我好耐呀 好鬼搞笑 ~
9 點半準時降落 今次又係 2 喼 3 箱番香港 所以又要打的喇 ~
呢 5D4N 真係好鬼開心同好鬼巨飽 嚴重嘅飽 聞食色變 呢次 trip 又係阿表小寶安排行程 又管接管送 我覺得自己只係負責上車落車食嘢講好飽 上車落車食嘢講好飽 不斷重覆咁做呢個動作 ~
今次最開心係可以有好多時間傾計 唔係食完就即去另一個地方 同埋今次大家都無乜影相 我實在太享受當下相聚嘅時刻喇 今次個個都玩得好放 無話驚依樣驚果樣 特別係小寶 所以 d 時間過得好快好快 阿表話行程已減去一半 有 d 再減咗 但都覺得時間完全完全唔夠囉 ~
多謝妳地呀 阿表同小寶 33 好快又再見架喇 ~
超幸運感恩豪食貓山王榴槤忙玩飽飽飽探親遊圓滿結束 再次多謝阿表 & 小寶熱情捨命款待 Terima Kasih ^^


text:
係試各類婚禮有關既衫,最令我期待既係裙掛, 因為婚紗及晚禮服係可以係影婚紗相既時候再著, 但係裙掛就真係只可著一次,就算試都唔可以成套試上身.加上著裙掛由媽咪幫新娘穿著,代表媽咪對女身的祝福, 好有意思!
之前曾經一直好想租 Cocoon既潮掛,但係當知道價錢之後,就有啲猶豫,因為一啲都唔平,加上朋友既建議係潮掛你呢一個Moment睇好靚,但係會唔會過多幾年, 如果唔再興到時咪望番啲相好老土.所以到最後都係決定著番比較傳統既裙掛, 於是係Wendy到睇係有無岩心水既裙掛.
我同Wendy提我出既要求,唔想裙掛有太多金或銀色,即係啲五褔龍鳳唔係太岩我.所以就不如試吓日本珠仔掛, 著出嚟OK, 但好似唔係"叮"一聲. 於是Wendy就俾條傳統得嚟又有啲新潮既掛, 一著上身試出嚟, 男朋友及姊妹就話好靚係呢條啦!!!! 我都覺得好靚, 著出嚟唔"娘"及顯得唔老, 我最中意係個型, 因好多時裙掛上身都係開胸既, 而呢一件就係小鳳仙型, 幾特別.
Wendy再比埋個下身條裙比我拼上去時, "e"有噹噹聲既?! 原來裙腳有一掛細小噹噹, 所以到時行路時就會有細小既噹噹聲, 哈哈哈, 正呀, 就決定租呢一條新款裙掛!!相中我影相個件size係大咗一個碼,到時我租個件會新細一個碼番貼身啲.


text:
某次識左一個新朋友,
同佢都算投緣 興趣阿背景阿都相似,
大學入面仲要係同班同學添,
心諗以後上堂都多個人多個照應,
發生咩事走堂交功課都有人幫下手啦.
咁岩順路,
就同埋佢阿就搭車翻屋企,
言談當然就甚歡.
但突然依位同學伸隻手入去個褲袋,
依到摷下個到摷下.
我阿真係好好奇佢搵緊咩,
無非想「打哈痴」拎張紙巾?
正當我思想之際,
兄台手一停一頓,
瞬間又如閃電般抽出.
我驟眼一看,
眼見一條一尺如繩細長之物 ,
繩之一端又開一叉,
三末皆有黝黑玩意附於其尾.
兄台將其把玩手上,
頓之將其一尾插落佢部手機到,
手法利落敏捷.
我仔細一睇.
原來係條耳機.
佢阿順手就拎埋條耳機,
一野就塞住左兩個耳窿.
依個時候我嚇到唔知講咩好,
個下既寧靜引起左戴住耳機既佢注意,
佢一個溫暖既微笑
然後開口同我講
「你繼續得架啦,我聽到wo.」
邊 有 人 同 人 講 緊 野 會 戴 住 耳 機.
依一刻我真係嬲到核爆,
喂師兄阿,我同你講緊野bo,
你搵舊野塞住個耳窿係咩意思先?
你有咩咁重要既野要宜加聽阿?
唔係話我有咩有關全球暖化既世紀偉論要發表阿,
你聽歌睇片上YouTube你自己翻屋企毒埋一邊無所謂,
有咩咁重要要宜加我同你講緊野聽先?
我企穩一吸氣丹田一用力問:
「你覺唔覺得戴住耳機同人講野真係好撚無禮貌?」
講笑啦我邊有咁夠疆,
我忍屎咁忍左佢一程車,
從此我地既生活就好似關節痛既廣告一樣,
你有你既生活我有我既忙碌,
再無交雜.
好可以聽翻首陳奕迅既落花流水.
「流水像清得沒帶半顆沙…」


text:
Well~我一向都話我係走成熟路線架啦:)
原來就係爭咁D點綴XDD
拿拿拿,襯返套靚道首飾.
身上呢套係MADIA如意系列既鑽飾,係咪即刻Lady哂先?
Yu Yi鑽飾系列
設計概念原自中國既如意鎖.
喻意將祝福蘊藏係如意鎖到,讓它盛載幸福圓滿:)
中西合壁,傳統同時尚既結合呀!
外型線條典雅,一D都唔覺老土,幾時都襯得到.
是但一件淨色衫都立即加分.
18K / 750白色黃金鑽石耳環
成個系列我就最鐘意呢對耳環,直線條感有助修飾我既包包面,加埋下垂感既設計,晃動起黎好有動感呢.
再黎玩找不同:)
18K / 750白色黃金鑽石吊墜
無錯啦,就係我條頸鏈啦!
如意系列有兩款唔同既頸鏈,左邊既係同耳環設計同出一轍,比較年輕感既款式.
右面高貴感就比較重,隆重場合就岩戴啦,配埋件晚裝一定夠哂吸晴呀:)
18K / 750白色黃金鑽石手鏈
手鏈我會形容係藕斷絲連,一個一個大如意兩個小如意,就好似媽媽帶住佢既小朋友咁,好有愛嘅感覺呀!
仲有一條全鑽石串成既手鏈,簡簡單單又夠貴重,咁貴重,所以個扣都特別保險架!
唔係一個唔小心跌左真係心痛死呀>.<
係咪好葡萄我點解有得試戴咁靚既鑽飾呢?
其實Yandy今次係獲邀參加MaBelle廿二周年細味,情懷 周年巡禮.
唔單止有得試首飾,仲有天然鑽石優質旅程,我都學左唔少有關鑽石既知識啊.
好似呢個鑽石排查區,就可以簡單鑒證15分以上既鑽石真偽.
佢地既鑽飾訂造服務,設計師會利用電腦程式繪製立體模型,然後用最新既3D打印機直接打印立體模型.
客人即刻睇到設計,仲可以即刻試埋上手睇下個感覺啱唔啱添架.
呢個驗金區仲可以即刻睇到金既含量添,一放上去就知道金既含量啦.
學完野,仲有得玩遊戲.
夾公仔有機會夾到鑽飾架,仲有得轉下輪盤,抽下優惠券,人人有份,永不落空喎!
當日以懷舊做主題,好似咖喱魚蛋,碗仔翅,燒賣,仲有龍鬚糖等唔同傳統小食,真係好懷念呀!
一路食,一路望住旁邊低至半價時尚鑽飾,品牌鑽飾都低至83折呀!


text:
中國人一般好似都會對d5年, 10年, 15年……. 咁0既周年日子會特別重視, 就算公司嗰d 長期服務獎都係5 年,10年….咁去分頒發. 於是就係咁 我哋响到玩 gimmick 過咗馬交慶祝下law
本身係plan 去海泉灣0既, but fully book, hope can go there later lar)
(actually
對上一次去馬交只不過係舊年8月來睇巴塞之嘛, 事隔一年,今次再來, 發覺呢到比上次多咗好多好多地盆,而且仲响到填緊海, 擴大版圖,d 酒店多到呢…….間間d 霓虹光管係到閃吓閃吓, 即係話呢到有賭場啦; 如果冇, d 酒店都要整間摩卡响處, 真係十步一樓五步一閣都可以賭……
嘩嘩嘩, 嗰間9月6號開0既Wynn (永利), 個feel 真係好Las Vegas
仲有我呢個浮誇人至愛朝聖地 LX, Chaxxl 同Dxxr tim不過相信要住嗰度一晚都幾貴 law …… 法老王响Sat都要$2xxx 一晚ar 由於我哋諗住瞓一晚又唔玩佢d facilities, 所以我哋今次book 咗間非常廉價0既東望洋酒店, 一間房响Sat只需6百大洋一晚 (其他好多都要過千) ! 起初諗住會好似大陸嗰d 3星酒店咁啦e…… ok bor, 由於d 房全部翻新過, 所以not bad ! 仲有LCD Tv tim而我最concern 0既washroom 清潔指數都有4粒星(5粒最高) 喎……不過佢0既外觀呢 …….得1粒星jar ……. hahahahaha (if possible, 遲d upload d pics 上來lar)
,
其實今次都冇乜邊到想去, 因為佢d 主要名勝之前都去過, 今次來主要係俾我當去咗個小小小 trip lar , 因為自從舊年開始讀書, 成年冇去過旅行 ar
而家叫做出過吓境 law起初諗住sweet sweet 吓, 於是就去咗黑沙灣, 點知熱到oY …… 行唔夠10分鐘就做咗快閃黨 lu
,
不過, 嗰度有間叫做法蘭度餐廳, d 食物 ok bor, 不枉我哋熱到咁都等咗30 – 40 分鐘ar (註: 呢間嘢冇air con 嫁), 但係佢有張bar 枱响處俾等位0既人買d drinks , 飲住呢等, 而且里面都有d 外國feel, 食得我哋幾開心ar最衰就係Sunday afternoon 落咗幾個鐘大雷雨, 起初plan 咗去漁人碼頭, 但係因為落雨就要delay 到傍晚時份先去到, d 相就影得唔係太好law !入到去俾亞仔迫咗玩過山車, 起初都好驚嫁, 玩完先發覺係low b version o既HKDisneyland Space Mountain其它d games 呢, umm...suitable for 小朋友law (戶外版 “冒冒” 呀) 漁人碼頭除咗多咗個火山同希臘式廣場外, d 鋪頭外牆又係好似HKDisneyLand o既美國小鎮大街, 內面d restaurants 冇乜人幫襯, really wondering 佢哋做唔做得住?!
.
去到馬交, 當然要visit 何生la, 今次去到何生o個到主要係放低我哋個袋响衣帽間到, 然後去行街街, 所以順 “腳” 就入去轉番個圈, 不過就冇幫襯law 自從賭業業權開放之後, 多咗咁多賭場, 葡京真係少咗好多人ar ……唔知再開埋o個幾間大嘢之後戰況會係點呢之後仲去o左搵埋楊生,法老王,同金碧tim, 响呢到就玩o左幾手, 戰況係: 我哋打和冇嬴冇輸ar咁就過o左個開心weekend P.S Fan Q 同事M for typing


text:
今堂晢晢終於係笑住入課室啦!!!
上課情況:
今堂首部份係美勞課, 每位小朋友獲派半個薯仔做薯仔印畫, 然後無論揀顏色, 加水 開顏料都由小朋友一手包辦, 晢晢揀咗藍色~!
之後Surmen姐姐拎咗其他小朋友o既作品 --- 米奇老鼠畀小朋友欣賞, 個個一睇見就異口同聲:『我要整, 我要整!』, 表現相當興奮~!
Surmen姐姐話晢晢畫得不錯, 尤其控制比例上做得最好, 懂得畫面孔時用晒成隻手臂打大圈, 畫兩隻耳仔時就只用手碗打細圈~! 不過相比起其他同學仔, 晢晢個情況又係最混亂同最污糟果個~! Surmen姐姐話同晢晢影咗相, 媽媽好期待睇佢個污糟貓樣~!
到課堂下半部份, Surmen姐姐先放有關廚房及公園物品o既lego到袋中叫小朋友憑感覺摸出袋中物品, 晢晢表演不錯, 當摸到茶壺時更無厘頭大叫:『媽咪, 水滾啦, 熄火呀!』, 真係畀佢笑C~!
之後Surmen姐姐小朋友將物品分類, 每位小朋友都能夠做到, 但當利用砌lego引導佢哋聯想公園及廚房有什麼物品時, 晢晢對於公園就可以數到好多, 但廚房就反應麻麻! Surmen姐姐問媽媽平日畀唔畀晢晢入廚房!? 其實媽媽一直都畀, 但就冇特別仲紹入面o既物品畀晢晢認識, 睇嚟又係時候係屋企開返堂『廚房堂』喇~!
另外, Surmen姐姐話晢晢喺呢堂砌咗個好靚o既電話, 雖然同公園或廚房無關, 但由於砌得好靚, 所以都大讚晢晢, 又同佢影咗張相, 媽媽真想快D睇相, 睇下砌得有幾靚~!
小記: 或者爸爸聽到媽媽講晢晢會砌lego, 星期六特登帶晢晢到玩具反斗城挑選! 本以為晢晢會揀佢偶像閃電王麥坤或近期大熱o既TOY STORY, 點知晢晢情有獨呢款可以換轆o既lego, 咁爸爸就買帶咗晢晢畀錢~! 返到屋企晢晢急不及待開嚟玩, 估唔到佢控制支螺絲批又控制得唔錯, 完全唔駛協助已經可以自行換轆! 而且見佢好有滿足感, 周圍同人講佢自己換轆轆~! 似乎呢份玩具都算係冇買錯喇~!


text:
有一日隔離屋問我借衫
佢話要去既食肆唔畀著牛仔褲同踢拖
於是我問佢去邊咁串啦
勇奪米芝蓮二星架
身為派對動物既我...... 其實都識個班同學既 XD
結果我都一齊去見識下(!)
今次係去食點心放題
每位 $198
連茶芥之類約 $230
圖中呢隻碟雖然好雅致...
但只係畀我地用黎劃單 XD
話哂難得出城
連右邊隻杯都畀我地蹂躪左一番(!)
仲有個鳥巢用黎溫熱 d 茶
呃... 感覺有 d 造作(!!!!!)
yohoooooo 點左好多點心哦
有好多腸粉sss:
左邊係原隻鮮蝦腸粉
皮薄到堅係見到成隻蝦(!)
D 蝦新鮮彈牙 :D
右邊係甘筍叉燒腸粉
佢既色水認真霸氣哈哈
食落都有少少甘筍味,不過同一般叉燒腸差不多
豉油皇煎腸粉唔油膩
另外牛肉腸粉(無影)都係唔錯
其他就唔分類喇 XD
蟹籽燒賣大大粒
每粒入面都有幾隻蝦(!)
而且 D 蟹籽認真跳脫(哈哈)唔係平時個 d 撻皮既假蟹籽
蝦餃(無影)入面 D 蝦同樣好 juicy
但個皮 OK 厚
乳香牛柏葉
乳香小姐應該返左日本老家
呢籠只係普通既牛柏葉 XD
只勝在新鮮熱辣辣
清湯浸牛肉球
presentation 好爆(!)嘩大佬浸緊溫泉既牛肉球喎!
味道:無乜特別哈哈哈哈
左邊係鮮蝦菜苗餃
呢個好味(評完喇哈哈)
右邊係豉味陳村粉蒸排骨
陳村粉索左 d 排骨既精華好水潤可口~~
家鄉蓮藕餅
呃...... 係食份親切感(?!)
「好似係」鵝肝荔芋角
加左鵝肝反而有種腥味
貧民食唔慣
覺得傳統荔芋角更優哈哈
蘋果叉燒酥
好光亮既酥皮呀
望落好靚~~~ 不過我無食到(好飽喇)
朋友話正正常常(!)
焗燕窩蛋撻
呢個真係超級好食
細細個,勁鬆脆,兩啖一件!
連對蛋撻性感既我都食左兩個 :D
上圖有 d 白色物體唔係精液
係燕窩黎哈哈哈
個人認為份量都算多既
(年經)一人一個人有相似既例子
左邊:林海峰,右邊:泥鯭
左邊:香芒楊枝甘露,右邊:呂宋香芒布甸
我地問個布甸其實係咪雪硬左既楊枝甘露味
朋友:係(!!!!!!)
最後送上幻彩詠香江
一開水會發光架哈哈哈
結論就係唔係話唔好食
但係以二百幾蚊黎講,我就覺得未至於值囉
好多點心都係唔錯,幾好,無乜特別
所謂加入矜貴食材就唔一定錦上添花既
有時整色整水反而無傳統口味咁好味
不過偶一為之去試下都 OK 既
又,總之有蝦既點心都好味
因為 d 蝦大隻新鮮


text:
2015年2月11日 星期三
金姆指米線 @ 九龍灣 ( 11-FEB-2015 禁 )
我嘅墨魚丸魚腐酸辣米線 ( 小小辣 )
里奧大人嘅鮮牛肉牛丸酸辣米線 ( 小小辣 )
( 11-FEB-2015 WED )
今朝起身都有 d 凍 但出門口就無咁凍 不過都係有種潮潮濕濕嘅感覺呢 ~
早餐食芝蛋治 因為 lunch 食麥皮 umm 唔餓真係唔好食芝蛋治 因為好滯 其實食咗半份之後都唔想食 不過一定唔會留番 lunch 食囉 d 包索哂 d 油好難食架 ~
菇場唔忙 可以 hea 過 ~
Lunch 食麥皮 再食埋個梨 感覺唔係飽 係成肚水 哈哈 ~
( 特登開杰 d 但真係好難食 嘩哈哈哈 可能我又凍哂先食呢 )
里奧大人今日 4 點喺官塘見客 所以佢一定早過我番屋企 不過菇場今日會有新銀紙比我地 叫我地放工留低 咁好啦 等到 5 點 53 分啦 同我講話唔夠 $20 所以聽日比我 真係想頂佢 點會唔夠數架 嘥鬼哂我 d 時間 ~
又餓喎 所以番到九龍灣都 6 點半 咁唔煮喇 我同里奧大人講話去金姆指食酸辣米線 佢好愕然 因為我講過唔食佢地嘅米線嘛 ~
其實我次次唔煮飯 都會有 d 歉疚 一定會同佢講唔好意思 不過佢次次都會話 " 無所謂 唔緊要 出去食仲好 可以抖下 " 定係佢鍾意食街嘢多 d 呢 哈哈 ~
去東海堂拎埋 " 黑糖紫薯年糕 " 就番屋企 突然間覺得個肚勁脹 雖然我好攰 不過一陣都要去徑步 ~
番到屋企都係 7 點 45 分 睇下電視 無啦啦肚痛要去廁所 之後里奧大人開門睇下我 話驚我暈呀 因為我入咗去好耐喎 算佢啦 因為佢知我無啦啦肚痛係會暈 但因為佢喺房做嘢 我又無同佢講肚痛 估唔到佢知我入咗廁所囉 ~
抖咗陣就去徑步 個肚都係搞青下咁 所以徑 20 分鐘算喇 之後叫埋里奧大人一齊去買木瓜就番屋企 lu ~
沖完涼 睇埋新聞 11 點唔夠就瞓喇 真係唔知點解今日咁攰 哈 ~
訂閱: 張貼留言 (Atom)


text:
今朝 9 點半起身 刷牙洗臉落樓食早餐 ~
~ 呀 mi 話要 2-3粒 我以為係佢自己食 點知佢話係同呀喂 share 食 又會食咁小嘢嘅 真係聽見都餓呀 哈哈 因為 $17/5個 所以唔理喇 比夠 5 個佢地呢
番到屋企再執好 d 嘢就出發喇 本來約咗呀 mi 喂 11 點 45 分喺黃大仙巴士站等 但最後都遲咗 5 分鐘 最衰里奧大人啦 計錯時間 哈哈 ~
好喇 會合就即跟呀喂領隊喇 唔記得坐 37M 定 18 小巴 之後去到 xx 落車 總知佢叫做乜就做乜啦 ~
問番呀 mi 我地係喺沙田拗上山 再行麥理浩徑 4 & 5 段呢 ~
今次我唔掂呀 上斜路 10 分鐘就要抖一抖 真係好驚影響呀 mi 喂行山速度 但最衰我又唔快得 唉 下次再行多幾次勁嘢 先好約佢地行 真係唔想拖慢人地囉 ~
~ 11:57am 落車
~ 上斜......
~ 12:03 pm 睇相我仲以為自己要抖下添 原來係呀 mi 話有隻無尾蜥蝪 我想影相 但佢走得好快 可能我嚇驚咗佢呢
~ 繼續上斜
~ 12:11pm 我又要抖喇 睇佢地 d 企姿 真係 hea 住等我抖 呵呵 咁我地又飲啖水咁嘛 呀喂開呀 mi 背囊拎水杯出黎 好鬼粗魯咁將 mi 條馬尾 fing 左邊 之後呀 mi 話一陣又會 fing 多次 果然真係 fing 多次 好搞笑 呢下我覺得里奧大人原來對我好溫柔 佢唔會大力整我 d 頭髮架 因為..我會鬧佢 哈哈 大佬呀 我頭髮已經唔多啦 整多兩整無埋架喇
~ 我地無上去睇呀
~ 影完指示牌 但其實都唔知自己去邊 因為全程跟住呀喂行 哈哈
~ 上樓梯喇 呀喂成日問甘唔甘 唉 做駛講嘅 哈哈
~ 1 點喇 又搵個地方比我抖下 哈哈
~ 望到鑽石山同九龍灣 好有親切感 哈哈
~ 呀 mi 同呀喂講 話介紹邊個地方呢 係要話比人知喺天橋或者馬路附近邊度 人地先清楚 嘛 因為棟棟樓差唔多 呀 mi 咁講 我突然間覺得佢真係好仔細呀 哈哈
呀 mi 都安慰我 話佢依家行山都係慢慢行囉 但呀喂就話我真係行.得.仲.慢.過.佢.爸爸 嘩哈哈哈哈哈 ~
傾傾下 里奧大人喺度摸下條頸 之後唧住隻唔知咩昆蟲慢慢睇係咩 嚇死人咩大佬 我見到好似係一間間咁嘅昆虫 嚇到我同 mi 即走啦 我地長頭髮 最驚痴住喺 d 頭髮度囉 所以我不停咁 fing 個頭 有咩聲音就即撥走去呢 ~
~ 呢 d 路算好好行架
~ 影咗又點 都唔知去邊 嘩哈哈哈哈
~ 有唔小狗出沒 不過呢兩隻係有狗帶呢
~ 我行呢 d 絕對無問題 仲可以邊行邊傾添架 哈哈
~ 上獅子山頭 唔好搞我
~ 閃
~ 機槍堡遺跡 石屎嘅左上角有幾個長方型洞口 就係機槍口喇
~ 機槍堡簡介
~ 2 點半喇 又影下積木
~ 繼續上上上 辛苦過行黃山 嘩哈哈哈哈
~ 落後了
行呀行 呀喂行得好快 完全唔見佢踪影呀 咁呀 mi 話呀喂一定特登行快 d 之後就玩電話 講到呀喂好似細路仔咁 哈哈 ~
~ 我地以為呀喂喺度等我地架 點知我地抖咗陣 我再叫幾聲呀喂都無人應 佢應該真係走得好遠 之後我地都走喇
行咗差唔多好似 15 分鐘左右 都唔見呀喂 之後見到佢覆群組谷 咁即係佢無碌落山啦 放心放心 ~
終於見到呀喂喇 呀 mi 即話佢啦 話又要擔心前面嘅你 但佢又唔可以上前搵你 因為又要擔心後面嘅我 嘩 好感動呀衰笠 哈哈 ~~~~
~ woo 行得越黎越高 lu
今次真係要上好多樓梯呀 我其實 ok 嘅 但就唔可以快 因為真係唔夠氣 ~
我叫呀 mi 唔好行我後面 我驚一陣無力向後跌 佢話佢會一手托住我個籮 pat 再推番我上前 好勁咁喎 哈哈 不過有 d 人真係喺緊急關頭 可以力大無窮架
~ 呢張相 好似反影緊呀 mi 唔上又唔落 哈哈 因為佢真係顧前又顧後 我勁唔好意思呢
~ 呀 mi 捉住呀喂 "訓話" 呢個時間我就會乖乖墮後 (笑) 呢 嘩哈哈哈哈
~ 有個亭 不過都無坐低抖呀 想快 d 行呢
~ 呢張相 我覺得完全表達到我喺度想講 : 仲要上幾多級樓梯呀 ?!?!?!
~ 如果我全日行呢 d 路真係無問題架喎 呵
~ 呢日未完架


text:
今日對腳好鬼痛丫
事關尋日走咗去行山,由羗山行到大澳,行程4-5個鐘啦 !
一向小運動既我行完番嚟仲唔散咗咩
不過都比上次行月牙谷好
今次應該唔會破紀錄痛2星期
中午係深屈道鳳凰徑出發
仲可以睇晒成個石壁水塘tim.........
可能因為秋天既關係四周圍都係蘆葦草呀!
上到頂回望番e條樓梯既時候,我已經喘晒氣了
影完張相再抬頭一望
吓! 仲要行樓梯,唔係丫
我已經好辛苦la,help 呀 !
下次都係唔好帶部單反去行山,累死人ar
行行吓
吓! e 個叫觀音山,邊忽似呢 ?
哈哈! 好嘢! 過咗e度之後就唔使行樓梯上了,以為之後會好舒服......
點知上山容易落山難,要行土路呀!
沿途既風景好廣闊,等我睇吓先!
原來係分流
可能係之前既黑色暴雨關係啦 ! 有好多路都比水沖爛晒
望去對面個山,好多黃色一忽忽個d就係塌方la
開始落山了 ,都幾好丫! 好輕鬆吓 !
加上天氣涼涼地,都真係好爽吓wor....heehee
今次路線仲可以去埋龍仔悟園 tim
落山路,好easy 唔使半粒鐘就到
好嘢! 有開門可以入去逛個圈
跟手拍拍照先
d 有錢人真係犀利,係荒山野嶺
整個有亭台樓閣既花園
仲要棄置咗都要搵人打理吓
錢多到呢 ?
e度冇咩修葺,但都可以估到當年應該都好靚吓
影完相,入面個嬸嬸都走la
我地當然都走啦 ! 唔好阻住人收工ma
跟住我地就繼續行了,行行吓!
已經可以望到我地既終點站
大澳
嘩! 好似好遠,不過一路落其實好快就到
就係一路落,一路落,仲要好斜 tim
條路咁鬼斜,又驚PK ,仲要顧住部單反
落到個大脾同個膝頭哥都要擺工呀!
打壞後生,真係冇鬼用丫
yeah ! 終於到了,一大隻咸旦黃向著我笑呀 !
行到個去橋頭既時候,隻咸旦黃仲咸到漏油 tim
大澳既日落真係好靚丫
睇完咁靚既日落
緊係搵番我至愛既
砵仔糕同埋炭燒雞蛋仔啦 !
不過砵仔糕就冇得買lu,阿伯既炭燒雞蛋仔就搬咗去蓮香果邊
爭 d miss 咗 tim
哈哈 ! 食完感覺好滿足 la
坐車返歸llu


text:
每個禮拜喺呢度同大家講下香港每週票房頭5位嘅電影,有邊啲正有邊啲伏,一次過數數.
1月第1個星期嘅香港票房成績,第5位嘅係由文學經典改編做電影嘅《小王子》,平安夜上映,今個星期依然收近4百萬,累計1200幾萬;小王子雖然唔係今次成個故事嘅主角,但都當然擔當住一個好重要嘅角色,而電影入面做左一個最特別嘅改編,就係關於小王子嘅身世同真實身分,想知就要入場睇下喇!
第4位係都係動畫,都係改編,都係經典,仲都係平安夜上映嘅Snoopy,《史諾比花生漫畫大電影》喇,上個禮拜收差唔多500萬,累計1500幾萬,算係羸小王子一段!Snoopy漫畫風靡全球,不過老實講近年嘅影響力就無咁大嘅,但入場仍然發現好多小朋友笑到卡卡聲,睇嚟以電影形式重新接近新一代嘅小朋友都係好方法呀!故事主嘅主角Charlie Brown有心儀對象,初嘗暗戀滋味,但就如孔子所形容嘅,逃避你卻又期待我可跟你做情人,為追女仔,Charlie Brown又學魔術又練跳舞仲一個人搞掂份閱讀報告,用小朋友角度看世界,又可愛又感動!
第3位就係唔知你期唔期待,總之佢地歸來嘅,葉念琛作品《紀念日》喇,之前成個禮拜優先場,31號正式上畫,首日票房180萬,一星期內衝到1,200幾萬,MK活地亞倫嘅號召力果然名不虛傳呀!今次女主角依然叫阿寶,男主角依然偷食,配角依然好多愛情金句,依然有首stephy同方力申嘅合唱情歌,最後依然係和好之後但又有暗湧.唔知可以拍到幾多歲呢?
第2位係上咗一段時間但相信會上多好長時間嘅Star Wars喇!今個星期依然收近1400萬,累積7600幾萬.星球大戰今次可說是載譽歸來,口碑票房都好到不得了,非常成功!15年嘅香港上映電影年度票房冠軍暫時係復仇者聯盟2-奧創紀元嘅1億3,000幾萬,唔知BB-8有冇潛力打得低一班Avengers呢?我睇就難啲,但電影嘅精彩程度係絕對無令人失望呀,係咪冠軍都無所謂啦!
第1位,就係一係唔打,一打就打10套嘅宇宙最強丹爺喇!葉問6年無見,果然例不虛發,而之前打完日本人,打完白人,今次打黑人喇!上星期收1,700萬,累計已經去到4,300幾萬,相信會成為2015年港產片票房冠軍,攞走15年頭收4,600幾萬嘅《五個小孩的校長》嘅冠軍寶座,拍到第3輯都仲有咁好成績,港產片嚟講算相當少有.新意唔多,故事都還好,但大家想睇嘅功夫場面還是沒有走雞的!
嚟緊仲有啱啱上咗畫嘅一堆好片,有Jennifer Lawrence擔大旗《歡姐當自強》,真男神Benedict Cumberbatch乘著電視劇強勢而嚟嘅《Sherlock》,稍稍被忽略,但係真事改編講2010年智利有礦工被困礦坑33日事蹟嘅《The 33》,仲有就係里安納度終極衝撃今次真係誓死要拎奧斯卡嘅《復仇勇者》喇! 相信下個禮拜個票房排行磅又會大洗位架喇!好期待呀!
一個禮拜咁多好戲,差啲睇到破產喇!依家申請渣打信用卡
迎新優惠可以揀10張戲飛,申請完睇多幾套都唔怕啦.


text:
今日係復活節假期最後一日,好開心太陽哥哥唔洗楂車,但我地已排好了schedule,全日都好full呢!首先我地要再入珀麗灣攪返d婚紗相,因為前兩天揀完相,返到屋企先發現有張$1000 加相coupon唔記得用,大拿拿$1000,梗係要redeem返啦!
好少可以同太陽哥哥係日頭出街,影到呢d相好開心呢!加上珀麗灣係個小島仔,好似去左效外咁,好relaxed;呢排黎左珀麗灣兩次,突然都幾鐘意呢度,好羨慕may係度住呢!不過交通費都幾貴,同夜晚想搵野食都幾唔方便,用黎渡假就唔錯,哈哈!
太陽哥哥似乎都患上左影婚紗相後遺症喎,係度擺甫...哈哈~~
成功redeem返一千大元,太好了!一場黎到,我地又順便check多次我地揀左既相,因為有d返到去睇返,又好似應該要對調下咁;最後調動左八張相,變左又要重新對過揀邊d相放大細相簿;呢part都冇咩問題,最大問題係做design既太陽哥哥,想親自排埋次序;而呢樣野,相信我地係第一對新人要求咁做,因為開頭sales姐姐只係比我地排大相簿,攪掂後諗住送我地走啦,點知我地再要求想排埋兩本細相簿,佢係都話唔得架,要比師傅決定架之類...但太陽哥哥好堅持,最後sales姐姐都比我地排埋,但我估佢實覺得我地呢pair超麻煩啫,哈哈!
人地話結婚相女仔緊張d,估唔到太陽哥哥由揀相到做相簿都好重視同投入,呢樣都令我好開心既!
離開後我地就周圍行下影下相,咁貴車費入到黎,未天黑梗係要周圍行下啦!
婚紗店一落黎就係挪亞方舟,同埋我地影左好多靚相既沙灘!
今日天氣唔錯,不過好多人呢,我眼見已有三對新人影緊相啦!
咁岩仲見到我地個攝影師kelvin(拎住相機個個),其實係舖頭入面已見到佢架啦,我地仲相認左,太陽哥哥仲後補返封利是比佢添!當時又係冇利是封係身,我就靈機一觸,叫太陽哥哥用佢新完成既結婚利是封個版用黎送比kelvin啦,反正可再印過,就係咁,kelvin反而成為左第一位收到我地既結婚利是封既人!
我的作品:
跟住我地行去馬灣公園,經過呢個background,當日既片段又開始浮現返出黎啦!
原來對面的石斜坡有好多唔同既字係上面架,仲係彩虹咁色,其實幾有創意,不過呢度好黑漆漆,都唔係太起眼,我都係今日先見到!
呢個每日都更換既日期好別出心裁,上次影唔到,今次要影返先!
熟悉既七彩牆再次出現係眼前,腦海浮起好多開心回憶,好開心呢!
其實呢d牆暗藏玄機架,我當日都唔知,只覺得好靚好多顏色,因為我鐘意colourful既感覺!但原來呢幾堵牆,從左右咁睇,係兩幅完全唔同既畫黎架!
從左望去:
從右望去:
另外幾堵牆,有紅色:
有黃色:
有綠色:
有藍色,同埋前些有紫色,不過只影到一邊,因為夠鐘關門,管理員唔比我地再向前行了...
最後係呢個大貝殼,可以講係馬灣公園地標,一見到佢就知邊度黎了!當日著住婚紗禮服咁影,宜家著住便服影,感覺特別~~
行完馬灣公園已六點啦,因為約了呀仔伉儷七點半尖沙咀等,係時候要走了;其實我仲想去埋碼頭個邊架,聽人講個邊好靚好舒服,入左黎兩次都去唔成,係未來日子又應該唔會再無拿拿入黎珀麗灣,去唔到有d失望呢!
晚飯去左呀仔介紹既日本餐廳,佢話呢度既吞拿魚係超超超同勁勁勁好味架喎,可惜我唔食魚生既,哈哈!
我的黑毛和牛肉飯定食:
太陽哥哥的鐵皮藍鰭香燒吞拿魚定食:
我個定食真係好好味呀,呢度真係冇介紹錯,唔怪之得太陽哥哥話呀仔佢地食慣好野,跟佢食野實冇死!不過我略嫌呢度貴左少少,定食唔太大份都要一百蚊份喇!
呀仔的火燒藍鰭吞拿魚赤身飯定食:
Hazel 的藍鰭吞拿魚扒飯定食:
我越黎越覺得呀仔個 look 有d似威哥呢!


text:
香港人平時星期日鐘意同至企人飲早茶
英國人就鐘意食sunday lunch
出街食既,通常會去pub到食carvery
好多時d local pub都會有兩至三種肉類揀,個個星期都唔同
有豬,牛,羊,雞,火雞,火腿...
佢地會烤咗一大舊肉,你行去counter會有人carve幾塊肉畀你(所以叫carvery!)
之後你就以揀其他野(有少少似自助餐,但大部份餐廳只會畀你攞一次,所以你會見到個個人個碟都係滿晒架!)
攞好晒"餸"就加汁
咩配咩汁都有學問架(係我嚟到英國先知-.-)
對於英國人嚟講,呢d係common sense,但係對於我呢個港女嚟講,呢d野都係要從頭學起!
gravy 即係肉汁,英國人係好鐘意食gravy架!仲要落好多好多添!(gravy好似係百搭既汁咁,咩肉都加得架)
我初初對gravy係無好感,而家食慣咗,每次都會加
除咗gravy, 每種肉類佢地都會配唔同既sauce去既
豬配apple sauce
牛配horseradish
羊配mint jelly
sausage配mustard
火雞配cranberry (聖誕必食)...等等
上圖就係我既roast beef + horseradish (羊先係我至愛,可惜嗰日無!)
唔少得既係roast potato,食親roast一定會食roast potato
好多英國人都鐘意食yorkshire pudding ,仲要加好多gravy喺裡面咁食
我就唔好好,所以無攞
其次既就係唔同既veg
甘荀(carrot),西蘭花(broccoli)都係走唔甩架啦
芝士椰菜花(cauliflower cheese)喺呢到好普遍,連細個唔鐘意食椰菜花既我都愛上!
呢到仲有好幾種地道既veg喺hk係好少有得賣/直頭無得賣添
parsnips, turnips, sweden 同courgette...
差d唔記得,仲有stuffing呀!你見我相薯仔下面嗰兩pat野就係啦(我唔太鐘意食,所以只係攞咗少少)
呢d野真要同英國人一齊住落先知咁多呢d咁多野呢!
除咗知...仲要識煮
我而家都要成日煮呢d野畀屋企人食架!
mmm...下次講下喺屋企住既sunday roast係點架啦:)


text:
中環在線:股價露玄機TVB奧運傾掂數? - 李華華
近日倫敦奧運轉播成為電視業大戰話題,有線寬頻(1097)以為倫敦奧運呢個「好女」唔憂嫁,點知大婆同二奶台齊齊扭計,搞到呢項半個月之後就舉行嘅體壇盛事,香港個免費電視播放權到家陣都仲係送都送唔出.華華睇唔透究竟邊個電視台最有牙力,但單單望吓兩隻電視股嘅股價,明顯係身為大婆嘅電視廣播(TVB,511)攞咗頭彩啦!
大婆二奶唔妥協有線腳軟
TVB股價自從上月中見底後,就好似坐火箭咁升唔停,噚日仲高見60蚊,係自從千禧年後第一次見,就算個市下晝越跌越多,TVB收市都仲有1.3%進賬!魚缸友話係炒奧運播放權有變數,而事實上有線噚日即時腳軟,跌咗3.9%,論氣勢已經先輸一仗!
其實有線之前同兩個免費電視台傾過,不過開嘅條件就辣到冇朋友,要人哋播曬有線自家製節目兼廣告,結果咪激嬲咗大婆台囉,就算有線之後讓步,大婆都企硬唔妥協.原本以為二奶台肯放條國際台頻道出嚟就搞掂,點知二奶台話有技術問題搞唔掂,當堂玩死有線,皆因國際奧委會規定一定要有免費電視台播奧運.雖則有線噚日話只係剩番廣東落地嘅問題未解決,但二奶台都未出聲,唔知仲有冇其他手尾.睇嚟呢個殘局,都係要畀新政府嚟拆解㗎喇,不過都啱吖,呢排CY咁多嘢要拆,又僭建又政治炸彈,唔爭在拆埋呢瓣啦.
李華華
mailto:LiWaWa@AppleDaily.com
上一則: 內地電費補貼鋁企
下一則: 中環在線:陳氏浪漫伉儷今朝拍拖更 - 李華華
中環在線 - 李華華 舊文